Terdzo-MA-008 - Rinchen Terdzö\ndgongs gter bka' brgyad lus dkyil gyi dbang\nVolume 16 (མ) / Pages 131-142 / Folios 1a1 to 6b6\nRinchen Terdzö Volumes List > Volume 16 > Text #8 (Scroll to Bottom)\nkarma chags med. dgongs gter bka' brgyad lus dkyil gyi dbang. In Rin chen gter mdzod chen mo pod bcu drug pa (The Great Treasury of Rediscovered Teachings Volume 16) by 'jam mgon kong sprul, 131-142. New Delhi: Shechen Publications, 2007-2016.\nzhes pa dgongs gter las byung ba'i dbang kha gsal bar yod kyang lo rgyus dang mtha' rten sogs kyis brgyan te/_rA gaas+yas bsgrigs pa'i yi ge pa ni brtson 'grus te/_'di la nyes 'gal mchis na bshags shing dge bas o rgyan rin po che'i thugs dgongs yongs su rdzogs par gyur cig_/sarba mang+ga laM/\n༄༅། །དགོངས་གཏེར་བཀའ་བརྒྱད་ལུས་དཀྱིལ་གྱི་དབང་བཞུགས་སོ། ། ན་མོ་གུ་རུ་པདྨ་ཡ། བཀའ་བརྒྱད་དབང་ནི། བུམ་པ་མཆོད་གཏོར་སྤྱི་ལྟར་བཤམས་ལ། སྐྱབས་སེམས་ད་ནངས་སྔོན་དུ་སོང་བས་འཐུས། བདག་མདུན་བུམ་ལྷ་གཏོར་མ་རྣམས་མངོན་རྟོགས་གཅིག་གིས་དུས་གཅིག་བསྐྱེད་དེ། རང་ཉིད་ཆེ་མཆོག་སྐུ་མདོག་མཐིང་ནག་རབ་ཏུ་ཁྲོས་པའི་ཚུལ་ཅན་ཞལ་གསུམ་གཡས་ཞལ་དཀར་བ། གཡོན་ཞལ་དམར་བ་དབུས་ཞལ་མཐིང་ནག་ཏུ་འདུག་པ། ཕྱག་དྲུག་གཡས་གསུམ་རྡོ་རྗེ་གཡོན་གསུམ་བྷནྡྷ་འཛིན་པ། དུར་ཁྲོད་ཀྱི་ཆས་བརྒྱད་དང་དཔལ་གྱི་ཆས་བཅུས་བརྒྱན་པ་མེ་དཔུང་གི་ཀློང་དུ་ཞབས་འདོར་སྟབས་སུ་བགྲད་པ། དེའི་གཡོན་ཕྱོགས་ནས་ཡུམ་མཆོག་སྐུ་མདོག་དུད་ཀ་ཞལ་གཅིག་ཕྱག་གཉིས་གྲི་གུག་ཐོད་ཁྲག་འཛིན་པས་འཁྱུད་པ། ཡབ་ཀྱི་དཔྲལ་བར་འཇམ་དཔལ། མགྲིན་པར་རྟ་མགྲིན། ཐུགས་ཀར་ཡང་དག །ལྟེ་བར་བླ་མེད་ཧེ་རུ་ཀ །གསང་བར་ཕུར་པ། བརླ་གཡས་སྟོབས་ལྡན་ནག་པོ། བརླ་གཡོན་དྲེགས་པ་ཀུན་འདུལ། སྤྱི་གཙུག་ཏུ་རྡོ་རྗེ་ཆོས་རྣམས་གསལ་བར་བསྐྱེད། ཡང་དག་གི་ཐུགས་ཀར་ཡེ་ཤེས་སེམས་དཔའ་མཐིང་ག་ཞི་བའི་ཆ་བྱད་རྡོ་རྗེ་དང་དྲིལ་བུ་འཛིན་པ་ཞབས་འདོར་ཐབས་སུ་བགྲད་པ་ཚོན་གང་བ་ཙམ། དེའི་ཐུགས་ཀར་ཧཱུྃ་མཐིང་ནག་ནས་འབྲུ་ཙམ་ལ་རྩ་བའི་སྔགས་ཀྱིས་བསྐོར་བར་བསྐྱེད་ལ། དེ་ལས་འོད་ཟེར་འཕྲོས་པས་རང་བཞིན་གྱི་གནས་ནས་དཔལ་དགུའི་ལྷ་ཚོགས་སྤྱན་དྲངས། བདག་མདུན་བུམ་པ་རྣམས་ལ་ཐིམ་བུམ་པ་བདུད་རྩིས་གང་བར་གྱུར། ཨོཾ་བཛྲ་མ་ཧཱ་ཀྲོ་དྷ་པདྨ་ཀྲོ་དྷཱི་ཤྭ་རཱི་བཛྲ་ཀཱི་ལི་ཀཱི་ལ་ཡ་མ་ཧཱ་ཡཀྴ་ཀཱ་ལ་རཱུ་པ་ཀརྨཱ་རཾ་རཾ་ཛྭ་ལ་རཾ་ཧཱུྃ་ཕཊ། ཅེས་ཅི་འགྲུབ་བཟླས་ནས་ཨརྒྷཾ་སོགས་དང་། ཨ་མྲྀཏ་བ་ལིཾ་ཏ་རཀྟ་ཁཱ་ཧི། ཧཱུྃ། ཀུན་བཟང་ཐུགས་ཀྱི་འོད་ཟེར་ཆོ་འཕྲུལ་ལས། །ལྷ་ཚོགས་བདུན་བརྒྱ་ཉི་ཤུའི་དཀྱིལ་འཁོར་ཤར། །མཐའ་ཡས་དཔག་མེད་ཡེ་ཤེས་མེ་འོད་འབར། །བར་ཆད་སྡིག་སྒྲིབ་བསྲེག་ལ་ཕྱག་འཚལ་བསྟོད། །དེ་ནས་སློབ་མ་འདུས་ཁྲུས་བྱས་མཎྜལ་ཕུལ་ནས། འོ་ན་འདིའི་ལོ་རྒྱུས་ནི་བཅོམ་ལྡན་འདས་དཔལ་ཀུན་ཏུ་བཟང་པོ་ཡུམ་ཀུན་ཏུ་བཟང་མོ་དང་སྙོམས་པར་ཞུགས་ནས་སྤྲུལ་པའིི་ཁྲོ་བོ་རྣམས་སྤྲོས་ཏེ། གསང་བའི་བདག་པོ་རྡོ་རྗེ་ཆོས་ཀྱིས་བསྐུལ་བས། བདེ་གཤེགས་འདུས་པ་རྩ་བའི་རྒྱུད་ལ་སོགས་པ་ཞི་ཁྲོ་སྤྱིའི་རྒྱུད་ལྔ། གསང་བ་འདུས་པ་ལ་སོགས་འདུས་པ་བརྒྱད་བཀའ་བསྩལ་ཏོ། །དེ་རྣམས་ཕྱག་ན་རྡོ་རྗེས་གསེར་གྱི་གླེགས་བམ་ལ་བཻ་ཌཱུརྱ་ཞུན་མས་བྲིས་ཏེ། མཁའ་འགྲོ་མ་ལས་ཀྱི་དབང་མོ་ཆེ་ལ་གཏད་དོ། །དེས་དུར་ཁྲོད་བསིལ་བ་ཚལ་དུ་རང་བྱུང་གི་མཆོད་རྟེན་ལ་གཏེར་དུ་སྦས་སོ། །སླར་སློབ་དཔོན་པདྨ་བྱོན་ནས་ཞི་ཁྲོ་ཡོངས་རྫོགས་ཀྱི་རྒྱུད་མན་ངག་རྣམས་ཕྱུང་། །ཀུན་ཏུ་བཟང་པོ་དང་རྡོ་རྗེ་སེམས་དཔའ་ལས་དབང་ལུང་མན་ངག་རྫོགས་པར་ཞུས། བལ་ཡུལ་ཡང་ལེ་ཤོད་སོགས་སུ་སྒྲུབ་པ་མཛད་པས་ཞི་ཁྲོའི་ལྷ་ཚོགས་ཞལ་་་གཟིགས། བོད་དུ་བྱོན་པས་རྒྱལ་པོས་དཀའ་བ་མེད་པར་མྱུར་དུ་འཚང་རྒྱ་བའི་གདམས་པ་ཞུས་པས། མཆིམས་ཕུར་རྗེ་འབངས་རྣམས་ལ་བཀའ་བརྒྱད་ཀྱི་དབང་མཛད་དེ། ཁྲོ་བོའི་ལྷ་ཚོགས་ཞལ་དངོས་སུ་བསྟན། ཉམས་སུ་བླངས་པས་གྲུབ་པ་ཐོབ་སྟེ། བཻ་རོ་ཙ་ནས་སྡེ་བརྒྱད་དབང་དུ་འདུས་ཤིང་ཡེ་ཤེས་ཀྱི་སྤྱན་ཐོབ། བདེ་གཤེགས་ཡོངས་རྫོགས་འདུས་པའི་ལུང་བསྟན་ལས། རྣམ་པར་སྣང་མཛད་དྲག་པོའི་སྔགས། །ནང་གི་ལྷ་དང་སྔགས་ལ་དད། །ད་ལྟའི་པདྨ་རྒྱལ་པོ་ནི། །བཻ་རོ་ཙ་ན་ཉིད་ཡིན་ཏེ། །ལས་སད་ཡེ་ཤེས་ལས་གྲུབ་པ། །དེ་བརྟེན་དེ་ཡི་དངོས་གྲུབ་ཐོབ། །ཅེས་གསུངས་པ་ལྟར། ཨོ་རྒྱན་ཉིད་དང་དབྱེར་མེད་པའི་ལོ་ཙཱ་བ་བཻ་རོ་ཙ་ནའི་སྤྲུལ་པའི་འོད་ཟེར་ལས་བྱུང་བ། རིག་འཛིན་མི་འགྱུར་རྡོ་རྗེ་དགུང་ལོ་བཅུ་བདུན་པ་ལ། སྔོན་བཻ་རོ་ཙ་ནའི་དུས་ཀྱི་བག་ཆགས་དྲན་ཏེ་དགོངས་གཏེར་ལས་ཕབ་པའོ། །འདིའི་དབང་ལུང་ཐོབ་ན་ཕན་ཡོན་བསམ་གྱིས་མི་ཁྱབ་སྟེ། སྔོན་ལྷའི་བུ་དགེ་བའི་རྒྱལ་པོ་འཁོར་དང་བཅས་པས་ཆོས་འདི་སྤྱོད་པ་ལ། ལྷའི་བུ་རིན་ཆེན་འོད་ལྡན་དད་པ་སྐྱེས་ནས་ཡོ་བྱད་ཕུན་སུམ་ཚོགས་པ་དང་བཅས་ནས་མཇལ་ཏེ། དཀྱིལ་འཁོར་འདིར་ཞུགས་ཤིང་དཀྱིལ་འཁོར་མཐོང་བར་བྱས་པས་དེ་ཉིད་དུ་དངོས་གྲུབ་ཐམས་ཅད་ཡིད་བཞིན་དུ་ཐོབ་བོ། །དེས་ན་ཆོས་འཛིན་པའི་གང་ཟག་དེ་མཇལ་ཞིང་དབང་ཞུས་ན་ཕན་ཡོན་དེ་ལྟར་རོ། །སྔོན་བྲམ་ཟེའི་བུ་གསལ་སྦྱིན་གྱིས་འདིའི་བསྙེན་སྒྲུབ་བསླབ་པ་མཐར་ཕྱིན་ཏེ། བསྒོམས་པར་བྱས་པས། ལུང་བསྟན་ཐོབ་སྟེ་སངས་རྒྱས་སྨྲ་བའི་སེང་གེ་ཞེས་བྱ་བར་འགྱུར་བར་གསུངས། དེས་ན་འདི་ཞུས་ཤིང་ཉམས་སུ་བླངས་ན། ཐེག་པ་མཐའ་དག་གི་བསླབ་པ་མཐར་ཕྱིན་ནས། བྱང་ཆུབ་ཏུ་ལུང་བསྟན་པ་ཐོབ་ནས་མྱུར་དུ་འཚང་རྒྱའོ། །མདོར་ན་རྒྱུད་ཀྱི་རྒྱལ་པོ་ཡེ་ཤེས་རྔམ་གློག་ལས། གསང་བའི་ཐེག་པ་འདི་ཐོས་པའི་ཕན་ཡོན་ནི། མིང་ཙམ་ཐོས་པས་ཀྱང་ངན་འགྲོ་ལས་སྐྱོབ་པར་འགྱུར་རོ། །འདི་ལ་དགའ་ཞིང་མོས་པ་དང་འདུན་པ་བསྐྱེད་པའི་གང་ཟག་དམ་པ་དེ་ནི་རིག་འཛིན་རྒྱལ་བའི་སྲས་དམ་པར་གདོན་མི་ཟའོ། །ཞེས་དང་། ཨོ་རྒྱན་རིན་པོ་ཆེའི་ཞལ་ནས། སྒྲུབ་ཆེན་འདི་ཡི་མིང་ཙམ་སུས་གང་འཛིན། པདྨ་བདག་དང་སྙིང་ཁྲག་གཅིག་ཏུ་འདྲེས། །ཞེས་དང་། མ་ཅིག་མཚོ་རྒྱལ་གྱི་ཞལ་ནས། བདེ་གཤེགས་སྒྲུབ་པ་བཀའ་བརྒྱད་ཀྱི་ཆོས་སྐོར་རྣམས་ནི་གཞན་ལས་ཁྱད་དུ་འཕགས་པའོ། །ཅིའི་ཕྱིར་ན། སློབ་དཔོན་ཆེན་པོ་པདྨའི་ཐུགས་དམ་གྱི་ལྷ་རྩོད་མེད་དུ་གྲགས་པ་ཡིན་ཞིང་། མ་འོངས་པ་ན་ཡང་རྗེས་འཇུག་ཐམས་ཅད་འདི་ལས་གྲུབ་པ་ཐོབ་པ་མང་བར་གསུངས་སོ། །དེས་ན་ཐེ་ཚོམ་ཡིད་གཉིས་མ་བྱེད་པར་སྒྲུབས་ཤིག །ཤོད་ཅིག །སྟོན་ཅིག །སྒོམས་ཤིག །ཅེས་གསུངས་སོ། །དེ་ལྟ་བུའི་དབང་ཞུ་བའི་ཕྱིར་རྗེས་ཟློས་མཛོད། དུས་གསུམ་སངས་རྒྱས་ཐམས་ཅད་དང་། །བཀའ་བརྒྱད་བླ་མ་དབྱེར་མེད་ལ། །གསོལ་བ་འདེབས་སོ་དབང་བསྐུར་སྩོལ། །གསུམ། བླ་མ་དཀོན་མཆོག་གསུམ་རྣམས་ལ། །བདག་ནི་རྟག་པར་སྐྱབས་སུ་མཆི། །མི་དགེ་བཅུ་དང་མཚམས་མེད་ལྔ། །སྡིག་བྱས་ཐམས་ཅད་མཐོལ་ལོ་བཤགས། །འགྲོ་བ་སེམས་ཅན་ཐམས་ཅད་ཀྱིས། །དགེ་བྱས་ཀུན་ལ་རྗེས་ཡི་རང་། །ཕྱོགས་བཅུར་བཞུགས་པའི་སངས་རྒྱས་རྣམས། །ཆོས་སྟོན་མཛད་པར་བདག་གིས་བསྐུལ། །རྫོགས་པའི་སངས་རྒྱས་ཐམས་ཅད་ནི། །མྱ་ངན་མི་འདའ་བཞུགས་པར་འཚལ། །བདག་གིས་དེ་ལྟར་གསོལ་བཏབ་པའི། །དགེ་བ་སེམས་ཅན་ཀུན་ལ་བསྔོ། །གསུམ། དེ་ནས་སློབ་མ་ལྷར་བསྐྱེད་པ་ནི། ལས་བུམ་གྱི་ཆུས་བྲན་ལ། ཨོཾ་སྭ་བྷཱ་ཝ་སོགས། སྟོང་པའི་ངང་ལས་ཁྱེད་རང་རྣམས་ཆེ་མཆོག་སྐུ་མདོག་མཐིང་ནག་རབ་ཏུ་ཁྲོས་པའི་ཚུལ་ཅན། ཞལ་གསུམ་གཡས་ཞལ་དཀར་བ། གཡོན་ཞལ་དམར་བ། དབུས་ཞལ་མཐིང་ནག་ཏུ་འདུག་པ། ཕྱག་དྲུག་གཡས་གསུམ་རྡོ་རྗེ་གཡོན་གསུམ་བྷནྡྷ་འཛིན་པ། དུར་ཁྲོད་ཀྱི་ཆས་བརྒྱད་དང་དཔལ་གྱི་ཆས་བཅུས་བརྒྱན་པ་མེ་དཔུང་གི་ཀློང་དུ་ཞབས་འདོར་ཐབས་སུ་བགྲད་པ། དེའི་གཡོན་ཕྱོགས་ནས་ཡུམ་མཆོག་སྐུ་མདོག་དུད་ཁ་ཞལ་གཅིག་ཕྱག་གཉིས་ཐོད་ཁྲག་འཛིན་པས་འཁྱུད་པ། ཡབ་ཀྱི་དཔྲལ་བར་འཇམ་དཔལ། མགྲིན་པར་རྟ་མགྲིན། ཐུགས་ཀར་ཡང་དག །ལྟེ་བར་བླ་མེད་ཧེ་རུ་ཀ །གསང་བར་ཕུར་པ། བརླ་གཡས་སྟོབས་ལྡན་ནག་པོ། བརླ་གཡོན་དྲེགས་པ་ཀུན་འདུལ། སྤྱི་གཙུག་ཏུ་རྡོ་རྗེ་ཆོས་རྣམས་གསལ་བར་བསྐྱེད། ཡང་དག་གི་ཐུགས་ཀར་ཡེ་ཤེས་སེམས་དཔའ་མཐིང་ག་ཞི་བའི་ཆ་བྱད་རྡོ་རྗེ་དང་དྲིལ་བུ་འཛིན་ནས་ཞབས་འདོར་ཐབས་སུ་བགྲད་པ་ཚོན་གང་ཙམ། དེའི་ཐུགས་ཀར་ཧཱུྃ་མཐིང་ནག་ནས་འབྲུ་ཙམ་ལ་རྩ་བའི་སྔགས་ཀྱིས་བསྐོར་བར་བསྒོམ། དེ་ལས་འོད་ཟེར་འཕྲོས་པས་བཀའ་བརྒྱད་ཆེ་མཆོག་དཔལ་དགུའི་ལྷ་ཚོགས་ཁ་བ་བུ་ཡུག་ལྟར་བྱོན་ནས་ཁྱེད་རང་རྣམས་ལ་ཐིམ་པར་སྒོམས། སྤོས་རོལ་མོ་དབྱངས་དང་བཅས། ཧཱུྃ། བཀའ་བརྒྱད་ཆེ་མཆོག་དཔལ་དགུའི་ལྷ་ཚོགས་རྣམས། །གནས་འདིར་སྤྱན་འདྲེན་བྱིན་ཆེན་དབབ་ཏུ་གསོལ། །སྐལ་ལྡན་བདག་ལ་དབང་མཆོག་བསྐུར་དུ་གསོལ། །ལོག་འདྲེན་ཚེ་ཡི་བར་ཆད་བསལ་དུ་གསོལ། །རྩ་སྔགས་དང་། ཨོཾ་བཛྲ་ཨཱ་བེ་ཤ་ཡ་ཨ་ཨཱཿ རྡོ་རྗེ་སྤྱི་བོར་བཞག་ལ། ཏིཥྛ་བཛྲ། ཞེས་བརྟན་པར་བྱས་གཏོར་མ་སྤྱི་བོར་བཞག་ལ། ཧཱུྃ། རིག་འཛིན་རྡོ་རྗེ་ཐོད་པ་རྩལ། །སྐལ་ལྡན་ཁྱོད་དང་གཉིས་སུ་མེད། །ཚུལ་འདི་འཆང་དང་དབང་ཐོབ་འགྱུར། །བླ་མ་རིག་འཛིན་དབང་ཐོབ་ཤོག །སརྦ་གུ་རུ་ཧཱུྃ་ཧཱུྃ། བུམ་པ་དཔྲལ་བར་བཞག །ཧཱུྃ། སྐུ་མཆོག་འཇམ་དཔལ་ཁྲོ་བོའི་སྐུ། །སྐལ་ལྡན་ཁྱོད་དང་གཉིས་སུ་མེད། །ཚུལ་འདི་འཆང་དང་དབང་ཐོབ་འགྱུར། །འཇམ་དཔལ་སྐུ་དབང་ཐོབ་པར་ཤོག །ཡ་མཱནྟ་ཀ་ཧཱུྃ་ཧཱུྃ། བདུད་རྩི་མགྲིན་པར་བཞག་ལ། ཧཱུྃ། གསུང་མཆོག་རྟ་མགྲིན་ཁྲོས་པའི་རྒྱལ། །སྐལ་ལྡན་ཁྱོད་དང་གཉིས་སུ་མེད། །ཚུལ་འདི་འཆང་དང་དབང་ཐོབ་འགྱུར། །པདྨ་གསུང་དབང་ཐོབ་པར་ཤོག །ཧ་ཡ་གྲཱི་བ་ཧཱུྃ་ཧཱུྃ། སྙིང་ཁར་བདུད་རྩིའི་ཐིག་ལེ་བྱ། ཧཱུྃ། ཐུགས་མཆོག་བཛྲ་ཧེ་རུ་ཀ །སྐལ་ལྡན་ཁྱོད་དང་གཉིས་སུ་མེད། །ཚུལ་འདི་འཆང་དང་དབང་ཐོབ་འགྱུར། །ཡང་དག་ཐུགས་དབང་ཐོབ་པར་ཤོག །བཛྲ་ཧེ་རུ་ཀ་ཧཱུྃ་ཧཱུྃ། གཏོར་མ་ལྟེ་བར་བཞག་ལ། ཧཱུྃ། མངོན་རྫོགས་བླ་མེད་ཧེ་རུ་ཀ །སྐལ་ལྡན་ཁྱོད་དང་གཉིས་སུ་མེད། །ཚུལ་འདི་འཆང་དང་དབང་ཐོབ་འགྱུར། །མ་མོ་རྦོད་གཏོང་དབང་ཐོབ་ཤོག །གུ་ཧྱ་ཛྙཱ་ན་ཧཱུྃ་ཧཱུྃ། ཕུར་པ་གསང་བར་བཞག་ལ། ཧཱུྃ། དཔལ་ཆེན་རྡོ་རྗེ་གཞོན་ནུ་ནི། །སྐལ་ལྡན་ཁྱོད་དང་གཉིས་སུ་མེད། །ཚུལ་འདི་འཆང་དང་དབང་ཐོབ་འགྱུར། །ཕུར་པ་ཕྲིན་ལས་དབང་ཐོབ་ཤོག །བཛྲ་ཀཱི་ལ་ཡ་ཧཱུྃ་ཧཱུྃ། བརླ་གཡས་སྡིགས་མཛུབ་གཏད་དེ། ཧཱུྃ། དཔལ་ཆེན་སྟོབས་ལྡན་ནག་པོ་ནི། །སྐལ་ལྡན་ཁྱོད་དང་གཉིས་སུ་མེད། །ཚུལ་འདི་འཆང་དང་དབང་ཐོབ་འགྱུར། །དམོད་པ་དྲག་སྔགས་དབང་ཐོབ་ཤོག །སརྦ་དུཥྚཱཾ་ཧཱུྃ་ཧཱུྃ། བརླ་གཡོན་སྡིགས་མཛུབ་གཏད་དེ། ཧཱུྃ། དཔལ་ཆེན་དྲེགས་པ་ཀུན་འདུལ་ནི། །སྐལ་ལྡན་ཁྱོད་དང་གཉིས་སུ་མེད། །ཚུལ་འདི་འཆང་དང་དབང་ཐོབ་འགྱུར། །འཇིག་རྟེན་མཆོད་བསྟོད་དབང་ཐོབ་ཤོག །བཛྲ་ཙཎྜ་ཧཱུྃ་ཧཱུྃ། དེ་ནས་གནས་གསུམ་དུ་གཏོར་མ་བཞག་ལ། ཧཱུྃ། ཆེ་མཆོག་ཡབ་ཡུམ་སྐུ་གསུང་ཐུགས། །སྐལ་ལྡན་འདི་ལ་བྱིན་གྱིས་རློབས། །རྡོ་རྗེ་ལྟ་བུའི་དབང་བསྐུར་གསོལ། །པདྨ་ལྟ་བུར་བྱིན་རླབས་སྩོལ། །འཁོར་ལོ་ལྟ་བུར་རྒྱས་འདེབས་འཚལ། །ཐམས་ཅད་ལྷུན་གྲུབ་དབང་ཐོབ་ཤོག །བཛྲ་མ་ཧཱ་ཀྲོ་དྷ་པདྨ་ཀྲོ་དྷཱི་ཤྭ་རཱི་ས་མ་ཡ་སཏྭཾ། དེ་ནས་ཆས་བཅུ་རིམ་པར། ཧཱུྃ། ང་རྒྱལ་མ་སྤངས་སྐུ་ལྔས་འགྲོ་དོན་མཛད། ཡེ་ཤེས་ལྔ་ལྡན་ཐོད་ཕྲེང་དབང་བསྐུར་རོ། །ཨོཾ་ཤྲཱི་ཧེ་རུ་ཀ་ཨ་བྷི་ཥིཉྩ་ས་མ་ཡ་ཤྲཱི་ཡེ་ཧཱུྃ། དྷརྨཱ་དྷཱ་ཏུ་ཛྙཱ་ན་ཨ་བྷིཉྩ་ཧཱུྃ། ཧཱུྃ། གཏི་མུག་མ་སྤངས་ཤེས་རབ་འགྲོ་དོན་མཛད། །སྤྲོས་བྲལ་གླང་ཆེན་ཀོ་རློན་དབང་བསྐུར་རོ། །ཨོཾ་ཤྲཱི་ཧེ་རུ་ཀ་ཨ་བྷི་ཥིཉྩ་ས་མ་ཡ་ཤྲཱི་ཡེ་ཧཱུྃ། དྷརྨཱ་དྷཱ་ཏུ་ཛྙཱ་ན་ཨ་བྷི་ཥིཉྩ་ཧཱུྃ། ཧཱུྃ། ཞེ་སྡང་མ་སྤངས་རང་གྲོལ་ཐབས་ཀྱིས་འགྲོ་དོན་མཛད། །ཀུན་གྲོལ་སྦྲུལ་གྱི་ཆུན་པོས་དབང་བསྐུར་རོ། །ཨོཾ་ཤྲཱི་ཧེ་རུ་ཀ་ཨ་བྷི་ཥིཉྩ་ས་མ་ཡ་ཤྲཱི་ཡེ་ཧཱུྃ། དྷརྨཱ་དྷཱ་ཏུ་ཛྙཱ་ན་ཨ་བྷི་ཥིཉྩ་ཧཱུྃ། ཧཱུྃ། ཕྲག་དོག་མ་སྤངས་ཚད་མེད་འགྲོ་དོན་མཛད། །ཕྲིན་ལས་བཞི་ལྡན་ཞིང་ཀོས་དབང་བསྐུར་རོ། །ཨོཾ་ཤྲཱི་ཧེ་རུ་ཀ་ཨ་བྷི་ཥིཉྩ་ས་མ་ཡ་ཤྲཱི་ཡེ་ཧཱུྃ། དྷརྨཱ་དྷཱ་ཏུ་ཛྙཱ་ན་ཨ་བྷི་ཥིཉྩ་ཧཱུྃ། ཧཱུྃ། འདོད་ཆགས་མ་སྤངས་དཔའ་བོས་འགྲོ་དོན་མཛད། ཁམས་གསུམ་སྒྲོལ་མཛད་སྟག་ཤམ་དབང་བསྐུར་རོ། །ཨོཾ་ཤྲཱི་ཧེ་རུ་ཀ་ཨ་བྷི་ཥིཉྩ་ས་མ་ཡ་ཤྲཱི་ཡེ་ཧཱུྃ། དྷརྨཱ་དྷཱ་ཏུ་ཛྙཱ་ན་ཨ་བྷི་ཥིཉྩ་ཧཱུྃ། ཧཱུྃ། མཁའ་དབྱིངས་རྣམ་དག་རཀྟས་གདུག་པ་སྒྲོལ། ཁམས་གསུམ་དབང་སྡུད་ཁྲག་ཆེན་དབང་བསྐུར་རོ། །ཨོཾ་ཤྲཱི་ཧེ་རུ་ཀ་ཨ་བྷི་ཥིཉྩ་ས་མ་ཡ་ཤྲཱི་ཡེ་ཧཱུྃ། དྷརྨཱ་དྷཱ་ཏུ་ཛྙཱ་ན་ཨ་བྷི་ཥིཉྩ་ཧཱུྃ། ཧཱུྃ། བསོད་ནམས་ཚོགས་ཆེན་རྒྱུ་དྲུག་འཁོར་བའི་བཅུད། །བྱང་ཆུུབ་ཞག་གི་ཟོ་རིས་དབང་བསྐུར་རོ། །ཨོཾ་ཤྲཱི་ཧེ་རུ་ཀ་ཨ་བྷི་ཥིཉྩ་ས་མ་ཡ་ཤྲཱི་ཡེ་ཧཱུྃ། དྷརྨཱ་དྷཱ་ཏུ་ཛྙཱ་ན་ཨ་བྷི་ཥིཉྩ་ཧཱུྃ། ཧཱུྃ། སྐྱེ་འཆི་རྩད་གཅོད་འཁོར་བ་སྒྲོལ་མཛད་པའི། །གདུག་པ་ཀུན་འདུལ་ཐལ་ཆེན་དབང་བསྐུར་རོ། །ཨོཾ་ཤྲཱི་ཧེ་རུ་ཀ་ཨ་བྷི་ཥིཉྩ་ས་མ་ཡ་ཤྲཱི་ཡེ་ཧཱུྃ། དྷརྨཱ་དྷཱ་ཏུ་ཛྙཱ་ན་ཨ་བྷི་ཥིཉྩ་ཧཱུྃ། ཧཱུྃ། མི་འགྱུར་མི་ཤིགས་སྲིད་གསུམ་འཇོམས་མཛད་པའི། །ཅིས་ཀྱང་མི་ཚུགས་གོ་ཁྲབ་དབང་བསྐུར་རོ། །ཨོཾ་ཤྲཱི་ཧེ་རུ་ཀ་ཨ་བྷི་ཥིཉྩ་ས་མ་ཡ་ཤྲཱི་ཡེ་ཧཱུྃ། དྷརྨཱ་དྷཱ་ཏུ་ཛྙཱ་ན་ཨ་བྷི་ཥིཉྩ་ཧཱུྃ། ཧཱུྃ། ཡེ་ཤེས་མེ་འབར་འཁོར་བའི་རྒྱ་མཚོ་སྐེམ་པར་མཛད། །མ་རིག་མུན་སེལ་མེ་དཔུང་དབང་བསྐུར་རོ། །ཨོཾ་ཤྲཱི་ཧེ་རུ་ཀ་ཨ་བྷི་ཥིཉྩ་ས་མ་ཡ་ཤྲཱི་ཡེ་ཧཱུྃ། དྷརྨཱ་དྷཱ་ཏུ་ཛྙཱ་ན་ཨ་བྷི་ཥིཉྩ་ཧཱུྃ། ཕར་ཕྱིན་དྲུག་ལྡན་ཤེས་རབ་ཡུམ་དགུའི་རྒྱན། །རུས་པའི་རྒྱན་དྲུག་གཟིག་ཤམ་དབང་བསྐུར་རོ། །ཨོཾ་ཤྲཱི་ཧེ་རུ་ཀ་ཨ་བྷི་ཥིཉྩ་ས་མ་ཡ་ཤྲཱི་ཡེ་ཧཱུྃ། དྷརྨཱ་དྷཱ་ཏུ་ཛྙཱ་ན་ཨ་བྷི་ཥིཉྩ་ཧཱུྃ། ཞེས་ལུས་ལ་བཀོན། ད་གཏོར་མ་འདི་ཉིད་སྒྲུབ་པ་བཀའ་བརྒྱད་ཀྱི་ལྷ་ཚོགས། སྟེང་གི་ཆ་ལ་བརྒྱུད་པའི་བླ་མ་དང་བཅས་པ་ཁྱེད་རང་གི་སྤྱི་བོར་བྱོན་ནས་འོད་དུ་ཞུ་ཁྱེད་རང་རྣམས་ལ་ཐིམ་པར་སྒོམས་ཤིག །ཆོས་སྐུ་ཀུན་ཏུ་བཟང་པོ། ལོངས་སྐུ་རྒྱལ་བ་རིགས་ལྔ། སྤྲུལ་སྐུ་རྡོ་རྗེ་སེམས་དཔའ། རིག་འཛིན་རྡོ་རྗེ་ཆོས། མཁའ་འགྲོ་མ་ལས་ཀྱི་དབང་མོ་ཆེ། རྒྱ་གར་གྱི་རིག་འཛིན་བརྒྱད། གུ་རུ་པདྨ་འབྱུང་གནས། བོད་ཀྱི་གྲུབ་ཐོབ་མི་དགུ །ཤུད་བུ་དཔལ་གྱི་སེང་གེ །མི་འགྱུར་རྡོ་རྗེ་བདུད་འདུལ་རོལ་པ་རྩལ་ལ་སོགས་པ་བརྒྱུད་པའི་བླ་མ་རྣམས་དང་། བདེ་གཤེགས་ཞི་བའི་ལྷ་ཚོགས། ཁྲག་འཐུང་ཁྲོ་བོའི་ལྷ་ཚོགས། འཇམ་དཔལ་སྐུ་ཡི་ལྷ་ཚོགས། པདྨ་གསུང་གི་ལྷ་ཚོགས། ཡང་དག་ཐུགས་ཀྱི་ལྷ་ཚོགས། ཆེ་མཆོག་ཡོན་ཏན་ལྷ་ཚོགས། ཕྲིན་ལས་ཕུར་པའི་ལྷ་ཚོགས། མ་མོ་རྦོད་གཏོང་ལྷ་ཚོགས། བླ་མ་རིག་འཛིན་ལྷ་ཚོགས། དམོད་པ་དྲག་སྔགས་ལྷ་ཚོགས། འཇིག་རྟེན་མཆོད་བསྟོད་ལྷ་ཚོགས་རྣམས་ཀྱིས་བྱིན་གྱིས་རློབས་ཤིག ནད་གདོན་བར་ཆད་ཐམས་ཅད་ཞི་བར་བྱིན་གྱིས་རློབས་ཤིག ཚེ་དང་བསོད་ནམས་ཐམས་ཅད་འཕེལ་ཞིང་རྒྱས་པར་བྱིན་གྱིས་རློབས་ཤིག ལུས་ངག་ཡིད་གསུམ་སྨིན་ཅིང་གྲོལ་བར་བྱིན་གྱིས་རློབས་ཤིག རྩ་སྔགས་དང་། ཀཱ་ཡ་ཝཱ་ཀ་ཙིཏྟ་བ་ལིཾ་ཏ་ཨ་བྷི་ཥིཉྩ་མཾ་རཀྵ་རཀྵ། འོ་དེས་དགོངས་གཏེར་བཀའ་བརྒྱད་ལུས་དཀྱིལ་གྱི་དབང་ལེགས་པར་ཐོབ་པ་ཡིན་པས་འདི་ཉིད་ཡི་དམ་དུ་འཛིན་པའི་མོས་པས། གཙོ་བོས་ཇི་ལྟར་སོགས། ས་གཞི་སྤོས་ཆུས་སོགས། ཞེས་པ་དགོངས་གཏེར་ལས་བྱུང་བའི་དབང་ཁ་གསལ་བར་ཡོད་ཀྱང་ལོ་རྒྱུས་དང་མཐའ་རྟེན་སོགས་ཀྱིས་བརྒྱན་ཏེ། རཱ་ག་ཨ་སྱས་བསྒྲིགས་པའི་ཡི་གེ་པ་ནི་བརྩོན་འགྲུས་ཏེ། འདི་ལ་ཉེས་འགལ་མཆིས་ན་བཤགས་ཤིང་དགེ་བས་ཨོ་རྒྱན་རིན་པོ་ཆེའི་ཐུགས་དགོངས་ཡོངས་སུ་རྫོགས་པར་གྱུར་ཅིག །སརྦ་མངྒ་ལཾ།། །།\nRetrieved from "https://rtz.tsadra.org/index.php?title=Terdzo-MA-008&oldid=116111"\nThis page was last edited on 30 December 2017, at 00:15.


Black Widow (LEGO Marvel Super Heroes) འཚོལ་བཤེར་མཐའ་འབྲས་ཤོག་ངོས།\nཡོངས་འཛིན་གྱིས་འཚོལ་བཤེར་བྱས་པའི་འབྲེལ་ཡོད་བཙལ་འབྲས་ཕལ་ཆེར47ཡོད། བཙལ་ཡུན་སྐར་ཆ 0.317 ཡིན།\nBlack Widow (LEGO Marvel Super Heroes)_ཡོངས་འཛིན་པར་རིས།\ntÈc-U-PC-UÈ-/khros ma nag mo/ Black Wrathful One, Black Lady of Wrath, Fierce Black Goddess; black Vajra Yogini...B-B-U"-B-PC-UÈ-/kha kha mu kha nag mo/ Black Kakamukha, Black Raven- head.¶ B-B-UÈ-/kha kha mo/ bitter...nag/ 1. Black Garuda. 2. eight-legged lion.¶ m⁄E-PC-m⁄E-t-/khyung nag khyung khra/ Black and multicolored\n1. David Black speaking.3;3David Black 2.haveaword with … "…\t" ...& 0\tK 8 ;\tConversation A. Hello. David Black speaking. May I haveaword with Jane? B. I’ll...a few days ago -When was she here? c) Miss Black, arrive, twenty minutes ago -A moment ago. d)\nWar of Heroes རོལ་རྩེད་ཀྱི་རིགས། 2D RTS གསར་སྤེལ་ཀུང་ཟི། Phantagram འགྲེམ་སྤེལ་ཀུང་ཟི། དཔའ་རྟུལ། རྒྱ་ཡིག་གི་མིང་། 炽焰帝国：英雄 ཕྱི་ཡིག་གི་མིང་། Kingdom Under Fire: Heroes རོལ་རྩེད་ཀྱི་རིགས།\nBlack，约瑟夫布莱克）ཡང་ཡོད། ཆེས་ཐོག་མར་རླངས་སྒུལ་འཕྲུལ་འཁོར་གསར་གཏོད་བྱེད་མཁན་ནི་ཝ་ཐེ་མིན་ཡང་། ཁོང་གིས་དེའི་སྔོན་གཏེར་དོང་ནས་ཆུ་འཇིབ་བྱེད་ཀྱི་ཉིའུ་ཁོ་མོན་རླངས་སྒུལ་འཕྲུལ་འཁོར་གྱི་ཞན་ཆ་གཙོ་བོ་སྟེ། འཛམ་གླིང་ན་མིང་དུ་གྲགས་པའི་གསར་གཏོད་པ་དང་། འཕྲུལ་ཆས་བཟོ་སྐྲུན་མཁན་ཝ་ཐེ（James Watt，詹姆斯•瓦特）ནི་སྤྱི་ལོ1736ལོའི་ཟླ་དང་པོའི་ཚེས19ཉིན་སུའུ་ཀོ་ལན་གྱི་ཀོ་ལིན་ལུའོ་ཁོ（Greenock，格林诺克）ཞེས་པའི་གྲོང་རྡལ་\nརྒྱ་ཡིག་གི་མིང་། 黑颈鹤 ཕྱི་ཡིག་གི་མིང་། Black-necked Crane ལ་ཏིང་གི་སྐད། Grus nigricollis ཁམས། སྲོག་ཆགས་ཁམས། སྒོ། སྒལ་ཐག་སྲོག་ཆགས་སྒོ། སྐོར། བྱ་སྐོར། སྡེ། ཁྲུང་ཁྲུང་སྡེ། ཚན། ཁྲུང་ཁྲུང་ཚན། ཁོངས། ཁྲུང་ཁྲུང་ཁོངས།


གཡུང་དྲུང་བོན། | གཡུང་དྲུང་བོན་གྱི་དྲྭ་རྒྱ། | Page 2\nགཡུང་དྲུང་བོན། 2014/12/17 by bonpo.\nhttp://www.tibetanebook.com/?view=product&id=316:Bonchod%20Chokdu རྩོམ་ཡིག་འདིའི་འཕྲོ་ཀློག » »\nགཡུང་དྲུང་བོན། 2014/10/14 by bonpo.\nདེ་ཡང་གྲུབ་མཐའ་སྨྲ་བ་ཞིག་ཡིན་ཕྱིན་རང་ལྟ་ལ་མི་ཆགས་ཤིང་གཞན་ལྟ་ལ་མི་སྡང་བའི་སྒོ་ནས་ཕན་ཚུན་གྲུབ་མཐའི་བར་དུ་ཕྲག་དོག་གི་གྲི་མཚོན་གཡུག་རེས་མི་བྱེད་པར་དྲང་བདེན་གྱི་ལམ་སྟེགས་སུ་འགྲེང་རྒྱུ་ནི་དུས་རབས་འདི་ལ་མཚོན་ན་ཆེས་ཤིན་ཏུ་གལ་ཆེན་ཡིན་ནོ། །རྒྱུ་མཚན་སྔོན་གྱི་ལོ་རྒྱུས་ལ་ཕྱིར་བལྟས་བྱོས་དང་ཤེས་རྒྱུ་ཞིག་དང་དྲན་རྒྱུ་ཞིག་ཡོད་སྙམ། དཔལ་ལྡན་ཟླ་བ་གྲགས་པའི་ཞལ་ནས་ཀྱང་། རང་གི་ལྟ་ལ་ཆགས་དང་དེ་བཞིན་དུ། །གཞན་གྱི་ལྟ་ལ་འཁྲུལ་གང་རྟོག་པ་ཉིད། །ཞེས་གསུངས་པའི་ཕྱིར། ཁྱད་པར་དུ་རང་ཅག་ནང་བ་པ་ཞིག་ཡིན་ན། ཇི་སྐད་དུ། ཕྱི་བ་ནང་བ་སྐྱབས་འགྲོས་ཕྱེ། །ཞེས་གསུངས་པ་ལྟར་ཕྱི་ནང་གི་ཁྱད་པར་འབྱེད་བྱེད་སྐྱབས་འགྲོ་ཡིན་པར། དེས་ན་སྐྱབས་འགྲོའི་སྡོམ་པ་ཙམ་ཞིག་རང་རྒྱུད་ལ་ལྡན་དགོས་པ་མ་ཟད། སྐྱབས་འགྲོའི་ངོ་བོ་དང་བསླབ་བྱ་སོགས་ངེས་པར་བྱ་དགོས་ཏེ། རྩོམ་ཡིག་འདིའི་འཕྲོ་ཀློག » »\nགཡུང་དྲུང་བོན། 2014/09/19 by bonpo.\nགསང་ཆེན་མ་རྒྱུད་ཐུགས་རྗེ་ཉི་མའི་རྒྱུད་དམ་མ་རྒྱུད་སངས་རྒྱས་རྒྱུད་གསུམ་ཅེས་པ་འདི་ཉིད་སྐད་ཀྱི་འགྱུར་ལྔ་ཡི་སྒོ་ནས་བརྒྱུད་ཅིང་བོད་དུ་དར་བ་ཞིག་ཡིན་ཅིང་། དེ་ཡང་སྐད་འགྱུར་བརྒྱུད་ལྔ་ནི། ཐོག་མར་གཡུང་དྲུང་ལྷ་ཡི་སྐད་དུ་གསུངས་ཤིང་བརྒྱུད་པ་སྟེ། བོན་ཉིད་གཡུང་དྲུང་གི་དབྱིངས་སུ། ཀུན་ཏུ་བཟང་པོ་ལ་ཀུན་ཏུ་བཟང་མོ་ལས་སོགས་མཁའ་འགྲོ་མ་རྣམས་ཀྱིས་ཞུས་པ་དང། དེ་ནས་གཉིས་པ་སངས་ཏྲི་ཏ་ལྷ་ཡི་སྐད་དུ་བྱུང་བ་ཡིན་ཏེ། སུམ་ཅུ་རྩ་གསུམ་གྱི་ལྷ་གནས་སུ་ཡུམ་བཟང་ཟ་རིང་བཙུན་ལས་སོགས་ལ་བརྒྱུད། དེ་ནས་གསུམ་པ་ཏ་ཟིག་གི་སྐད་དུ་བྱུང་བ་སྟེ། གཤེན་ཡུལ་འོལ་མོ་ལུང་རིང་དུ་གསང་བ་འདུས་པ་ལས་སོགས་ལ་བཤད་ཅིང་བརྒྱུད། དེ་ནས་བཞི་པ་ཞང་ཞུང་སྨར་གྱི་སྐད་དུ་བྱུང་བ་ཡིན་ཏེ། རྒྱ་གར་བར་ཆོད་དུ་རྒྱལ་གཤེན་མི་ལུས་བསམ་ལེགས་ལ་བསྟན་ཅིང་བརྒྱུད། དེ་ནས་ལྔ་པ་བོད་སྐད་དུ་བརྒྱུད་ཅིང་དར་བ་སྟེ། ཞང་ཞུང་གི་བན་ཆེན་སད་ནེ་གའུས་བོད་སྐད་དུ་བསྒྱུར་ཏེ་རིམ་གྱིས་ད་ལྟའི་བར་དུ་མ་ཉམས་པར་ཞུགས་པའོ་། སད་ནེ་གའུ་ཞེས་པ་ཞང་ཞུང་གི་ལོ་ཙཱ་བ་དང་མཁས་པ་ཆེན་པོ་ཞིག་ཡིན་ཅིང་སྒོ་པའི་བོན་པོ་ལྷ་ལས་བབ་པའི་རྒྱུད་ཡིན་པ་དང། རྩོམ་ཡིག་འདིའི་འཕྲོ་ཀློག » »\nགཡུང་དྲུང་བོན། 2014/09/06 by bonpo.\nགཡུང་དྲུང་བོན། 2014/04/29 by bonpo.\nདེ་ཡང་འཕགས་ཡུལ་ཧི་མ་ཅལ་གྱི་ཞིང་ཁམས་ཕུན་སུམ་ཚོགས་པའི་སྙིང་པོར་ཆེད་དུ་བཟོས་པ་ལྟ་བུ་ལྷ་དང་བཅས་པའི་འགྲོ་བ་མཐའ་དག་གིས་མཆོད་པའི་ཞིང་མཆོག ཚེ་འདི་དང་ཕྱི་མ་གཉིས་སུ་བདེ་དགེ་ལེགས་ཚོགས་ཐམས་ཅད་འབྱུང་བའི་རྩ་ལག་དམ་པར་གྱུར་པ་ྋསངས་རྒྱས་གཡུང་དྲུང་བོན་གྱི་བསྟན་པའི་གདུགས་དཀར་ནུབ་པ་མེད་པར་སྲིད་མཐར་སྒྲེང་བའི་བྱེད་པོྋདཔལ་གཤེན་བསྟན་སྨན་རིའི་གླིང་ཞེས་མཚན་སྙན་གྱི་གྲགས་པ་དཀར་པོ་འཛམ་གླིང་གོ་ལ་ཟླུམ་པོའི་ཡང་རྩེ་ན་ཐོལ་གྱིས་བརྒལ་བ་འདི་ཉིད་ཀྱི་ྋདཔལ་ལྡན་རྒྱལ་བ་སྨན་རི་བའི་མཁན་རབས་སོ་གསུམ་པ་ྋསྐྱབས་རྗེ་ཁྲི་འཛིན་རིན་པོ་ཆེ་ལུང་རྟོགས་བསྟན་པའི་ཉི་མ་དཔལ་བཟང་པོ་མཆོག་གིས་ཕྱི་ལོ་༡༩༦༩ནས་བཟུང་དགུང་གྲངས་བཅུ་ཕྲག་དུ་མར་སྐུ་ངལ་ཁྱད་དུ་བསད་དེ། རྩོམ་ཡིག་འདིའི་འཕྲོ་ཀློག » »\nགཡུང་དྲུང་བོན། 2014/04/27 by bonpo.\n༄༅།། །།རྒྱལ་ཀུན་མཁྱེན་བརྩེའི་ཡེ་ཤེས་ཟག་མེད་བདེ་ཆེན་ལྷ་ལམ་ནས། །གང་འདུལ་དེར་སྟོན་སྣ་ཚོགས་སྤྲུལ་པའི་འོད་སྟོང་འཕྲོ་བ་ཡིས། །སྒྲིབ་གཉིས་མུན་སྟུག་རབ་གསལ་ཡང་དག་སྣང་བ་རྒྱས་མཛད་པ། །འཇིག་རྟེན་མིག་གྱུར་མཉམ་མེད་བླ་མས་དུས་ཀུན་བདེ་ལེགས་སྩོལ། །རྣམ་དག་ཞི་བའི་ངང་ཚུལ་ཀཻེ་ལ་ཤ་རིའི་སྤོར། །སྣ་ཚོགས་ཁྲོས་པའི་རོལ་གར་གདོང་ལྔའི་ངར་དབྱངས་ཀྱིས། །ལོག་བྱེད་བདུད་རིགས་གཉིས་འཐུང་ཚོགས་ཀྱིས་ཀླད་འགེམས་པ། །ཡི་དམ་རྒྱལ་བ་རྒྱ་མཚོའི་ཚོགས་དེར་ཕྱག་བགྱིའོ། །ཚད་མེད་སྙིང་རྗེའི་ཆུ་གཏེར་ལས་ཐོན་པའི། །འདོད་དགུ་དངོས་གྲུབ་སྤྲིན་གྱི་གཟེགས་མ་ཡིས། །དམ་ལྡན་གཤེན་གྱི་པད་ཚལ་སྐྱོང་མཛད་པ། །གནས་གསུམ་མཁའ་འགྲོའི་རྒྱ་མཚོས་འདིར་གཟིགས་ཤིག ། རྩོམ་ཡིག་འདིའི་འཕྲོ་ཀློག » »\nགཤེན་རྒྱལ་སྐུ་ལ་ཕྱག་འཚལ་ལོ། །བསྟན་དང་འགྲོ་ལ་ཕན་གདག་ཕྱིར། །སྐུ་གདུང་བཀོད་ལེགས་ཆགས་ཚད་བྲིས། །གཤེན་རབ་སྐུ་ཡི་ཚད་བཞེངས་པ། །བོན་ཉིད་ནམ་མཁའ་དབྱིངས་སུ་ཟླུམ་ཅེས་པས། །རྨེང་ནི་ནམ་མཁའི་དཀྱིལ་འཁོར་ཏེ། །ཟླུམ་པོ་ཡིན་པར་གསུངས་པའོ། །ཁྲུ་གང་ཞབས་སུ་རྨེང་གཞི་བཞག་ཅེས་པ་ནི། །ས་འོག་ཏུ་ཁྲུ་གང་སོགས་རྐོ་བའོ། །ཡར་ཀྱང་ཁྲུ་ཕྱེད་འཕགས་ཅེས་པ་ནི། །ཁྲུ་ཕྱེད་ལོག་ཆེ་ཆུང་གང་བཞེངས་དང་བསྟུན་པའོ། །དེའི་མཐར་ནས་ཀྱང་ཁྲུ་ཕྱེད་མཐོ་ཕྱེད་ལོག་ཆེ་ཆུང་གང་བཞེངས་དང་བསྟུན་པར་ནང་དུ་བསྐོར་ཏེ། །དེ་ནི་ད་ལྟ་བོད་ན་མ་དར་བའོ། ། རྩོམ་ཡིག་འདིའི་འཕྲོ་ཀློག » »\nགཡུང་དྲུང་བོན། 2014/04/22 by bonpo.\nབདེ་ཆེན་རྒྱལ་པོ་ཀུན་བཟང་རྒྱལ་བ་འདུས། །མི་བརྗེད་གཟུངས་ལྡན་ཤེས་རབ་སྨྲ་བའི་སེང༌། །འཛམ་གླིང་བོན་གྱི་གཙུག་རྒྱན་མཉམ་མེད་པ། །ཤེས་རབ་རྒྱལ་མཚན་ཞབས་ལ་གསོལ་བ་འདེབས།། །།ལན་གསུམ་བརྗོད། རྩོམ་ཡིག་འདིའི་འཕྲོ་ཀློག » »\nགཡུང་དྲུང་བོན། 2014/04/21 by bonpo.\n༡༽རྒྱལ་ཀུན་འདུས་པའི་བདག་ཉིད་བྱིན་གྱིས་བརླབས་པའི་སྟོན་པ་དཔལ་ལྡན་དྲིན་ཅན་རྩ་བའི་བླ་མ་ཉིད་རྣམ་པ་ཀུན་བཟང་གཤེན་ལྷ་འོད་དཀར་གྱི་ཆ་ལུགས་སུ་བཞུགས་པ། དེ་ཡང་ལོངས་སྤྱོད་རྫོགས་སྐུའི་ཕྱག་རྒྱ་ཉེར་ལྔ།ཞི་བའི་རྒྱན་བཅུ་གསུམ།ཚངས་པའི་ཚུལ་དགུ། མཚན་བཟང་པོ་སུམ་ཅུ་རྩ་གཉིས།དཔེ་བྱད་བཟང་པོ་བརྒྱད་ཅུ།ངེས་པའི་ཐོ་ཡིག་བཞི་བཅུ།འོད་ཟེར་གྱི་ཕུང་པོ་བྱེ་བ་འཕྲོ་བའི་ཚུལ་དུ་བཞུགས་པ། རྩོམ་ཡིག་འདིའི་འཕྲོ་ཀློག » »\nགཡུང་དྲུང་བོན། 2014/04/19 by bonpo.\nརིན་ཆེན་སྒྲོན་མ་འཁོར་བ་དོང་སྤྲུག་གི་མདོ་སྡེ་ཡན་ལག་བརྒྱད་པ་འདི་ཉིད་ཀྱི་བྱུང་ཁུངས་རིམ་པ་ཇི་ལྟར་ཡིན་ཞེ་ན། དེ་ཡང་ཕུན་སུམ་ཚོགས་པ་ལྔ་དང་ལྡན་པའི་གླེང་གཞི་ཅན་ཡིན་ཏེ། སྟོན་པ་ཕུན་སུམ་ཚོགས་པ་རྣམ་འདྲེན་བརྒྱད་པ་རྒྱལ་བ་གཤེན་རབ་མི་བོ་ཀུན་ལས་རྣམ་པར་རྒྱལ་བ་དེ་ཉིད་དོ། སྟོན་པ་ཕུན་སུམ་ཚོགས་ཚུལ་ཇི་ལྟར་ཡིན་ཞེ་ན། མི་མཇེད་སྟོང་གསུམ་འདུལ་བའི་སྟོན་པ་ཆེན་པ་དེ་ཉིད་ལ། སྐུ་ཡི་ཆ་ནས་སྐུ་གསུམ་དང་སྐུ་ལྔ་ལྷུན་རྫོགས་སུ་གནས་པས་སྐུ་ཕུན་སུམ་ཚོགས་པ་ཡིན། གསུང་གི་ཆ་ནས་རང་བཞིན་འགག་པ་མེད་པའི་གསུང་སྟེ་ཚངས་དབྱངས་ཡན་ལག་དྲུག་ཅུའི་རང་སྒྲ་འགག་མེད་དུ་སྒྲོགས་པས་གསུང་ཕུན་སུམ་ཚོགས་པ་ཡིན། ཐུགས་ཀྱི་ཆ་ནས་མཁྱེན་པའི་ཡེ་ཤེས་བརྒྱད་ཁྲི་བཞི་སྟོང་འདུ་འབྲལ་མེད་པར་མི་ཟད་རྒྱན་གྱི་འཁོར་ལོར་གྲུབ་པས་ཐུགས་ཕུན་སུམ་ཚོགས་པ་ཡིན། རྩོམ་ཡིག་འདིའི་འཕྲོ་ཀློག » »


Terdzo-TI-045 - Rinchen Terdzö\nDran pa nam mkha'\nPad+ma mthong grol\nzab mo sku gsung thugs kyi dril sgrub kyi kha tshar dbu phyogs\nin cycle ཡབ་སྲས་བཅུད་དྲིལ་ (Yab sras bcud dril)\nVolume 39 (ཏི) / Pages 803-817 / Folios 1a1 to 8a6\nRinchen Terdzö Volumes List > Volume 39 > Text #47 (Scroll to Bottom)\nrdo rje gling pa. zab mo sku gsung thugs kyi dril sgrub kyi kha tshar dbu phyogs. In Rin chen gter mdzod chen mo pod so dgu pa (The Great Treasury of Rediscovered Teachings Volume 39) by 'jam mgon kong sprul, 803-817. New Delhi: Shechen Publications, 2007-2016.\n༄༅༔ ཟབ་མོ་སྐུ་གསུང་ཐུགས་ཀྱི་དྲིལ་སྒྲུབ་ཀྱི་ཁ་ཚར་དབུ་ཕྱོགས་བཞུགས་སོ༔ ཨེ་མ་ཧོ༔ བདག་འདྲ་བཻ་རོ་ཙ་ན་ཡིས༔ སེམས་ཅན་སྒྲིབ་སྦྱང་ལམ་སྣ་ཟིན་པའི་ཕྱིར༔ ཟབ་མོ་དམར་བྱང་ནང་དུ་བཅུད་ཕྱུང་བའི༔ རྩ་རླུང་དོན་བཅུད་རིག་པའི་འཕོ་ཐབས་བསྟན༔ དེ་ལས་རང་བྱུང་གི་ཡེ་ཤེས་ངོས་གཟུང་ཐབས་ལ༔ དང་པོ་རྩ་གསུམ་གསལ་གདབ་སྟེ༔ རྩ་གསུམ་ནི་གཡས་དཀར་གཡོན་དམར་དབུས་མཐིང་གསུམ་དུ་གཤིབ་པ༔ ཡར་སྣེ་ཚངས་བུག་སྒོ་ལ་གཏད་པའི༔ མར་སྣ་ལྟེ་འོག་གསང་སྒོ་ནས༔ ཡི་གེ་ཆའི་ཞབས་མདུད་སོའི་དབྱིབས་ལྟར་གནས་པར་བསམ༔ རླུང་དང་ཐིག་ལེ་དམིགས་པ་ལ༔ སྤྱི་བོ་ནས་ཡར་སོར་བཞིའི་ཚད་དུ་ནམ་མཁའ་ལ༔ གཡས་སུ་བླ་མ་ཡབ་སྲས་རིག་པའི་རྣམ་ཤེས་རྒྱལ་པོ་དང་གཉིས་སུ་མེད་པར༔ གཡོན་དུ་ཡུམ་ཆེན་བདེ་སྟོང་མ་རིག་པ་ཀུན་གཞིའི་རྒྱལ་མོ་དང་གཉིས་སུ་མེད་པར༔ སྐུ་མདོག་ཡབ་དཀར་ཡུམ་དམར་བ༔ འོད་ཆགས་པ༔ གཉིས་ཀ་བཞད་འཛུམ་དང་ལྡན་པ༔ གཅིག་གིས་གཅིག་ལ་སྤྱན་ཧྲིག་གེ་གཟིགས་པ༔ ཞལ་སྤྲོད་ཀྱི་ཚུལ་དུ་ཡོད་པ་ལ་རིག་པ་གཏད་པས༔ དེ་ལྟར་གསལ་བ་དང༔ ལྷ་ཡབ་ཡུམ་གཉིས་འོད་དུ་ཞུ་ནས་ཐིག་ལེ་དཀར་དམར་སྲན་ཏོག་ཙམ་རེ་རེ་གྱུར་ནས༔ ཚང་སྒོ་གཡས་གཡོན་ལ་བབ་པར་བསྒོམ༔ དེ་ནས་རླུང་རོ་ལན་གསུམ་འབུད༔ ཡང་ནང་དུ་རླུང་རྔུབ་པ་དང༔ ཐིག་ལེ་གཉིས་གཡས་གཡོན་དུ་ཧྲིལ་ལི་ལི་མར་སོང་ནས་གསང་གནས་སུ་དབུས་མཐིང་གི་རྩ་སྒོ་ལ་བབས་པར་བསམ༔ སྣ་ནས་རླུང་ནར་གྱིས་བཏང༔ ཡང་ནང་དུ་རྔུབས་ལ༔ ཐིག་ལེ་གཉིས་དབུས་མཐིང་གི་ནང་དུ་སྒོང་མཁན་གྱིས་སོར་རྡོ་འཕང་བ་བཞིན་དུ་ཧྲི་ལི་ལི་ཡར་སོང་ནས༔ ཚངས་སྒོ་གཡས་གཡོན་དུ་གཉིས་སུ་གྱེས་པར་བསམ༔ སྣ་ནས་རླུང་ནར་གྱིས་བཏང༔ ཡང་ནང་དུ་རྔུབས་པས༔ ཐིག་ལེ་གཉིས་རྩ་སྒོ་གཡས་གཡོན་དུ་མར་སོང་ནས༔ གསང་སྒོར་སླེབ་པ་དང༔ རྩ་དབུ་མའི་ནང་དུ་ཡར་ལ་ཤུད་ཀྱིས་བཏང༔ དཔེར་ན་སྐྱེས་བུ་མདའ་འཕང་མཁན་གྱིས་མདའ་འཕང་བ་བཞིན་དུ་སོང་བར་བསམས་ལ་སྣ་ནས་རླུང་ནར་གྱིས་བཏང༔ དེའི་རྗེས་སུ་མཉམ་པར་བཞག་པའི་རྗེས་སུ༔ ལྟ་བ་གནས་ལུགས་རང་བྱུང་གི་ཡི་གེ་གསལ་བའི་བསམ་པ་ཐམས་ཅད་དང་བྲལ་བ༔ སྔར་ཞེན་གྱི་བག་ཆགས་མ་དྲན་པ༔ ཕྱིས་མི་འགྱུ་བ་ལ་མ་གཡོ་བ༔ ད་ལྟའི་རིག་པ་རང་གསལ་འཛིན་མེད་རྟོག་པ་དང་བྲལ་བ༔ དཔེར་ན་ཏིག་པའི་ཁ་རུ་བུ་རམ་མྱོང་བ་དང་འདྲ་སྟེ༔ གསལ་ལ་མི་རྟོག་པའི་ཡེ་ཤེས་འཆར་རོ༔ རླུང་དམིགས་པ་སྐོར་གསུམ་འདི་ལ་ཐུན་གཅིག་མིན་པ༔ དེ་ལྟར་དུས་དྲུག་ཏུ་འཕང་ན༔ བདེ་རྟག་དགུ་དང་ལྡན་པར་ངེས་སོ༔ ྈྈྈྈྈྈྈ འཕོ་བ་རིན་ཆེན་གསེར་ཐུར་བར་དོ་མེད་པའི་སྐད་ཅིག་སངས་རྒྱས་པའི་གདམས་སྐོར་འདི་ལ༔ རིག་པ་ཡེ་ཤེས་ཟང་ཐལ་འདི༔ རང་ཉིད་ཐ་མལ་སྤྱི་གཙུག་ཏུ༔ ཉི་ཟླ་པདྨའི་གདན་སྟེང་ན༔ བླ་མ་ཡབ་སྲས་ཡུམ་དང་བཅས་པ་ལ༔ འཁོར་རིག་འཛིན་མཁའ་འགྲོ་དང་བཅས་པས་བསྐོར་བར་བསྒོམ༔ དེ་ལ་གསོལ་བ་གདབ་པས་ཐུགས་རྗེས་བྱིན་གྱིས་རློབ་པའོ༔ དེའི་ཐུགས་ཀ་ནས་ཡེ་ཤེས་ཆུ་བོ་དཀར་ན་ར་ར་འཕྲོས་པས་བདག་ལུས་ལ་ཕོག་པས་དཀར་སང་ངེ་སོང་བར་བསམས་ལ་གསལ་བར་བསྒོམ༔ ཀོ་གྱོང་སྣུམ་གྱིས་བང་བ་ལྟར་བདེ་རྟག་དགུ་དང་ལྡན་པར་བསམ༔ བདག་ལུས་འོད་དུ་ཞུ་ནས༔ འོད་ཀྱི་ཕུང་པོ་ཤེལ་གྱི་ཟོ་བ་ལྟ་བུ་མཆིན་ཁྲི་མན་ཆད་སྡོམ་པ༔ ཡན་ཆད་ཟོ་བ་ཁ་ཕྱེས་པ་ལྟ་བུའི་དཀྱིལ་དུ༔ རང་ཉིད་རྣམ་ཤེས་རིག་པའི་རྒྱལ་པོ་མར་མེའི་འོད་ལྟ་བུ་གསལ་ལ་དྭངས་པ་དེ༔ རྩ་དབུ་མའི་ནང་དུ་སྤྱི་གཙུག་ཏུ་ཏལ་གྱིས་ཕྱིན་པར་བསམ༔ ངག་གི་སྒྲ་སྐད་དུ༔ ཨ་ཧྲིག་བརྗོད་པར་བྱ༔ བླ་མ་ཡབ་སྲས་གསུམ་ཀ་ཞལ་མཇལ་ནས་སུ༔ ལུས་ཤེལ་གྱི་མཎྜལ་དུ་ཕུལ་བར་བསམ༔ ལུས་ཀྱང་འཇའ་འོད་དུ་གྲུབ་ནས་ནམ་མཁར་དངོས་སུ་ཐིམ་པར་བསམ༔ རང་གི་སེམས་ཉིད་བླ་མ་ཡབ་སྲས་དང་གཉིས་སུ་མེད་པར་གྱུར་ཏེ༔ མི་མངོན་པའི་དབྱིངས་སུ་སངས་རྒྱས་པར་བསམས་ལ༔ ཅི་ཡང་མི་དམིགས་པའི་ངང་ལ་བཞག༔ དེ་ནི་སྡིག་པོ་ཆེ་ཡིན་ཀྱང་སངས་རྒྱས་པ་ལ་ཐེ་ཚོམ་མེད༔ གལ་ཏེ་རྟགས་བུལ་ན༔ ཕཊ་ཅེས་བྱའོ༔ རིག་པ་སྐྱེ་འགག་གཉིས་སུ་མེད་པའི་ངང་ལ་གསལ་གྱིས་བཞག་གོ༔ དེ་ནི་བར་དོ་མེད་པའི་གདམས་ངག་གོ༔ སྣང་བ་སྒྲ་འོད་ཟེར་གསུམ་ཅི་ཤར་ཡང་རང་སྒྲ་རང་འོད་རང་ཟེར་ཡིན་པས་ངོ་ཤེས་པར་གྱིས་ཤིག༔ འབྱུང་བ་ལྔའི་ཆགས་འཇིག་གང་ཤར་ཡང༔ རང་སྣང་འཁྲུལ་པ་ཡིན་པས་ངོས་བཟུང༔ རང་གི་ནོར་ཟས་ལོངས་སྤྱོད་འཁོར་འབངས་ཡུལ་མཁར་ཀུན་ལ་ཡང་མ་ཆགས་པར་གལ་ཆེའོ༔ འགྲོ་བའི་དུས་སུ་དད་པ་སྐྱེ་ན་བདག་ནི་རིག་འཛིན་གྱི་ས་ལ་འགྲོ་ཞིང༔ བླ་མ་བདེ་གཤེགས་རྣམས་ཞལ་མཇལ་བར་ཕྱིན་པས་ཉམས་སུ་བྲོད་པ་བསྐྱེད་དོ༔ རབ་སྐྱིལ་ཀྲུང༔ འབྲིང་ཙོག་པུ༔ ཐ་མ་བདེར་གཤེགས་གཟིམ་ལུགས་སོ༔ ཁ་ཤར༔ མགོ་ལྷོ༔ གཡས་འོག༔ གཡོན་སྟེང༔ གཡས་རྐང་བོལ་ཆུང་རྩ་སྒོ་གཡས་ཀྱིས་བཀབ༔ གཡོན་པས་སྟེང་དུ་མནན༔ ལག་པ་གཡས་མཐིལ་གྱི་རྣ་ཁུང་གཡས་པ་བཀག༔ ལག་པ་བླའི་སྟེང་དུ་བཞག་གོ༔ བྱ་བུར་ངན་འགྲོར་མི་ལྟུང་ཞིང༔ འདུལ་ཁྲིམས་ཚེ་གཅིག་སྲུང་བ་དང་སྟོབས་མཉམ་མོ༔ གནས་པ་ཚེ་ཡི་བར་དོ་ལ༔ ཨཱ་རིང་གསུམ་གྱིས་ཚེ་བསྲིང་བྱས་པ་ཡིན༔ འཇིག་པ་དུས་ཀྱི་བར་དོ་ལ་རིག་པ་འཕོ་བ་ཡིན༔ བོན་ཉིད་འོད་གསལ་གྱི་བར་དོ་ལ༔ རང་རིག་ངོ་སྤྲོད་པ་གལ་ཆེ་ཞེས་གསུངས་སོ༔ སྒྲ་བསྒྱུར་བཻ་རོ་ཙ་ན་ཡིས༔ སེམས་ཅན་རྣམས་ཀྱི་དོན་ཆེད་དུ༔ སྟག་ཚང་སེང་གེར་གཏེར་དུ་སྦས༔ གཏེར་སྲུང་མ་ཚོགས་ཉིད་ལ་བཅོལ༔ བོན་ཞིག་གཡུང་དྲུང་གླིང་པས་བཏོན༔ ཕྱི་རབས་དོན་དུ་རྒྱས་པར་ཤོག༔ རང་དོན་རྩ་རླུང་རིག་པ་འཕོ་ཐབས་དང༔ གཞན་དོན་འཕོ་བ་གསེར་ཐུར་ཡེ་ཤེས་ཟང་ཐལ་གདམས་པ་རྫོགས་སོ༔ ྈྈྈྈྈྈ བླ་མ་ཡབ་སྲས་གསུམ་གྱི་སྒྲུབ་པ་ལ༔ ལས་ཀྱི་ཁ་ཚར་འདི་བསྟན་ནོ༔ བདག་གིས་ཚེ་སྒྲུབ་བྱེད་པར་འདོད་ན༔ བླ་མ་ཡབ་སྲས་གསུམ་དང་མཁའ་འགྲོ་བཅས༔ སྐུ་མདོག་དཀར་ཞིང་ཕྱག་ན་ཚེའི་བུམ་པ་བསྣམས༔ སྟེང་འོག་ཕྱོགས་མཚམས་ཐམས་ཅད་དུ༔ མི་ཚེ་ཕྱྭ་གཡང་བཅུད་བསྡུས་ནས༔ བདག་གི་ཚེ་གཡང་རྒྱས་པར་བསམ༔ གཞུང་གི་སྔགས་ཤམ་ལ་བཏགས་པ་ཡིན༔ ཧ་རི་ནི་ས་ཚེ་རྣྲི་ཨ་བྲུང་ཚེ་བྲུང་མང་སི་ཏི་འདུ་ཚེ་ནྲྀ་ཛཿ ཚེ་མདངས་བཀྲག་རྣམས་རྒྱས་པར་བསམ༔ ཚེ་ཉི་ཟླ་དང་མཉམ་པ་དང་དེ་དག་ཐེ་ཚོམ་མེད་དོ༔ ྀཨཚ༔ ཡང་གང་ཟག་གིས་ཕྱྭ་གཡང་ཐོབ་པར་འདོད་ན༔ ཡབ་སྲས་གསུམ་དང་མཁའ་འགྲོ་བཅས༔ སྐུ་མདོག་སེར་ལ་མདངས་ཆགས་པ༔ ཕྱག་མཚན་རིགས་རྟགས་ནོར་བུ་བསྣམས༔ སྟེང་འོག་ཕྱོགས་མཚམས་བཅུད་བསྡུས་ནས༔ ཟས་ནོར་ལོངས་སྤྱོད་དངོས་གྲུབ་རྣམས༔ བུང་བས་རྩི་གསོག་ཅི་བཞིན་དུ༔ བདག་གི་སྙིང་ཁར་ཁེངས་པར་བསམ༔ གོང་གི་སྔགས་ཤམ་ལ༔ ཧ་རི་ནི་ས་སིདྡྷི་སྡུས་སྡུས་ཁུ་ཡེ་མུ་ཡེ་བྲུཾ་སྤུང་འདུ༔ ཅེས་ཟས་ནོར་གཏེར་ལ་ལོངས་སྤྱོད་པར་འགྱུར་རོ༔ སྤ་གྲོ་སྟག་ཚང་ནས་བོན་ཞིག་གཡུང་དྲུང་རྡོ་རྗེ་གླིང་པའི་གཏེར་མའོ༔ ལས་ཅན་གཅིག་དང་འཕྲད་པར་ཤོག༔ ཅེས་སྨོན་ལམ་བཏབ༔ ས་མ་ཡ༔ ྈྈྈྈ ཡང་གང་ཞིག་དབང་སྡུད་བྱེད་པ་འམ༔ འགྲོ་བ་སེམས་ཅན་ཐམས་ཅད་རྣམས༔ ཡང་དག་དོན་ལ་བཙུད་འདོད་ན༔ བླ་མ་ཡབ་སྲས་གསུམ་དང་མཁའ་འགྲོ་བཅས༔ སྐུ་མདོག་དམར་ལ་གཟི་མདངས་ལྡན༔ ཕྱག་མཚན་ཐུགས་རྗེའི་ལྕགས་ཀྱུ་བསྣམས༔ རིགས་ལྡན་ཕོ་དང་མཚན་ལྡན་མོ༔ འགྲོ་བ་ཕོ་མོ་ཐམས་ཅད་ཀྱི༔ ཕོ་ཡི་སྙིང་དང་མོ་ཡི་གསང༔ ལྕགས་ཀྱུས་བཟུང་ལ་ཞགས་པས་བཅིངས༔ བདག་གི་མདུན་དུ་བཀུག་ནས་ནི༔ བདག་ཉིད་སྔགས་ཀྱི་འོད་ཟེར་ལ༔ ཁོ་ཡི་བཀྲག་མདངས་བདག་ལ་བསྟིམ༔ ཁོ་ཡང་བཀའ་ལ་ཉན་ཅིང་མོས་པ་དང༔ རླུང་གིས་སེར་བུ་དེད་པ་ལྟར༔ བདག་གི་མདུན་དུ་བཀུག་པར་བསམ༔ གོང་གི་སྔགས་ཀྱི་ཤམ་བུ་བཏགས༔ ཧ་རི་ནི་ས་མི་སྙིང་སྒུལ་སྒུལ་ཙིཏྟ་ཧྲིཾ་ཧྲིཾ་སེམས་སེམས་ཛ་ཛ་ཡ་ཡ་ཁུག་ཁུག༔ ཅེས་འགྲོ་བ་དབང་དུ་སྡུད་པར་ཐེ་ཚོམ་མེད༔ སྨོན་ལམ་གཅིག་དང་ལྡན་པར་འཕྲད་པར་ཤོག༔ གཞན་ལ་མེད་པའི་ཁྱད་པར་འཕགས་པ་འདི༔ ས་མ་ཡ༔ རྒྱ་རྒྱ་རྒྱ༔ གང་ཞིག་རྣམ་པར་ཤེས་པ་གསལ་བར་འདོད་ན༔ རང་ཉིད་ཡབ་སྲས་གསུམ་པོ་ནི༔ སྐུ་མདོག་ཤེལ་དཀར་གསལ་བར་བསྒོམ༔ རང་གི་དཔྲལ་བའི་སྨིན་མཚམས་སུ༔ པཾ་ལས་པདྨ་རཾ་ལས་ཉི་མའི་དཀྱིལ་འཁོར་གྱི་དབུས་སུ༔ ལྷ་མོ་དཀར་མོ་ཞལ་གཅིག་ཕྱག་གཉིས་པ༔ ཞབས་གཉིས་བགྲད་པའི་ཚུལ་དུ་བཞུགས་པ༔ ཕྱག་གཡས་གསལ་བྱེད་ཀྱི་མེ་ལོང་བསྣམས་པ༔ གཡོན་པས་འཆི་མེད་ཚེ་ཡི་བུམ་པ་འཛིན་པ༔ དེ་ལ་བུ་མོ་གཅིག་གིས་བསྐོར་བ་བྱེད་པར་བསྒོམ༔ གོང་གི་སྔགས་ཤམ་འདི་བཏགས་སོ༔ ཨཱོྃ་ཧ་རི་ནི་ས་ཕུ་ཕུ་རུ་རུ་ཆུ་བུར་མིག་གི་སྒོ་གསལ་ཅིག༔ ལྷང་ལྷང་ངུར་ངུར་སྨྲོས་སྨྲོས༔ ཞག་བདུན་ནམ་ཉི་ཤུ་རྩ་གཅིག་གི་བར་དུ་བསྒྲུབ་ན༔ མངོན་ཤེས་མཐོང་སྣང་མཁྱེན་པ་ངེས་སོ༔ ལས་ཚོགས་ཁ་ཚར་འདི་རྣམས་ནི༔ འཕོ་བ༔ ཚེ་སྒྲུབ༔ གཡང་སྐྱབས༔ དབང་སྡུད༔ རྣམ་ཤེས་གསལ་བའི་མེ་ལོང་དང༔ དེ་རྣམས་སྤ་གྲོ་སྟག་ཚང་གི་གཏེར་མའོ༔ གཏེར་སྟོན་བོན་ཞིག་རྡོ་རྗེ་གླིང་པས་གདན་དྲངས་པ་ལགས་སོ༔ གཏུགས་སོ༔ སྐུ་གསུང་ཐུགས་ཀྱི་རྒྱས་གདབ་པ༔ ས་མ་ཡ༔ རྒྱ་རྒྱ་རྒྱ༔ ྀཨཚ་ ༔༔༔ ྈྈྈྈ༔༔༔༔༔༔ བདག་འདྲ་བཻ་རོ་ཙ་ན་ཡི༔ ཡབ་སྲས་བཅུད་དྲིལ་སྐུ་གསུང་ཐུགས་ཀྱི་སྒྲུབ་པ་ལ༔ གེགས་སེལ་མན་ངག་བསྟན་པ་ནི༔ བདུད་ཀྱི་གེགས་སེལ་བ་དང༔ ནང་གི་སྒྲུབ་པ་དང༔ ཉམས་རྟོགས་དྲོད་ཚད་གཟུང་བ་དང་གསུམ་སྟེ༔ དང་པོ་ནི་ཡུལ་མཁར་ཟས་ནོར་ཉེ་འབྲེལ་ལ་སོགས་བདུད་དུ་འབྱུང་སྟེ༔ འཇིག་རྟེན་འདི་དང་མཐུན་པར་སྨྲ་ཞིང་ཐར་པའི་ལམ་ལ་འགོག་པའོ༔ ཞེན་ཅིང་ཆགས་པ་བྲལ་མི་ཕོད་པར་སྣང་ནས་བདུད་ཀྱིས་ཁྱེར་བའོ༔ འདི་ལ་འཆི་བ་མི་རྟག་པ་ལོང་མེད་པར་འབྱུང་ཞིང༔ གང་གི་སེམས་ལ་བརྩེ་བ་དང་འབྲེལ་ཐག་བཅད་པ་གལ་ཆེའོ༔ གཉིས་པ་ནང་གི་སྒྲུབ་པ་ལ༔ ཚུལ་བཞིན་དུ་བྱེད་པའི་དུས་སུ་འབྱུང་སྟེ༔ བག་ཆགས་ངན་པ་དང༔ ཉོན་མོངས་པ་ཐམས་ཅད་ཆེར་བསྐྱེད་ཆེ་ཞིང་རགས་པ་དང༔ ནད་གདོན་གྱིས་དམོད་པ་མོད་པ་དང༔ འགལ་རྐྱེན་ཐམས་ཅད་འདུས་པར་འབྱུང་ངོ༔ དེ་ཡང་བདག་གི་ཉོན་མོངས་པ་ཐམས་ཅད་མི་དགེ་བ་ཆ་ཤས་ཐམས་ཅད་སློང་ཞིང་འཛད་པའི་དུས་ལགས་ཏེ༔ དེ་ལ་ཡི་མུག་རྐྱེན་ངན་བྱུང་ན༔ བླ་མ་དང་གདམས་ངག་ལ་ཡིད་མ་ཆེས་པའམ༔ ཉམས་སུ་ལེན་པ་ལ་དགོས་པ་མེད་དོ་སྙམ་པ་བྱུང་ན༔ དེ་དག་གེགས་ཡིན་པས་ཉམས་སུ་འདི་ལྟར་བླང་ངོ༔ སྒྲུབ་པའི་གནས་ཁང་ལ་སྡོད་མི་ཚུགས་པར་བྱུང་ན༔ ལུས་ཆ་ལུགས་ལྔ་ལྡན་དུ་བཅའ་ལ༔ སྤྱི་གཙུག་ཉི་ཟླ་པདྨའི་གདན་སྟེང་དུ༔ བླ་མ་ཡབ་སྲས་སྐུ་མདོག་སེར་པོ་གསེར་བཙོ་མའི་མདོག་ལྟ་བུར་བསྐྱེད༔ ཡི་དམ་གྱི་ལྷ་མདུན་གྱི་བར་སྣང་ལ་བསྒོམ༔ མོས་གུས་ཀྱི་སྒོ་ནས་གསོལ་བ་སེང་གིས་བཏབ་པས༔ འཆི་བ་མི་རྟག་པ་ལོང་མེད་པ་རྒྱུན་དུ་བསྒོམ༔ བླ་མ་ཡི་དམ་ཡོངས་སུ་གྱུར་པ་ལ༔ གསེར་གྱི་མཆོད་རྟེན་འོད་དུ་འབར་བ་གཅིག་བསྒོམ༔ དེ་འོད་དུ་ཞུ་ནས་བདག་རྒྱུད་ལ་ཐིམ་པས་སྣང་ལ་རང་བཞིན་མེད་པར་བསྒོམ༔ དེས་ཞི་ནས་འོང་འཇིག་རྟེན་པའི་སྡུག་བསྔལ་ལ་བལྟ་ཞིང་བསམ་པས་ཀྱང་ཞི་ནས་འོང༔ ཁ་ཟས་ཀྱི་སྲེད་པ་དུང་དུང་བྱེད་པའི་དུས་སུ༔ བདག་གི་མགྲིན་པ་རུ་པདྨ་དམར་པོ་འདབ་བཞི་པ་གཅིག་གི་སྟེང་དུ༔ བླ་མ་ཡབ་སྲས་སྐུ་མདོག་དམར་པོ་ཡི་དམ་གྱི་ངོ་བོར་ལམ་གྱིས་བསྒོམ༔ བདག་དང་མཐའ་ཡས་པའི་སེམས་ཅན་ཐམས་ཅད་ཀྱི་ཁ་ཟས་ཀྱི་སྲེད་པའི་འཁྲི་བ་གཅད་དུ་གསོལ༔ ཞེས་གསོལ་བ་དྲག་ཏུ་གདབ་བོ༔ དེས་ཞི་ནས་འོང༔ མི་གཙང་རྒྱ་མཚོ་བསམ་ཞིང་སྒྱུ་ལུས་ཞེན་པ་བཅད་པ༔ དེས་ཞི་ནས་འོང༔ འདོད་ཡོན་དང་ཁེ་གྲགས་དང་ཉེན་ཚོལ་དང་བཀུར་སྟི་འདོད་པའི་དུས་སུ༔ བདག་གི་སྙིང་དཀྱིལ་དུ་བླ་མ་ཡབ་སྲས་སྐུ་མདོག་རིན་པོ་ཆེ་ཁ་དོག་སྣ་བརྒྱད་དང་ལྡན་པ༔ ཡི་དམ་གྱི་ངོ་བོར་ལམ་གྱིས་བསྒོམ༔ བདག་དང་མཐའ་ཡས་པའི་སེམས་ཅན་ཐམས་ཅད་ཀྱི་གཟུང་འཛིན་ཞེན་འདོད་ཀྱི་འཁྲི་བ་གཅད་དུ་གསོལ༔ ཞེས་གསོལ་བ་དྲག་ཏུ་བཏབ་པ་གལ་ཆེའོ༔ དེས་ཞི་འོང༔ སྣང་བ་མི་རྟག་པ་སྒྱུ་མའི་རང་བཞིན་དུ་སྦྱང་བས་ཀྱང་ཞི་ནས་འོང༔ ཉོན་མོངས་པ་འདོད་སྲེད་ཀྱི་དབང་དུ་སོང་ན༔ བདག་གི་གསང་གནས་སུ་བླ་མ་ཡབ་སྲས་སྐུ་མདོག་སྔོན་པོ་གཡུ་ལྗང་གི་མདོག་འདྲ་བ༔ ཡི་དམ་གྱི་ངོ་བོ་ལམ་གྱིས་བསྒོམ༔ བདག་དང་མཐའ་ཡས་པའི་སེམས་ཅན་ཐམས་ཅད་ཀྱི༔ ཉོན་མོངས་པ་འདོད་སྲེད་ཀྱི་འཁྲི་བ་གཅད་དུ་གསོལ༔ ཞེས་གསོལ་བ་དྲག་ཏུ་གདབ་བོ༔ དེས་ཞི་ནས་འོང༔ འདི་རྣམས་ཀྱི་དུས་སུ་བག་ཆགས་ངན་པ་རོ་ལྡང་བའི་དུས་ཡིན་པས༔ ལས་རྒྱུ་འབྲས་རྟེན་འབྲེལ་བསམ་ཞིང༔ འཆི་བ་མི་རྟག་པ་ལོང་མེད་པ་བསམ་པ་གལ་ཆེའོ༔ གཉིས་པ་ཉམས་སུ་ལེན་པའི་དུས་སུ༔ ཉམས་དངོས་རྨི་ལམ་དུ་ལྷ་འདྲེའི་ཆོ་འཕྲུལ་དཔག་ཏུ་མེད་པར་འབྱུང་སྟེ༔ དེ་ལ་སྙིང་རྗེས་ཟིན་བྱས་ལ་འདོད་ཐོག་ཆེན་པོར་ཁྱེར༔ ནང་སེམས་ཀྱི་ཆོ་འཕྲུལ་ཤེས་པར་བྱའོ༔ ཉམས་སྣང་ལ་རྒྱལ་འགོང་བསེན་མོའི་ཆོ་འཕྲུལ་བྱུང་ན༔ བླ་མ་ཡབ་སྲས་མཁའ་འགྲོ་མ་ཞལ་གསུམ་ཕྱག་དྲུག༔ སྐུ་མདོག་མཐིང་ནག་འགྱིང་ཐབས་ཅན༔ ཕྱག་མཚན་མཚོན་ཆ་དང་མེ་དཔུང་འབར་བར་བསྒོམ༔ སྒྲུབ་པ་པོ་ལ་བར་ཆད་བྱེད་པ་ཐམས་ཅད་གཏུབ་མནན་བསྲེག་པ་དང་གཟིར་བར་བསམ༔ བར་ཆད་བྱེད་པ་ཐམས་ཅད་གང་ཡིན་ཁྲམ་བམ་ལིངྒ་བྲིས་ལ༔ སྔགས་འདིས་བསྐོར་བ་རང་གི་མལ་འོག་ཏུ་མནན༔ གོང་གི་ཤམ་བུ་ལ༔ ཧ་རི་ནི་ས་ཨ་ཏྲི་དུ་ཏྲི༔ དྲག་མོ་གནོད་བྱེད་ཁུག་ནན་ཨུར་ནན༔ སྦུར་ནན་བར་ཆད་གནོད་བྱེད་ཐམས་ཅད་སཏྭམ་ཡ་ནན་ནན༔ ཐུབ་རྟགས་ལ་སྤྲེའུ་བུད་མེད་རྔོན་པ་ལ་སོགས་དང༔ སེམས་ཅན་བཟུང་ཞིང་དེད་བྱུང་ན༔ ལམ་རྒྱ་གྲམ་མམ་བྲག་ཕུག་ཏུ་མནན༔ སྒྲུབ་པའི་ཁ་ཚར་གང་བྱེད་ཀྱང༔ གེགས་སེལ་འདི་ཉིད་གཅེས་པ་ཡིན༔ བོན་ཞིག་རྡོ་རྗེ་གླིང་པ་ཡི༔ ཕྱི་རབས་དོན་དུ་གེགས་སེལ་འདི་ཉིད་བཀོད་དོ༔ ྀཨཚ༔ རྣན་རྣན་རྣམ༔ གེགས་སེལ་ཉིད་དང་མ་ལྡན་སྨྱོ་དོགས་ཡོད༔ འདི་ཡི་གེགས་སེལ་དུ་གསུངས་སོ༔ གསང་ངོ་རྒྱ་རྒྱ་རྒྱ༔ ཨེ་མ་ཧོ༔ བདག་འདྲ་བཻ་རོ་ཙ་ན་ཡི༔ ཡབ་སྲས་གསུམ་པོ་བསྒྲུབ་པ་ལ༔ བརྡའ་ཡིག་སྐུ་འཁོར་བཏགས་ཆོག་འདི༔ སེམས་ཅན་གཅིག་ལ་བཏགས་གྱུར་ན༔ སེམས་ཅན་དེ་ཉིད་སངས་རྒྱས་གྲུབ༔ ཡབ་སྲས་གསུམ་དང་གཉིས་མེད་འགྲུབ༔ མཁའ་འགྲོ་རྣམས་ནི་རང་བཞིན་འཁོར༔ མཆོག་ནི་གྲུབ་པར་ཐེ་ཚོམ་མེད༔ འཁོར་ལོ་དར་ལ་བྲིས་བྱས་ལ༔ ཡི་དམ་གང་བབ་དར་ལ་བྱས༔ ཡང་ན་དར་རམ་ཤིང་ཤུན་ཤོག་བུ་ལ༔ འཁོར་ལོ་མུ་ཁྱུད་དྲུག་ཏུ་བསྐོར༔ དབུས་སུ་ཡབ་སྲས་ཡུམ་དང་བཅས༔ ཡབ་ཡུམ་ཞལ་སྦྱོར་ཚུལ་དུ་བྲི༔ ཡབ་ཡུམ་བར་དུ་རྫས་གསུམ་བཅུག༔ ཐབས་ཤེས་བདེ་ཆགས་འཁྲུལ་མེད་དོན་དམ་རྟོགས༔ ཡང་ན་ཡི་གེ་འབྲུ་བཞི་་་ཨཱོྃ་ཨཱཿཧཱུྃ་ཧྲཱིཿདང་བཞི་ཡིན་གསུངས།རྟེན་ཀྱང་ཉེན་གསུངས༔ ལྟེ་བ་མུ་ཁྱུད་ལ༔ བསྙེན་པའི་རྩ་བའི་སྙིང་པོ་ཅན༔ ཨཱོྃ་ཨཱཿཧཱུྃ༔ ཨ་དཀར་གསལ་འབར་དྲན་པ་མུ་ལ་ཉེ་ལོ་ཡ་མུ་ཡེ་རྩལ༔ ཨཱ་ཡུ་པ་ཤང་གུ་རུ་པདྨ་ཧ་རི་ནི་ས་སིདྡྷི་ཧྲིང་ཧྲིང་ཧཱུྃ་ཧཱུྃ་ཛ་ཛཿ བླ་ཆེན་ཡབ་སྲས་གསུམ་གནས་འདིར་བྱོན་ལ་བརྟན་པར་ཧྲུན་ཧྲུན༔ བདག་ལ་བྱིན་ཕོབ་ཅིག་དབང་ཐོབ་ཤོག༔ ཅེས་བྲིའོ༔ དེ་ཡི་ཕྱི་རིམ་པདྨ་འདབ་བཞི་ལ༔ མཚམས་བཞིར་ནོར་བུ་བྲི༔ དྲན་པ་ནམ་མཁའ་གནས་འདིར་བྱོན་ལ་སྐུ་ལ་འགྱུར་བ་མེད་པར་བརྟན་དུ་ཧྲུན་ཧྲུན༔ བདག་ལ་བྱིན་གྱིས་རློབས་ཤིག༔ དེ་བཞིན་དུ་ཚེ་དབང་གསུང༔ གུ་རུ་པདྨ་ཐུགས༔ མཁའ་འགྲོ་ཆགས་པ་རྒྱས་འདེབས་མ༔ ནོར་བུ་བཞི་ལ་ཨཱཿཨཱོྃ་ཧཱུྃ་གིས་མཚོན་པར་བྲིས༔ ནོར་བུའི་བར་དུ་ཧ་རི་ནི་ས་བྲི༔ དེའི་ཕྱི་རིམ་མུ་ཁྱུད་ལ་རིག་འཛིན་མཁའ་འགྲོའི་བརྡ་ཡིག་འདི་བྲི༔ ཕྱོགས་བཞི་ལ་རིག་རྟགས་བཞི་བྲི༔ མཚམས་བཞི་ལ༔ བྱང་ཤར་དུ༔ ྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈ ྈྈྈྈྈྈྈྈྈྈྈྈ ྈྈྈྈྈྈ ཅེས་བྱང་ཤར་ལ་བཀོད༔ བྱང་ནུབ་ཏུ་ྈྈྈྈྈྈྈྈྈྈྈྈྈྈྈྈྈྈྈྈ ཅེས་བྱང་ནུབ་ལ་བྲི༔ ལྷོ་ནུབ་ཏུ་ྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈ ལྷོ་ནུབ་ཏུ་བྲིའོ༔ ལྷོ་ཤར༔ ྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈ ལྷོར་ཕྱོགས་སུ་ཆོད༔ དེའི་ཕྱི་རིམ་མུ་ཁྱུད་ལ༔ གཡུང་དྲུང་ལྔ་དང་ནོར་བུ་བཅུ་བྲི༔ དེའི་བར་དུ༔ ཨཱོྃ་མ་མ་མུ་ཡེ་དྷ་ཀི་ནི་དྲུང་མུ་ཡེ་ཧཱུྃ༔ <!TCC Tibetan character 4,98 undefined in unicode!>མུ་ཡེ་དྲུང་མུ་དྷ་ཀི་ནི་སླ་ཞི་ཧཱུྃ་མ་མ་མུ་ཡེ་དྲུང་མུ་ཨཱོྃ་ཨཱཿཧཱུྃ༔ <!TCC Tibetan character 4,98 undefined in unicode!>ཁི་ཞི་ལི་ལི་ཡང་དྷ་ཀི་ནི་ལོ་ཀི་ཨཱོྃ་ཨཱཿཧཱུྃ༔ <!TCC Tibetan character 4,98 undefined in unicode!>བེ་རཾ་དྷ་ཀི་ནི་ཧཱུྃ་ཡཀྴ་དྷ་ཀི་ནི་ཨཱོྃ་ཨཱཿཧཱུྃ༔ <!TCC Tibetan character 4,98 undefined in unicode!>ནེ་ར་མུ་ཏི་དྷ་ཀི་ནི་རཀྴ་དྷ་ཀི་ནི་ཨཱོྃ་ཨཱཿཧཱུྃ༔ དེའི་ཕྱི་རིམ་མུ་ཁྱུད་ལ༔ ཨཱོྃ་མུ་ཁྱུང་པྲ་ཕུང་བིད་ད་ཉི་རི་བྷ་ར་ཨཱོྃ་འདུ༔ རད་ན་དྲུང་མུ་ཧ་ར་འདུ༔ ཨ་མུ་ནེ་གླང་ཆེན་བིད་ད་ཉི་རི་བྷ་ར་ཨ་འདུ༔ རད་ན་དྲུང་མུ་ཧ་ར་འདུ༔ ཧཱུྃ་མུ་ཡེ་ཤ་ཐུན་བིད་ད་ཉི་ཏིར་བྷ་ར་ཧཱུྃ་འདུ༔ རཏྣ་དྲུང་མུ་ཧ་ར་འདུ༔ འཁོར་ལོ་འདི་འཆང་བ་པོ་ལ་བླ་ཆེན་ཚེ་དབང་གུ་རུ་པད་འབྱུང་གསུམ་གྱིས་འབྲལ་མེད་དུ་བྱིན་གྱིས་རློབས་ཤིག༔ མ་མཁའ་འགྲོ་མ་རྣམས་མཆོག་ཐུན་མོང་གི་དངོས་གྲུབ་སྩོལ་ཅིག༔ ཅེས་བྲིས་སོ༔ ཟུར་བཞི་ལ་ནོར་བུ་བཞི་བྲི༔ བྲིས་སྣག་ལི་ཁྲིའམ༔ སིནྡྷུ་ར་སྨན་སྣ་དྲུག༔ རྩ་བ་ཡིན་པས་ཤེས་པར་བྱའོ༔ ཡི་དམ་ལ་འབྲེལ་བ་གང་ཡོད་ཀྱིས་ཁ་དོག་དར་ལ་བྲིས༔ ཡང་ན་དར་སྣ་ལྔའི་གཏུམ་པ་ཡིན༔ རབ་འབྲིང་ཐ་མ་བསྒྲུབ་པར་བྱའོ༔ དང་པོ་ཞི་བའི་ཆག་ཆག་གདབ༔ དེ་ནས་དྲག་པོས་བར་ཆད་བསལ༔ དེ་ནས་བསང་ཁྲུས་ལེགས་པར་གཙང་གཟབ༔ གེགས་སེལ་ལ་དར་བྱས་ཤིང་བསྒྲུབ༔ དེ་ནས་དབང་གི་འབྲུ་དྲིལ༔ དེ་ནས་སྐུ་འཁོར་བཏགས་ཡིག་བཏགས་ཆོག་བཏགས་གང་ཐོགས་སྐལ་ལྡན་སྐྱེས་བུ་དེ༔ འདས་དང་མ་འདས་ད་ལྟ་ཡི༔ རིག་འཛིན་མཁའ་འགྲོ་མ་ཚོགས་ཀྱིས༔ ཚེ་འདིར་རྐྱེན་དང་བར་ཆོད་ཞི༔ ཀུན་གྱི་ཡིད་དུ་འོང་བར་འགྱུར༔ དངོས་གྲུབ་ནམ་མཁའི་ཆར་བཞིན་འབེབ༔ ཕྱི་མ་བདེ་འགྲོ་གསང་བའི་ཀློང་དུ་ཐིམ་པ་གདོན་མི་ཟ༔ ཅེས་གསུངས་སོ༔ བླ་ཆེན་ཡབ་སྲས་ཡུམ་དང་བཅས༔ རིག་འཛིན་མཁའ་འགྲོ་བཅུད་དྲིལ་བའི༔ བརྡ་ཡིག་སྐུ་འཁོར་བཏགས་ཆོག་འདི༔ ལས་འཕྲོ་ཅན་རྣམས་མ་གཏོགས་པ༔ ལོག་པར་སྤྱོད་ན་དམ་ཚིག་ཉམས༔ ཞེས་བྱས་ཏེ་གསུངས་སོ༔ ཨུ་ཡ༔ བརྡ་ཡིག་འདི་སུ་ལ་ཡང་མ་བསྟན་པར་བཏགས་པ་གལ་ཆེའོ༔ སླིག་ཙོཧ༔ སྨོར༔ བཀྲ་ཤིས་པར་ཤོག། །།\nRetrieved from "http://rtz.tsadra.org/index.php?title=Terdzo-TI-045&oldid=113861"


༧གོང་ས་མཆོག་ནས་སྲིད་བློན་མུ་དྷི་མཆོག་གི་འཁྲུངས་སྐར་ལ་འཚམས་འདྲི་མཛད། - བོད་ཀྱི་དུས་བབ།\n༧གོང་ས་རྒྱལ་བ་རིན་པོ་ཆེ་མཆོག་ནས་རྒྱ་གར་གྱི་སྲིད་བློན་མུ་དྷི་མཆོག་དགུང་གྲངས་ ༧༡ ལ་ཕེབས་པའི་འཁྲུངས་སྐར་ལ་འཚམས་འདྲིའི་གསུང་འཕྲིན་སྩལ་ཏེ་སྲིད་བློན་མཆོག་སྐུ་གཟུགས་བདེ་ཐང་ཡོང་བའི་ཐུགས་སྨོན་གནང་།\nHis Holiness the Dalai Lama with Narendra Modi.\nདེ་རིང་རྒྱ་གར་གྱི་སྲིད་བློན་ན་རེན་དྷ་ར་མུ་དྷི་མཆོག་གི་འཁྲུངས་སྐར་དང་བསྟུན། ༧གོང་ས་རྒྱལ་བ་རིན་པོ་ཆེ་མཆོག་ནས་སྲིད་བློན་མཆོག་ལ་འཚམས་འདྲིའི་ཕྱག་ཡིག་ཅིག་བསྐུར་གནང་བའི་ནང་། སྲིད་བློན་མཆོག་གིས་ཏོག་དབྱིབས་གཉན་རིམས་ལྟ་བུའི་དཀའ་ངལ་ལ་མ་ལྟོས་པར། རྒྱ་གར་གྱི་མང་ཚོགས་ལ་གདེང་སྤོབས་སྔར་ལྷག་སྦྱིན་པ་དེར་ཡི་རང་དང་སྦྲགས། སྲིད་བློན་མཆོག་སྐུ་གཟུགས་བདེ་ཐང་ཡོང་བའི་ཐུགས་སྨོན་མཛད་འདུག\n༧གོང་ས་མཆོག་གི་འཚམས་འདྲིའི་གསུང་འཕྲིན་གྱི་མགོར། ངོས་ནས་ཁྱེད་ཀྱི་འཁྲུངས་སྐར་ལ་སྙིང་ཐག་པ་ནས་འཚམས་འདྲི་ཞུ་ཡི་ཡོད་ལ། ཁྱེད་ཉིད་ནད་མེད་ཚེ་རིང་ཡོང་བར་ཤོག ཅེས་གསུངས་པ་དང་འབྲེལ། མགོན་པོ་མཆོག་རྒྱ་གར་གྱི་རྒྱལ་ཁབ་ལ་དགའ་ཞེན་ཆེན་པོ་བྱེད་མཁན་གྱི་གང་ཟག་ཅིག་ཡིན་པའི་ཆ་ནས། ཏོག་དབྱིབས་གཉན་རིམས་ལྟ་བུའི་དཀའ་ངལ་ལ་མ་ལྟོས་པར། སྲིད་བློན་མཆོག་གིས་མང་ཚོགས་ལ་གདེང་སྤོབས་སྔར་ལྷག་སྦྱིན་པར་དགའ་བསུ་ཞུ་ཡི་ཡོད། འཛམ་གླིང་ནང་གི་མི་འབོར་ཆེ་ཤོས་ཀྱི་དམངས་གཙོའི་རྒྱལ་ཁབ་ཅིག་ཡིན་པའི་ཆ་ནས། རྒྱ་གར་ལ་ལེགས་གྲུབ་གང་བྱུང་བ་དེས་རྒྱ་གར་གྱི་ཡུལ་མི་ཙམ་དུ་མ་ཟད། འཛམ་གླིང་སྤྱི་ཡོངས་ཀྱི་ཡར་རྒྱས་གོང་འཕེལ་ལའང་ཕན་ཐོགས་ཐུབ་ངེས་རེད། ཅེས་གསུངས་གནང་འདུག\nཡང་མགོན་པོ་མཆོག་གིས། རྒྱ་གར་གྱི་གནའ་བོའི་སྙིང་རྗེས་རྒྱབ་རྟེན་བྱས་པའི་འཚེ་མེད་ཞི་བའི་རིག་གཞུང་དེ་ཉིད། དེང་གི་འཇིག་རྟེན་ལ་རན་འཚམ་ཡོད་པ་ཙམ་དུ་མ་ཟད་མཁོ་གལ་ཆེ་བ་ཞིག་ཡིན་པར་ཡིད་ཆེས་རྙེད་ཡོད་པ་དང་། དེ་བཞིན་འགྲོ་བ་མིའི་རིགས་སྤྱི་ཡི་ཕན་བདེའི་ཆེད་དུ་འཚེ་མེད་ཞི་བའི་རིག་གཞུང་དེ་ཉིད་དེང་རབས་ཤེས་ཡོན་དང་ཟུང་འབྲེལ་བྱ་ཆོག་པ་ཞིག་ཡིན་སྟབས། གོ་སྐབས་ནམ་བྱུང་ལ་རྒྱ་གར་གྱི་རྩལ་སྟོབས་རྒྱས་པའི་དམངས་གཙོ་དང་། ཆོས་ལུགས་སྣ་མང་འདུས་པའི་ཁྱད་ཆོས། དེ་བཞིན་རྒྱ་གར་གྱི་མཛའ་མཐུན་དང་བརྟན་བརླིང་བཅས་ལ་བསྔགས་བརྗོད་གནང་གི་ཡོད་སྐོར་གསུངས་འདུག\nའཚམས་འཕྲིན་གྱི་མཇུག་དེར་མགོན་པོ་མཆོག་གིས། ང་ཚོ་བོད་མི་བཙན་བྱོལ་བ་རྣམས་ལ་མཚོན་ན། རྒྱ་གར་འདིའི་ནང་སེམས་ཀྱི་རྟེན་ས་ཙམ་མིན་པར། འདས་པའི་ལོ་ངོ་ ༦༠ ལྷག་གི་རིང་ནས་ཕྱི་ལུས་པོ་རྟེན་སའི་ཁྱིམ་ལྟ་བུ་ཆགས་ཡོད། ངོས་ཀྱིས་གོ་སྐབས་འདི་བརྒྱུད་ནས་རྒྱ་གར་གྱི་གཞུང་མང་གཉིས་ནས་ང་ཚོ་བོད་མི་རྣམས་ལ་ད་བར་སྣེ་ལེན་( warm and generous hospitality we have received.)ཞུས་པར་སྙིང་ཐག་པ་ནས་ཐུགས་རྗེ་ཆེ་ཞུ་ཡི་ཡོད། ཅེས་གསུངས་འདུག\nའདི་ལོར་སྲིད་བློན་མུ་དྷི་མཆོག་གིས་ཡོངས་གྲགས་ཀྱི་ཐོག་ནས་༧གོང་ས་རྒྱལ་བ་རིན་པོ་ཆེ་མཆོག་གི་སྐུའི་འཁྲུངས་སྐར་ཉིན་འཚམས་འདྲི་ཞུས་ཡོད་ཅིང་། དེ་ནི་ཕྱི་ལོ་ ༢༠༡༥ ལོའི་རྗེས་སུ་རྒྱ་གར་གྱི་སྲིད་བློན་ཞིག་གིས་ཡོངས་གྲགས་ཀྱི་ཐོག་ནས་སྐུའི་འཁྲུངས་སྐར་ལ་འཚམས་འདྲི་ཞུས་པ་ཐེངས་དང་པོ་ཆགས་ཡོད་པ་ལྟར། སྐབས་དེར་རྒྱ་ནག་གི་གཞུང་འབྲེལ་གསར་འགྱུར་བརྒྱུད་ལམ་ཁག་ཏུའང་སྲིད་བློན་མུ་དྷི་མཆོག་གི་གནང་ཕྱོགས་དེར་བསྔགས་བརྗོད་དང་སྐྱོན་བརྗོད་བྱེད་མཁན་ཡང་བྱུང་ཡོད་པ་རེད།


༧གོང་ས་མཆོག་གིས་ལྷོ་ཨ་ཕི་རི་ཀའི་སྲིན་འཛིན་གསར་པ་ལ་འཚམས་འདྲི་གནང་། - རྒྱལ་སྤྱིའི་བོད་ཀྱི་ཆ་འཕྲིན།\nསྤྱི་ནོར་༧གོང་ས་སྐྱབས་མགོན་༧རྒྱལ་དབང་ཐམས་ཅད་མཁྱེན་པ་སྐུ་ཕྲེང་བཅུ་བཞི་པ་ཆེན་པོ་མཆོག་ལ་འཛམ་གླིང་དུ་ཆེས་སྙན་གྲགས་ཆེ་བའི་ནོ་སྦེལ་ཞི་བདེའི་གཟེངས་རྟགས་འབུལ་ལམ་ཞུས་ནས་ལོ་ངོ་ཧྲིལ་པོ་ ༢༨ འཁོར་བའི་དུས་དྲན་མཛད་སྒོ་དེ་ནི། བཞུགས་སྒར་ངྷ་ས་ཐེག་ཆེན་ཆོས་གླིང་གཙུག་ལག་ཁང་གི་གསུང་ཆོས་རྭ་བར་གཞུང་འབྲེལ་སྲུང་བརྩི་ཞུས་བའི་རྣམ་པ། པར་བ་ཆོས་ཉིད།\n༧གོང་ས་མཆོག་གིས་ཞི་བདེ་གཟེངས་རྟགས་བཞེས་ཏེ་ལོ་ ༢༨ འཁོར་བ།\nPrevious Article སྲིད་སྐྱོང་གིས་བོད་ནི་རྒྱ་ནག་འགྱུར་བ་གཏོང་རྒྱུའི་ལྡེ་མིག་རེད་ཅེས་གསུངས་འདུག\nNext Article སྲིད་སྐྱོང་ལ་རྒྱ་གཞུང་གིས་ངོ་རྒོལ་བྱས་སྟངས་ནི་ཕྲུ་གུའི་སྤྱོད་ཚུལ་ལྟར་རེད།\nཁ་སང་ཕྱི་ཚེས་༢༠ ཉིན་ལྷོ་ཨ་ཕི་རི་ཀའི་སྲིད་འཛིན་གསར་པ་སེ་རལ་རྭ་མ་ཧྥོ་ས་ལ་ (Cyril Ramaphosa)ལགས་ལྷོ་ཨ་ཧྥི་རི་ཀའི་སྲིད་འཛིན་འོས་བསྡུའི་རྒྱལ་ཁ་ཐོབ་པར་བོད་ཀྱི་དབུ་འཁྲིད་སྤྱི་ནོར་༧གོང་ས་རྒྱལ་བ་རིན་པོ་ཆེ་མཆོག་གིས་སྲིད་འཛིན་མཆོག་ལ་འཚམ་འཕྲིན་བཏང་གནང་འདུག\n༧གོང་ས་མཆོག་གི་འཚམ་འཕྲིན་ནང་། ངའི་རེ་བར་ཁྱེད་རང་གི་དབུ་འཁྲིད་པའི་འོག་ནས་ལྷོ་ཨ་ཧྥི་རི་ཀ་མུ་མཐུད་ཡར་རྒྱས་གོང་འཕེལ་ཡོང་བ་དང་། དམིགས་བསལ་སྤྱི་ཚོགས་ཁྲོིད་ཀྱི་ཁེ་དབང་ཉུང་བའི་སྡེ་ཁག་ཡར་རྒྱས་གཏོང་ནས། སྐུ་ཉིད་ཀྱི་རྒྱལ་འབངས་རྣམས་ལ་རེ་བ་དང་ཉམས་དགའ་བའི་རིང་ལུགས་དག་རྒྱ་བསྐྱེད་བྱེད་རྒྱུ་ཡང་གལ་ཆེན་པོ་རེད། ཅེས་དང་།\nཡང་ཁོང་ཉིད་ཀྱིས་ལྷོ་ཨ་ཕི་རི་ཀས་ཞི་བའི་ངང་ནས་སྟོབས་ཤུགས་བསྐྱེད་ཐུབ་པ་དེ་ནི་ཡུལ་དེར་དམངས་གཙོ་གཏིང་ཚུག་པ་ཞིག་བྱུང་ཡོད་པའི་མངོན་རྟགས་རེད་ལ། སྲིད་འཛིན་དམ་པ་ནྰ་སིན་མཱ་ཌྰ་ལ (Nelson Mandela)་མཆོག་གི་དབུ་འཁྲིད་དང་ལྷོ་ཨ་ཕི་རི་ཀའི་མི་མང་གི་འབད་བརྩོན་ཆེན་པོས་ཞི་བདེ་གསོ་སྐྱོང་དང་། མང་གཙོ་དང་འདྲ་མཉམ་གྱི་བདེན་པའི་བླ་སྲོག་ཅིག་བསྐྱར་བསྐྲུན་ཐུབ་ཡོད་པ་རེད། ཅེས་འཁོད་ཡོད་འདུག\nསྤྱི་ནོར་༧གོང་ས་རྒྱལ་བ་རིན་པོ་ཆེ་མཆོག་ལྷོ་ཨ་ཕི་རི་ཀའི་ནང་ཐེངས་གསུམ་ལ་ཕྱོགས་ཕེབས་གནང་ཡོད་པ་དང་། དེ་ཡང་ལྷོ་ཨ་ཕ་རི་ཀའི་རིག་གཞུང་སྲུང་སྐྱོབས་ཐེབས་རྩས་(ACHT )མགྲོན་འབོད་བྱས་པ་བཞིན་ཕྱི་ལོ་༡༩༩༦་དང་༡༩༩༩། ཕྱི་ལོ་༢༠༠༤ བཅས་ལ་ལྷོ་ཨ་ཕ་རི་ཀའི་ནང་ཆིབས་བསྒྱུར་བསྐྱངས་ཡོད་པ་རེད།\nགསར་འགྱུར\tབཙན་བྱོལ\t༸གོང་ས་མཆོག\tརྒྱ་གར\nCopyright © 2015 - 2017!. 版权所有。 རྒྱལ་སྤྱིའི་བོད་ཀྱི་ཆ་འཕྲིན། - 请联系我们： 我们的电子邮件： 非常感谢你. 布达拉使者 是一个非营利组织 请支持我们.


འདུལ་བ་མདོ་རྩ་བའི་ཚིག་འགྲེལ་གཅེས་བཏུས། • dharmaebooks.org • Buddhist Ebooks\nThe Extracted Textual Commentary on the Vinaya Sutras\nའདུལ་བ་མདོ་རྩ་བའི་ཚིག་འགྲེལ་གཅེས་བཏུས། – epub –3MB\nའདུལ་བ་མདོ་རྩ་བའི་ཚིག་འགྲེལ་གཅེས་བཏུས། – pdf – 4.8 MB\n出版者 Vajra Vidya Institute Library\n作者 རྩ་བ། སློབ་དཔོན་ཡོན་ཏན་འོད། འགྲེལ་པ། རྗེ་བརྒྱད་པ་མི་བསྐྱོད་རྡོ་རྗེ། ཚིག་འགྲེལ་ཟུར་བཀོལ། ༧སྐྱབས་རྗེ་མཁན་ཆེན་ཁྲ་འགུ་རིན་པོ་ཆེ། Gunaprabha, 8th Karmapa, Khenchen 9th Thrangu Rinpoche\n功德光, 第八世噶瑪巴, 第九世創古仁波切\n語言 བོད་ཡིག །\nབོད་གངས་ཅན་གྱི་ལྗོངས་སུ་འཕགས་པ་གཞི་ཐམས་ཅད་ཡོད་པར་སྨྲ་བའི་འདུལ་བར་གཏོགས་པ་ལ། རྩ་བའི་ལུང་སོ་སོ་ཐར་པ་གཉིས་དང་། བཤད་པའི་ལུང་སྡེ་བཞི་ལ། བཤད་པ་མཐའ་དཔྱད་ཀྱི་ཆ་དང་། བྱ་བ་ལག་ལེན་གྱི་ཆོ་ག་གཉིས་ཡོད་པ་ལས། སློབ་དཔོན་ཡོན་ཏན་འོད་ཀྱིས་བཤད་པ་རྣམས་གོ་རིམས་དང་བཅས་ཏེ་ཕྱོགས་གཅིག་ཏུ་བསྡུས་པ་འདུལ་བ་མདོ་རྩ་བ་ཞེས་མཚན་གསོལ། གཞུང་འདི་ལ་འགྲེལ་པ་དུ་མ་ཞིག་ཡོད་ཀྱང་། རང་རེ་ཀརྨ་ཀཾ་ཚང་ལ་༧རྒྱལ་དབང་ཀརྨ་པ་མི་བསྐྱོད་རྡོ་རྗེས་མཛད་པའི་མདོ་རྩ་བའི་རྒྱ་ཆེར་འགྲེལ་འཛམ་བུའི་གླིང་གསལ་བར་བྱེད་པའི་རྒྱན་ཉི་མའི་དཀྱིལ་འཁོར་ཞེས་བྱ་བ་པོད་ཆེན་གསུམ་མཛད། དེ་ལ་བློ་གྲོས་དམན་པ་འགའ་ཞིག་གིས་བསྟན་བཅོས་འདི་རྒྱས་དྲག་པས་ཉོབ་པ་རེད་ཅེས་སྐུར་བཏབ་སོགས་བྱུང་བར་བརྟེན། ༧སྐྱབས་རྗེ་མཁན་ཆེན་ཁྲ་འགུ་རིན་པོ་ཆེ་མཆོག་གིས། འདུལ་བྱ་ལས་དང་པོ་པ་དང་ཤེས་རབ་དམན་པ་རྣམས་ཐོག་མར་འདུལ་བའི་ཀར་ཊཱིཀ་ཆེན་མོ་ལ་བསླབ་པའི་སྔོན་འགྲོ་ལྟ་བུར་གསན་སྦྱང་གནང་བའི་ཆེད། ཀར་ཊཱིཀ་ཆེན་མོ་ལས་བསྡུས་དོན་ས་བཅད་དང་། འབྲུ་འགྲེལ་ཁོ་ན་གཅེས་བཏུས་མཛད་པའི་གཞུང་ཞིག་ཡིན།\nThe teachings of the Mulasarvastivada Vinaya preserved in Tibet include the two Pratimoksha Sutras as well as the volumes of explanation. They contain both analytical teachings of explanation and practical instructions on ritual and practice. These were all presented together by Acharya Gunaprabha in his Vinaya Sutras. Among the many commentaries on this text is the main commentary in our Karma Kamtsang tradition, Karmapa Mikyö Dorje’s Orb of the Sun,along text in three volumes. As this text is too long for some beginners, who find it boring, Kyabje Khenchen Thrangu Rinpoche has extracted the textual explication from Mikyö Dorje’s commentary and presented it inaseparate text asabasis for preliminary study in the vinaya by new students.\nVajra Vidya Institute Libraryཁྲ་འགུ་དགུ་པ། • 9th Thrangu • 第九世創古བོད་སྐད་འཕྲུལ་དེབ་ཡོངས་རྫོགས།ཡོན་ཏན་འོད། • Gunaprabha • 功德光རྒྱལ་དབང་བརྒྱད་པ། • 8th Karmapa • 第八世噶瑪巴


བཀའ་ཤག་གིས་བྱམས་བརྩེ་ ༢༠༢༠ ཞེས་པའི་ལས་འཆར་ཚོགས་ཆུང་གི་ཚོགས་མི་རྣམས་ལ་གསོལ་སྟོན་བཤམས་པ། – བོད་མིའི་སྒྲིག་འཛུགས།\nབཀའ་ཤག་གིས་བྱམས་བརྩེ་ ༢༠༢༠ ཞེས་པའི་ལས་འཆར་ཚོགས་ཆུང་གི་ཚོགས་མི་རྣམས་ལ་གསོལ་སྟོན་བཤམས་པ།\n༄༅། །ཨ་རིའི་ཝ་ཤིང་ཊོན་མངའ་སྡེའི་ནང་རྟེན་གཞི་བྱས་པའི་ Association of Washington Generals ཞེས་པའི་ཚོགས་པ་དང་། ཝ་ཤིང་ཊོན་མངའ་སྡེའི་སྲིད་སྐྱོང་ལས་ཁུངས་གཉིས་ཟུང་འབྲེལ་ཐོག་གོ་སྒྲིག་ཞུས་པའི་བྱམས་བརྩེ་ ༢༠༢༠ ཞེས་པའི་ལས་འཆར་འོག ཝ་ཤིང་ཊོན་མངའ་སྡེའི་སྲིད་སྐྱོང་གཞོན་པ་སྐུ་ཞབས་སི་ར་ས་ཧ་བྷིབ་ Lt. Governor Cyrus Habib མཆོག་གིས་སྣེ་ཁྲིད་འོག་སྲིད་སྐྱོང་ལས་ཁུངས་ཀྱི་འཛིན་སྐྱོང་འགན་འཛིན་ཀིརི་སི་ཊི་ན་བྷ་རོན་ Kristina Brown ལགས་དང་། ལས་འཆར་འགན་འཛིན་ཧ་ན་ཕོ་ལ་ཌི་ Hana Fouladi ལགས། Association of Washington Generals ཞེས་པའི་ཚོགས་པའི་ཚོགས་མི་དྲུག་དང་། མང་ཚོགས་འགོ་ཁྲིད་བདུན། སློབ་ཕྲུག་ལྔ་སོགས་ཁྱོན་མི་གྲངས་ཉི་ཤུ་རྩ་བཞི་ལས་གྲུབ་པའི་སྐུ་ཚབ་ཚོགས་ཆུང་ཞིག་བཞུགས་སྒར་དུ་འཚམས་གཟིགས་ཕེབས་པ་མ་ཟད།\nཕྱི་ཚེས་ ༡༡ སྔ་དྲོ་བཞུགས་སྒར་༸རྒྱལ་བའི་ཕོ་བྲང་དུ་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་མཇལ་བཅར་ཞུས་ནས་བྱམས་བརྩེ་གོང་འཕེལ་ཇི་ལྟར་གཏོང་ཐབས་སྐོར་ལམ་སྟོན་བཀའ་སློབ་ཞུས་འདུག དེ་རྗེས་བོད་མིའི་སྒྲིག་འཛུགས་བཀའ་ཤག་གིས་ཁོང་རྣམ་པར་མཇལ་འཕྲད་ཁང་དུ་ཉིན་གུང་གསོལ་ཚིགས་གོ་སྒྲིག་གནང་འདུག\nདེ་ཡང་སྐུ་མགྲོན་རྣམ་པ་བཀའ་ཤག་ཏུ་ཕེབས་འབྱོར་བྱུང་མཚམས་སྲིད་ཚབ་དཔལ་འབྱོར་བཀའ་བློན་ཀརྨ་ཡེ་ཤེས་མཆོག་གིས་གཙོས་བདེ་སྲུང་བཀའ་བློན་བླ་བྲང་འཕགས་པ་ཚེ་རིང་མཆོག འཕྲོད་བསྟེན་བཀའ་བློན་ཆོས་སྐྱོང་དབང་ཕྱུག་མཆོག བཀའ་དྲུང་ཆུ་སྐྱ་སྦྲ་གཉིས་ཚེ་རྒྱལ་ལགས་བཅས་ནས་ཕེབས་བསུའི་སྣེ་ལེན་གཟབ་རྒྱས་ཞུས་པ་དང་སྦྲགས་གསོལ་ཚིགས་འདེགས་འབུལ་ཞུས་ཡོད།\nསྐབས་དེར་སྲིད་ཚབ་མཆོག་གིས་ཝ་ཤིང་ཊོན་མངའ་སྡེའི་སྲིད་སྐྱོང་གཞོན་པ་སྐུ་ཞབས་ས་ཡི་ར་སི་ཧ་བྷིབ་ Lt. Governor Cyrus Habib མཆོག་ལ་བཀའ་ཤག་གི་འཚམས་ཞུའི་མཇལ་དར་དང་ཕྱག་རྟགས་ཕུལ་འདུག་པ་བཅས། །


Terdzo-BI-067 - Rinchen Terdzö\nsman bla'i dbang gi sngon 'gro'i tshab la byin rlabs shog bkra ma\nVolume 45 (བི) / Pages 825-831 / Folios 1a1 to 4a5\nRinchen Terdzö Volumes List > Volume 45 > Text #67 (Scroll to Bottom)\nsprul sku mi 'gyur rdo rje. sman bla'i dbang gi sngon 'gro'i tshab la byin rlabs shog bkra ma. In Rin chen gter mdzod chen mo pod zhe lnga pa (The Great Treasury of Rediscovered Teachings Volume 45) by 'jam mgon kong sprul, 825-831. New Delhi: Shechen Publications, 2007-2018.\nzhes pa 'di sprul sku tiSh+Tha badz+ra dgung lo bcu gcig shing lug mgo zla'i gnam gang nub mo mnal lam du sangs rgyas sman gyi bla sprul sku'i cha lugs can gcig gis lung bstan te:_\nསྨན་བླའི་དབང་གི་སྔོན་འགྲོའི་ཚབ་ལ་བྱིན་རླབས་ཤོག་བཀྲ་མའི་སྔོན་དུ། ད་ནད་གདོན་ཞི་བར་བྱེད་པའི་དོན་དུ་དམིགས་པ་འདི་བཞིན་མཛོད། དེ་ཡང་ཟླ་བ་སྒྲོན་མའི་མདོ་ལས། གང་ཞིག་སངས་རྒྱས་ཡིད་བྱེད་པ། །དེ་ཡི་མདུན་ན་ཐུབ་པ་བཞུགས། །ཞེས་གསུངས་པས། ཁྱེད་རང་ཐ་མལ་པར་གནས་པའི་མདུན་དུ། ངེད་བཅོམ་ལྡན་འདས་སངས་རྒྱས་སྨན་བླ་མཆེད་བརྒྱད་སེམས་དཔའ་བཅུ་དྲུག་ཚངས་པ་བརྒྱ་བྱིན་རྒྱལ་ཆེན་བཞི་གནོད་སྦྱིན་གྱི་སྡེ་དཔོན་བཅུ་གཉིས་ལ་སོགས་པ་ཉི་མ་དང་ཟེར་ལྟར་བཞུགས་པའི་དྲུང་དུ། ཁྱེད་རང་རྣམས་ཀྱི་ལུས་ངག་ཡིད་གསུམ་ལ་གནོད་ཅིང་འཚེ་བར་བྱེད་པའི་ནད་འདྲེ་གདོན་བགེགས་ཐམས་ཅད་བཀའ་ཉན་གསུང་སྡོད་ཀྱི་ཚུལ་དུ་འདུག་པ་ལ། ནད་པ་འདི་བསླུ་བའི་ཡོན་དུ་འདོད་ཡོན་སྟོང་གསུམ་ལྷ་མིའི་ལོངས་སྤྱོད་དཔག་ཏུ་མེད་པར་བྱིན་གྱིས་བརླབས་ཤིང་། ནད་པའི་ནད་བདག་རྣམས་ལ་བུ་ལོན་དང་ལན་ཆགས་ཀྱི་ཚུལ་དུ་བྱིན་པས། ནད་བདག་ཐམས་ཅད་དགྱེས་ཤིང་ཚིམས་ནས་བུ་ལོན་སོད། ལན་ཆགས་བྱང་ཤ་མཁོན་དང་བྲལ། ད་ཕྱིན་ཆད་གནོད་པ་མི་བྱེད་པར་ཁས་བླངས་པར་སྒོམས། བྱིན་རླབས་ཤོག་བཀྲ་མ་འདིར་སྦྱར། ༈ ཚར་ནས། འོ་ད་ནི་འདོད་ཡོན་སྣ་ཚོགས་ཀྱིས་ཁྱེད་རྣམས་དགྱེས་ཤིང་ཚིམས་པར་གྱིས་ལ། བསྲུང་བྱ་འདིའི་ལུས་ངག་ཡིད་གསུམ་བཟུང་པ་ཡོད་ན་ཐོངས། བཅིངས་པ་ཡོད་ན་ཁྲོལ། བསྡམས་པ་ཡོད་ན་སློད། མནན་པ་ཡོད་ན་ཁྱོགས། དེང་ཕྱིན་ཆད་འདིར་མ་གནས་པར་གཞན་དུ་སོང་ཞིག །གལ་ཏེ་མི་འགྲོ་བར་འདུག་ན། ཡེ་ཤེས་ཀྱི་རྡོ་རྗེ་འབར་བས་བསྲེག་ཅིང་བརླག་པར་གདོན་མི་ཟའོ། །ནས་ལྕག་བྲབ། སུམྦྷ་ནིས་བསྐྲད། གདོན་བགེགས་ཐམས་ཅད་ཚིམས་ནས་རང་གནས་སུ་སོང་བར་བསམ། ནད་པའི་ལུས་ལ་རྡོ་རྗེའི་གོ་ཁྲབ་ཞུ་ལུགས་སུ་གོན་པར་བསམ་ལ། སྲུང་འཁོར་བསྒོམ་ལ་དབང་བསྐུར་རོ།། །། ༁ྃ༔ གནམ་ཆོས་ཐུགས་གཏེར་ལས༔ སྨན་བླའི་ནད་པ་བྱིན་རླབས་ཤོག་བཀྲ་བཞུགས་སོ༔ ནད་ཀྱིས་ཟིན་པའི་ནད་པ་ལ༔ ཨ་རུ་ར་ཡིས་ནད་པ་བསླུ༔ ལྷུང་བཟེད་ཟས་ཀྱིས་བཀང་བ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ཟིན་པའི་ནད་པ་ལ༔ རྒྱལ་མཚན་འདི་ཡིས་ནད་པ་བསླུ༔ ཀེ་ཀེ་རུ་དང་ནོར་བུ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ཟིན་པའི་ནད་པ་ལ༔ གུར་གུམ་འདི་ཡིས་ནད་པ་བསླུ༔ ཕག་རྒོད་མཆེ་བ་ཡ་གཅིག་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ཟིན་པའི་ནད་པ་ལ༔ གྷི་ཝཾ་འདི་ཡིས་ནད་པ་བསླུ༔ བང་བ་ནས་ཀྱིས་བཀང་བ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ཟིན་པའི་ནད་པ་ལ༔ པོ་ཏི་འདི་ཡིས་ནད་པ་བསླུ༔ ནད་པའི་ནད་བདག་ཁྱོད་ལ་ནི༔ ནད་པའི་རོ་འདི་སྦྱིན་པར་བྱ༔ ཟོ་ལུ་ཆང་གིས་བཀང་བ་འདི༔ ནད་པའི་ནད་བདག་ཁྱོད་ལ་སྦྱིན༔ ༈ ནད་ཀྱིས་ནོན་པའི་ནད་པ་ལ༔ ཡིག་དྲུག་འདི་ཡིས་ནད་པ་བསླུ༔ ཇ་བཟང་རྩིག་པ་བྱས་པ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ གདུགས་ཆེན་འདི་ཡིས་ནད་པ་བསླུ༔ ཤིང་ཐོག་བིལ་བ་རློན་པ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ ཆུ་སྲིན་འདི་ཡིས་ནད་པ་བསླུ༔ ཐོད་པ་བདུད་རྩིས་བཀང་བ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ སྒྲོ་མདོངས་འདི་ཡིས་ནད་པ་བསླུ༔ བྱི་རུ་འབིགས་སུ་གས་པ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ མདའ་དར་འདི་ཡིས་ནད་པ་བསླུ༔ མར་ཐུད་རྩིག་པ་བྱས་པ་འདི༔ ནད་པའི་ནད་བདག་ཁྱོད་ལ་སྦྱིན༔ ༈ ནད་ཀྱིས་ནོན་པའི་ནད་པ་ལ༔ གྷི་ཝཾ་འདི་ཡིས་ནད་པ་བསླུ༔ ཉི་ཟླ་སྐར་མས་བརྒྱན་པ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ ལྷ་བཤོས་འདི་ཡིས་ནད་པ་བསླུ༔ པི་ཝཾ་སྙན་པའི་སྐད་ཅན་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ ཐ་དཀར་རྡོ་རྗེས་ནད་པ་བསླུ༔ མི་སྙིང་ཁྲག་ཏུ་བསྐྱིལ་བ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ ཉ་སོག་འདི་ཡིས་ནད་པ་བསླུ༔ ཉ་མོ་གསེར་གྱི་མིག་བྱས་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ འབུ་ཁོག་འདི་ཡིས་ནད་པ་བསླུ༔ དུང་ལས་བྱས་པའི་ཤ་རུ་འདི༔ ནད་པའི་ནད་བདག་ཁྱོད་ལ་སྦྱིན༔ ༈ ནད་ཀྱིས་ནོན་པའི་ནད་པ་ལ༔ ཤོག་དྲིལ་འདི་ཡིས་ནད་པ་བསླུ༔ གསེར་ལས་བྱས་པའི་མི་མགོ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ ཤ་ཁོག་འདི་ཡིས་ནད་པ་བསླུ༔ དངུལ་ལས་བྱས་པའི་གཉན་རུ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ རྔ་ཆེན་འདི་ཡིས་ནད་པ་བསླུ༔ གསེར་ལས་བྱས་པའི་རྒྱ་གླིང་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ དུང་དཀར་འདི་ཡིས་ནད་པ་བསླུ༔ སྣ་ཚོགས་སྙན་པའི་རོལ་མོ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ དྲི་ཞིམ་འདི་ཡིས་ནད་པ་བསླུ༔ བྱ་རྒོད་ཐང་སྨུག་སྒྲོ་མདོངས་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ ཀུ་ཤ་འདི་ཡིས་ནད་པ་བསླུ༔ བྱ་རྒོད་ཐང་སྨུག་སྒྲོ་རྩ་འདི༔ ནད་པའི་ནད་བདག་ཁྱོད་ལ་སྦྱིན༔ ༈ ནད་ཀྱིས་ནོན་པའི་ནད་པ་ལ༔ གོས་ཆེན་འདི་ཡིས་ནད་པ་བསླུ༔ རྒྱ་གར་སིནྡྷུ་ལི་ཁྲི་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ མེ་ལོང་འདི་ཡིས་ནད་པ་བསླུ༔ མ་ཧེ་བཞོས་པའི་འོ་མ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ དཔལ་བེའུ་འདི་ཡིས་ནད་པ་བསླུ༔ ཀླུ་ཡི་ནོར་བུ་འབར་བ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ མར་མེ་འདི་ཡིས་ནད་པ་བསླུ༔ ཤིང་ཐོག་མ་རུ་མགོ་ནག་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ ནོར་གཡུ་འདི་ཡིས་ནད་པ་བསླུ༔ ཤིང་ཐོག་བེ་ཏའི་འབྲས་བུ་འདི༔ ནད་པའི་ནད་བདག་ཁྱོད་ལ་སྦྱིན༔ ༈ ནད་ཀྱིས་ནོན་པའི་ནད་པ་ལ༔ ཁ་ཊྭཱཾ་འདི་ཡིས་ནད་པ་བསླུ༔ མགོན་པོའི་ཕྱག་མཚན་གྲི་གུག་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ བཻ་ཌཱུརྻ་ཡིས་ནད་པ་བསླུ༔ བྱང་གི་གསེར་ནི་རྒྱ་དྲུག་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ པདྨ་རཱ་གས་ནད་པ་བསླུ༔ མཁའ་འགྲོའི་པདྨ་རཀྟ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ མེ་ཏོག་འདི་ཡིས་ནད་པ་བསླུ༔ ཐིག་ལེ་བྱང་སེམས་དཀར་པོ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ མདའ་གཞུ་འདི་ཡིས་ནད་པ་བསླུ༔ བཙན་གྱི་མདུང་དར་དམར་པོ་འདི༔ ནད་པའི་ནད་བདག་ཁྱོད་ལ་སྦྱིན༔ ༈ ནད་ཀྱིས་ནོན་པའི་ནད་པ་ལ༔ ཀ་པཱ་ལ་ཡིས་ནད་པ་བསླུ༔ རྩ་ཡི་རྒྱལ་མོ་རོ་རྐྱང་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ གསེར་གྱི་གཞོང་པས་ནད་པ་བསླུ༔ སྲིན་པོ་ལྕེ་བདེ་འབར་བ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ མིག་འབྲས་གཉིས་ཀྱིས་ནད་པ་བསླུ༔ ཀླུ་ཡི་མཆོད་རྟེན་དཀར་པོ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ ནེ་འུ་ལེ་ཡིས་ནད་པ་བསླུ༔ གཤིན་རྗེའི་རལ་གྲི་བསམ་འགྲུབ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ གཡས་ཤག་འདི་ཡིས་ནད་པ་བསླུ༔ གསེར་གྱི་འཁོར་ལོ་རྩིབས་བཞི་འདི༔ ནད་པའི་ནད་བདག་ཁྱོད་ལ་སྦྱིན༔ ༈ ནད་ཀྱིས་ནོན་པའི་ནད་པ་ལ༔ དབུ་འོད་འདི་ཡིས་ནད་པ་བསླུ༔ རྒྱབ་འོད་རིན་ཆེན་འོད་གསལ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ པད་གདན་འདི་ཡིས་ནད་པ་བསླུ༔ དམར་སེར་དར་འཕྱང་བཟང་པོ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ རྣ་རྒྱན་འདི་ཡིས་ནད་པ་བསླུ༔ རིན་ཆེན་སྣ་ཚོགས་མགུལ་རྒྱན་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ སྟོད་གཡོགས་འདི་ཡིས་ནད་པ་བསླུ༔ རྒྱལ་བ་རིགས་ལྔའི་དབུ་རྒྱན་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ སྨད་གཡོགས་འདི་ཡིས་ནད་པ་བསླུ༔ ལྷ་ཡི་ཕྱག་གཡོན་སྡིགས་མཛུབ་འདི༔ ནད་པའི་ནད་བདག་ཁྱོད་ལ་སྦྱིན༔ ༈ ནད་ཀྱིས་ནོན་པའི་ནད་པ་ལ༔ ཞགས་པ་འདི་ཡིས་ནད་པ་བསླུ༔ མགོན་པོའི་བླ་རྟགས་བིང་ཆེན་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ རྒྱ་ལྷྭམ་འདི་ཡིས་ནད་པ་བསླུ༔ གསེར་གྱི་ལྷྭམ་སྒྲོག་ནར་མ་འདི༔ ནད་པའི་ནད་བདག་ཁྱོད་ལ་སྦྱིན༔ ནད་ཀྱིས་ནོན་པའི་ནད་པ་ལ༔ པད་ཞྭ་འདི་ཡིས་ནད་པ་བསླུ༔ བདུད་རྩིས་བཀང་བའི་དམ་བེ་འདི༔ ནད་པའི་ནད་བདག་ཁྱོད་ལ་སྦྱིན༔ ཞེས་པ་འདི་སྤྲུལ་སྐུ་ཏིཥྛ་བཛྲ་དགུང་ལོ་བཅུ་གཅིག་ཤིང་ལུག་མགོ་ཟླའི་གནམ་གང་ནུབ་མོ་མནལ་ལམ་དུ་སངས་རྒྱས་སྨན་གྱི་བླ་སྤྲུལ་སྐུའི་ཆ་ལུགས་ཅན་གཅིག་གིས་ལུང་བསྟན་ཏེ༔ འདིའི་ཞལ་གདམས་རང་སྨན་བླར་བསྒོམས་ལ་མདུན་དུ་གནོད་བྱེད་ནད་བདག་བསམ༔ ཙཀ་ལི་ལས་གཞུང་ལྟར་སོ་སོའི་འདོད་ཡོན་དཔག་མེད་འཕྲོས་པས༔ གནོད་བྱེད་ཐམས་ཅད་ཚིམས་པར་སྒོམ་མོ༔ འདི་ནད་པ་རང་གིས་རྒྱབ་ཡིག་འདོན་ཞིང་མགོར་བཞག་པའམ༔ སློབ་དཔོན་གྱིས་རྒྱབ་ཡིག་འདོན་ཞིང་ནད་པའི་མགོར་བཞག༔ ནད་པ་ཐག་རིང་ན་རྒྱབ་ཡིག་འདོན་ཞིང་ཕྱོགས་སུ་བསྟན་ཀྱང་ཆོག༔ འདིས་མི་ཕན་པའི་ནད་མེད༔ ནད་རིགས་ཐམས་ཅད་ལ་ཕན་གསུངས་ནས་ཕྱིར་ནངས་ཡིག་གེར་བཀོད་པའོ༔ མངྒ་ལཾ༔ འདི་སོ་སོར་ཕྲལ་ན་ལེའུ་རེ་རེ་ལ་ནད་པའི་གཟུགས་རེ་བྲིས་དགོས་སོ༔ ཐུགས་རྗེ་ཆེན་པོ་རིགས་ལྔའི་ལས་ཚོགས་སོ༔\nRetrieved from "https://rtz.tsadra.org/index.php?title=Terdzo-BI-067&oldid=127316"


Terdzo-NA-032 - Rinchen Terdzö\nbdud 'dul karma ma hA gu ru'i phrin las drag po'i srog gtad kyi cho ga byin rlabs glog gi phreng ba\nVolume 12 (ན) / Pages 667-681 / Folios 1a1 to 8a5\nRinchen Terdzö Volumes List > Volume 12 > Text #32 (Scroll to Bottom)\n'jam mgon kong sprul. bdud 'dul karma ma hA gu ru'i phrin las drag po'i srog gtad kyi cho ga byin rlabs glog gi phreng ba. In Rin chen gter mdzod chen mo pod bcu gnyis pa (The Great Treasury of Rediscovered Teachings Volume 12) by 'jam mgon kong sprul, 667-681. New Delhi: Shechen Publications, 2007-2016.\nsmin byed 'di'i phyag bzhes rtsa ba lnga pa rin po che'i gsung nyid tshig sna bsdus ches pas rang 'dra'i blo dman la bklag chog mas nyams phan che bar bsams nas/_blo gros mtha' yas pa'i sdes rdzong gsar bkra shis lha rtser bgyis pa dge legs 'phel\n༄༅། །བདུད་འདུལ་ཀརྨ་མ་ཧཱ་གུ་རུའི་ཕྲིན་ལས་དྲག་པོའི་སྲོག་གཏད་ཀྱི་ཆོ་ག་བྱིན་རླབས་གློག་གི་ཕྲེང་བ་ཞེས་བྱ་བ་བཞུགས་སོ། ། ན་མོ་མ་ཧཱ་ཀརྨ་གུ་ར་བེ། སྣ་ཚོགས་ཐབས་ཀྱིས་གདུལ་དཀའ་འདུལ་བའི་སླད། །དུས་གསུམ་རྒྱལ་བའི་ཕྲིན་ལས་གཅིག་བསྡུས་པ། །ཟླ་བྲལ་སློབ་དཔོན་ཆེན་པོར་ཕྱག་བྱས་ནས། །བྱིན་རླབས་སྲོག་གཏད་བཀླགས་པས་ཆོག་པ་འགོད། །མི་ཉག་བྱང་པ་བདག་པོ་དཔལ་བཀྲ་ཤིས་སྟོབས་རྒྱལ་གྱི་གཏེར་བྱོན་ཡང་གསང་ཀརྨ་དྲག་པོའི་སྲོག་གཏད་ནོད་པ་ལ་དོན་གསུམ། སྦྱོར་བ་བཤམ་བཀོད། དངོས་གཞི་སྒྲུབ་མཆོད་དབང་། རྗེས་ཀྱི་ལས་རིམ་མོ། །དང་པོ་ནི། གནས་ཁང་དབེན་པར་སྟེགས་བུ་ཁེབས་ལྡན་གྱི་དབུས་སུ་ལྕགས་སྣོད་དུ་ཟན་གྱི་ཆོས་འབྱུང་ནག་པོའི་སྟེང་ལྷ་བདུད་གན་རྐྱལ་དཀར། ཕུང་བདུད་ཁ་སྦུབ་སེར། ཉོན་བདུད་གན་རྐྱལ་དམར། འཆི་བདག་ཁ་སྦུབ་ནག་པོ་སྟེ་གཟུགས་བཞི་པོའི་ལག་གཉིས་བརྐྱངས་ཤིང་རྐང་གཉིས་ས་ལ་འབེབས་པའི་བརྩེགས་མའི་སྙིང་གར་སེང་ཕུར་སོར་བརྒྱད་དར་གྱི་ཅོད་པན་སྦྲུལ་མགོ་མས་རྐེད་པར་བཅིངས་པ་བཏབ་ལ་བཞག །དེ་སྟེང་རྐང་གསུམ་ཁར་ལྕགས་སྣོད་སོགས་སུ་དབང་གཏོར་ཟུར་གསུམ་ནག་པོ་ལྟོ་ཁྲ་ཞི་དྲག་གི་རྒྱན་སྤྲོས་ཅན་སྐུ་ཙཀ་དར་ནག་གི་གདུགས་ཀྱིས་སྤྲས་པ་བཞག །གཡས་སུ་སྣ་ཚོགས་རྡོ་རྗེ། གཡོན་དུ་སེང་ལྡེང་ཕུར་པ། སྨན་རཀ །མདུན་དུ་ལྕགས་སྣོད་ལ་དབང་ཕྱུག་ཟོར་གཏོར་སྲིད་མེས་ནག་པོ་ནོར་བུ་དམར་པོ་ཅན་གྱེན་བསླངས། ཉེར་སྤྱོད་ལྔ་ཕྲེང་ཚར། རྒྱབ་ངོས་གཡས་གཡོན་རྩ་གསུམ་དང་གཏེར་སྲུང་གཏོར་མ། གཞན་ཡང་ཚོགས་གཏོར། བགེགས་གཏོར་གྱིས་མཚོན་ཉེར་མཁོའི་ཡོ་བྱད་ཐམས་ཅད་ཚགས་སུ་ཚུད་པར་བྱའོ། །གཉིས་པ་ལ། ཐོག་མར་སྒྲུབ་མཆོད་ནི། ལས་བྱང་སྐྱབས་སེམས་ནས་བརྩམ་མཐར་ཆགས་སུ་གཏང་བའི་བདག་བསྐྱེད་གསལ་གདབ་དང་ལྷན་ཅིག་དབང་གཏོར་ཡང་མེ་ལོང་ལ་གཟུགས་བརྙན་ཤར་བ་ལྟར་བསྐྱེད་ནས། བཟླས་པ་ཅི་འགྲུབ་དང་སྟོང་ཚིག་གྲུབ་རྗེས་དབང་ཕྱུག་ཟོར་སྒྲུབ་ནི། བདག་མདུན་དབང་ཕྱུག་ཆེན་པོའི་སྐུ །ཤིན་ཏུ་ཆེ་བ་གྱེན་དུ་བསྒྲེངས། །འབྲས་བུ་ཀླུ་ཡི་ཡུལ་དུ་ཟུག །རྐེད་པ་མི་ཡི་ཡུལ་དུ་ལྡེམ། །མགོ་བོ་ལྷ་ཡི་ཡུལ་དུ་འཁྱོགས། །ཆུ་སྦུབ་བསྐལ་པའི་མེ་ལྟར་འབར། །སྐུ་ཡི་བ་སྤུའི་བུ་ག་ནས། །ཞུན་གྱི་མེ་སྟག་ཁྲོ་བོ་འཕྲོ། །སྔགས་བཟླས་མེ་ཡི་འོད་ཟེར་གྱིས། །གནོད་བྱེད་ཐམས་ཅད་ཚིག་པར་བསམ། ཞེས་བསྒོམས་ལ། ཨད་ཊ་སད་ཊ་སོ་ལེ་བཾ་གུ་ལི་བྷི་བྷྱོ། ཨུརྞོ་ཨུརྞོ་ཐུན་ཆོག་ཐུན་ཆོག །བ་སོ་བ་སོ་ཏིཀྟ་ནག་པོ་སརྦ་ཐུན་བཾ། བྱད་སྟེམས་མཱ་ར་ཡ་ཟློག །ཡར་ཟློག །མར་ཟློག །ཚལ་པར་གས། མཐའ་ཡི་དམག་དཔུང་ཐམས་ཅད་མཱ་ར་ཡ་ཟློག །ཅེས་ཅི་འགྲུབ་བཟླ། གཏེར་སྲུང་མཆོད་པ། ཚོགས་ཐོག་བར་མཐའ་གསུམ་བཏང་། དེ་ནས་སྲོག་གཏད་དངོས་ཀྱི་ཐོག་མར་ཧ་ཅང་མང་པོ་མ་ཡིན་པ་དམ་ཚིག་ཐུབ་པའི་སློབ་མ་རྣམས་ལ་ཡིག་བརྒྱའི་བུམ་ཆུས་ཁྲུས་བྱ། གྲལ་ལ་འཁོད་ནས་བགེགས་གཏོར་བསང་སྦྱང་། སྟོང་པའི་ངང་ལས་བྷྲཱུྃ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་ཨཱཿཧཱུྃ་འོད་དུ་ཞུ་བ་ལས་བྱུང་བའི་གཏོར་མ་ཟག་པ་མེད་པ་བདུད་རྩིའི་རྒྱ་མཚོ་ཆེན་པོ་དང་ལྡན་པར་གྱུར། འབྲུ་གསུམ་གྱིས་བྱིན་བརླབས་ལ་མཆོག་སྦྱིན་གྱི་ཕྱག་རྒྱ་བསྐོར་ཞིང་མཐར་སེ་གོལ་དང་བཅས་ཏེ། ཨོཾ་སརྦ་བིགྷྣཱན་ན་མཿསརྦ་ཏ་ཐཱ་ག་ཏེ་བྷྱོ་སོགས་ནས་ག་ག་ན་གྲྀཧྞ་དཾ་བ་ལྱཱ་དི་སྭཱ་ཧཱ། ལན་གསུམ་གྱིས་བསྔོ། ཧཱུྃ་མཛད་ཀྱི་རྒྱ་བཅས། ན་མོ། རྗེ་བཙུན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་དང་། སངས་རྒྱས་ཀྱི༴ ཆོས་ཀྱི༴ དགེ་འདུན་གྱི༴ ཁྱད་པར་དུ་ཡང་བླ་མ་རིག་འཛིན་བདུད་འདུལ་ཀརྨ་གུ་རུའི་དཀྱིལ་འཁོར་གྱི་ལྷ་ཚོགས་འཁོར་དང་བཅས་པ་རྣམས་ཀྱི་བཀའ་བདེན་པ་དང་། བདེན་པ་ཆེན་པོའི་བྱིན་རླབས་ཀྱིས་དེང་འདིར་རྡོ་རྗེའི་སློབ་མ་རྣམས་ལ་བྱིན་རླབས་སྲོག་གཏད་ཀྱི་རིམ་པ་ཟབ་མོ་སྒྲུབ་པར་བྱེད་པ་ལ་བར་དུ་གཅོད་པའི་འབྱུང་པོ་གནོད་བྱེད་ཀྱི་ཚོགས་ཐམས་ཅད་གཏོར་མ་འདི་ཡིས་ཚིམས་པར་གྱིས་ལ་རང་རང་གི་གནས་སུ་སོང་ཞིག །གང་དག་མི་འགྲོ་ཞིང་བར་དུ་གཅོད་པའི་ཚོགས་རྣམས་ཀྱི་ལུས་ངག་ཡིད་གསུམ་རྡུལ་ཕྲན་བཞིན་དུ་བརླག་པར་འགྱུར་རོ། །ཧཱུྃ། རང་ཉིད་ཀརྨ་གུ་རུར་གསལ་བ་ཡི། །སོགས་ལས་བྱང་ལྟར་ལ། རྩ་སྔགས་ཤམ་བུ་ཅན་གྱི་གཤམ་དུ་ཧཱུྃ་བཞིའི་སྔགས་བརྗོད་པ་སོགས་ཀྱིས་བགེགས་བསྐྲད། ཨོཾ་ཨཱཿཧཱུྃ་ཀརྨ་མ་ཧཱ་གུ་རུ་ཀརྨ་སིདྡྷི་ཧཱུྃ། ཨོཾ་བཛྲ་ཀྲོ་ཏ་ཙཀྲ་ཛྭ་ལ་རཾ་རཀྵ་རཀྵ་ཧཱུྃ་ཕཊ། ཅེས་པས་བསྲུང་། ཆོས་བཤད་ཇི་ལྟར་འོས་པ་དང་བྱེ་བྲག་ཏུ། དེའང་སྙིགས་མ་ལྔ་བདོ་བའི་དུས་ཀྱི་ཐ་མར་སེམས་ཅན་རྣམས་ཉོན་མོངས་དུག་ལྔའི་སྟོབས་ཤིན་ཏུ་རགས་པའི་རང་སེམས་འཁྲུལ་པའི་རང་གཟུགས་ཕྱི་རོལ་དུ་རྒྱལ་ཁམས་ཕུང་བྱེད་འདྲེ་སྲིན་འབྱུང་པོ་མ་རུངས་པ་རླུང་ལྟར་འཚུབས་ཤིང་མཐའི་དགྲ་བཞི་ལངས་པའི་ཚེ་འདུལ་བྱེད་གཉེན་པོར་ཆེད་དུ་བསྔགས་པ་ཡང་གསང་དྲག་པོའི་ཟབ་ཆོས་འདི་ནི། རཏྣའི་བསྟན་པ་སྤྱི་ལུང་ལས། ཐུགས་གཏེར་ལྔ་པོ་མངའ་བདག་སྤྲུལ་པས་འདོན། །ཅེས་ཆོས་རྒྱལ་ཁྲི་སྲོང་ལྡེའུ་བཙན་འབྲས་བུ་མཐར་ཕྱིན་པའི་སྐུ་གསུང་ཐུགས་ཡོན་ཏན་ཕྲིན་ལས་ཀྱི་རྣམ་པར་འཕྲུལ་པ་ལྔ་རིམ་པར་བྱོན་ནས་ཁྱད་པར་འཕགས་པའི་ཐུགས་གཏེར་ལྔ་པོ་རིམ་པར་འདོན་པར་གསུངས་པའི་བཞི་པ་ནི། རང་གཏེར་བསམ་ཡས་ཨརྻ་པ་གླིང་ནས་དམ་རྫས་མྱོང་གྲོལ་དང་ལྷན་ཅིག་སྤྱན་དྲངས་པའི་ལུང་བསྟན་ལས། ཉི་ཤུ་རྩ་ལྔ་ཁྱད་པར་ཐུགས་གཏེར་ལྔ། །ད་ལྟ་མགོ་ནག་སྤྱི་ཡི་རྒྱལ་པོ་ཁྱོད། །སྨོན་ལམ་དག་པའི་སྐྱེ་བ་རྣམ་ལྔས་འདོན། །དམ་རྫས་འདི་དང་འཕྲད་པའི་སྐྱེས་བུ་དེ། །སྐྱེ་བ་དུ་མར་ཟབ་གཏེར་ལ་སྤྱད་པས། །སྐུ་ཡི་གཟི་བརྗིད་མཚན་རྟགས་བཅུ་གསུམ་ལྡན། །བདེན་པའི་ངག་འགྲུབ་སྒྲ་དབྱངས་ཚངས་པའི་གསུང་། །ཐུགས་ཀྱི་བྱིན་རླབས་དགོངས་པའི་གཏིང་དཔག་དཀའ། །བདག་དང་རྒྱལ་པོའི་ཡོན་ཏན་སྤྲུལ་པ་སྟེ། །ཕྲིན་ལས་རྣམ་པ་ལྔ་ལ་རང་དབང་སྤྱོད། །ཅེས་མངའ་བདག་གི་ཡོན་ཏན་གྱི་སྤྲུལ་པར་ལུང་བསྟན་པ་དཔལ་བཀྲ་ཤིས་སྟོབས་རྒྱལ་དབང་པོའི་སྡེའམ། གཏེར་སྟོན་མཁའ་འགྲོ་ཕྲིན་ལས་ཡོངས་གྲུབ་རྩལ་གྱིས་གཙང་རོང་སྦས་ཡུལ་ཁམ་བུ་ལུང་གི་ཕུག་པ་ནས་གདན་དྲངས་པའི་བླ་མ་དྲག་པོ་ཀརྨ་གུ་རུའི་བྱིན་རླབས་སྲོག་གཏད་ཀྱི་རིམ་པ་ཟབ་མོ་སྒྲུབ་པར་བྱེད་པ་ལ་སོགས་ཀྱིས་མཚམས་སྦྱར་ནས་མཎྜལ་འབུལ་དུ་གཞུག །ཕྱག་སྙིམ་པ་མེ་ཏོག་དང་བཅས་ཏེ་ཐལ་མོ་སྦྱར་ནས་གསོལ་བ་གདབ་པ་འདིའི་རྗེས་ཟློས་མཛོད། །སྙིགས་དུས་ཉོན་མོངས་དུག་ལྔ་ཧྲགས། །ཕུང་བྱེད་འདྲེ་སྲིན་འབྱུང་པོ་ལངས། །དེ་ཕྱིར་བར་གཅོད་རྐྱེན་རྣམས་མང་། །བར་གཅོད་རྐྱེན་ལས་སྐྱོབ་པའི་ཕྱིར། །བདུད་འདུལ་པདྨའི་སྲོག་གཏད་ཞུ། །ལན་གསུམ། ལམ་ལོག་པ་ལས་ལྡོག་པ་སྐྱབས་འགྲོའི་སྡོམ་པ་ལེན་པའི་སླད་དུ། མདུན་གྱི་ནམ་མཁར་བླ་མ་ཀརྨ་གུ་རུ་རྩ་བ་གསུམ་གྱི་ལྷ་ཚོགས་སྤྲིན་གཏིབས་པ་ལྟར་མངོན་སུམ་དུ་བཞུགས་པའི་སྤྱན་སྔར་བདག་གཞན་སེམས་ཅན་ཐམས་ཅད་བྱང་ཆུབ་མ་ཐོབ་ཀྱི་བར་བློ་གཏད་གཅིག་ཆོག་གིས་སྐྱབས་སུ་མཆི་བར་བགྱི་སྙམ་པས་འདིའི་རྗེས་ཟློས། སྙིགས་དུས་ཉོན་མོངས་སོགས་ལས་བྱང་ལྟར་ལན་གསུམ། ལམ་དམན་པ་ལས་ལྡོག་པ་ཐེག་པ་ཆེན་པོའི་སེམས་བསྐྱེད་པའི་སླད་དུ། ནམ་མཁས་ཁྱབ་པའི་ཕ་མ་སེམས་ཅན་ཐམས་ཅད་བདུད་འདུལ་ཀརྨ་གུ་རུའི་གོ་འཕང་ལ་འགོད་པར་བྱ། དེའི་ཆེད་དུ་ཡང་གསང་དྲག་པོའི་སྨིན་བྱེད་ཀྱི་རིམ་པ་ནོས་ཤིང་གྲོལ་བྱེད་གདམས་པ་ཟབ་མོ་ཉམས་སུ་ལེན་པར་བགྱིའོ་སྙམ་པས་འདིའི་རྗེས་ཟློས། མཐའ་ཡི་དགྲ་བཞི་སོགས་ལན་གསུམ། ད་ནི་བྱིན་རླབས་ཀྱི་གཞི་བསྒྲུབ་པ་ཡེ་ཤེས་པ་དབབ་པ་ཡིན་པས་ལུས་གནད་བཅའ་ཞིང་རླུང་བསྡམ། ཡིད་གཞན་དུ་མ་ཡེངས་པར་དམིགས་པ་འདི་བཞིན་དུ་མཛོད། ཨ་མྲྀཏ་དང་ལས་ཆུས་བསང་། སྭ་བྷཱ་བས་སྦྱང་། སྐད་ཅིག་སྟོང་པའི་ངང་ཉིད་ལས། །གནམ་ལྕགས་འབར་བའི་གཞལ་ཡས་ནང་། །གདན་དུ་སྣ་ཚོགས་རྡོ་རྗེ་དང་། །ཆུ་སྐྱེས་སྟེང་དུ་བདུད་བཞི་པོ། །དཀར་སེར་དམར་ནག་བཞི་བསྣོལ་སྟེང་། །སྟངས་སྟབས་ཁྲོས་པའི་ཚུལ་དུ་ནི། །ཧཱུྃ་ལས་རྡོ་རྗེའི་སློབ་མ་རྣམས། །སྐད་ཅིག་ཀརྨ་དྲག་པོའི་སྐུ །ལྗང་ནག་དུ་བའི་མདོག་ལྟ་བུ། །ཕྱག་གཡས་སྣ་ཚོགས་རྡོ་རྗེ་ཕྱར། །ཕྱག་གཡོན་སེང་ལྡེང་ཕུར་བུ་འདྲིལ། །མཐིང་ནག་བེར་དང་ཆོས་གོས་མནབ། །སྣ་ཚོགས་རྡོ་རྗེའི་ཕྲེང་བ་དང་། །བདུད་ཀྱི་མགོ་ཕྲེང་དོ་ཤལ་འཕྱང་། །སྟངས་སྟབས་ཁྲོས་པ་དྲག་པོའི་སྐུ །དམ་ཚིག་སེམས་དཔའ་ཉིད་དུ་གསལ། དེ་ལྟར་གསལ་བའི་སྤྱི་བོར་འཁོར་ལོ་དཀར་པོ་ཨོཾ་གྱིས་མཚན་པ། མགྲིན་པར་པདྨ་དམར་པོ་ཨཱཿས་མཚན་པ། ཐུགས་ཀར་རྡོ་རྗེ་སྔོན་པོ་ཧཱུྃ་གིས་མཚན་པ། བླ་མ་དང་དཀྱིལ་འཁོར་གྱི་གཙོ་བོ་ཐ་མི་དད་པ་ལ་མོས་གུས་དུང་བ་བྱས་པའི་རྐྱེན་གྱིས་དཀྱིལ་འཁོར་གྱི་གཙོ་བོའི་ཐུགས་ཀ་དང་། ཁྱེད་རང་རྣམས་ཀྱི་གནས་གསུམ་གྱི་ཡིག་འབྲུ་གསུམ་ལས་ཀྱང་འོད་ཟེར་ཕྱོགས་བཅུར་འཕྲོས་པས་འོག་མིན་གྱི་གནས་ནས་སྐུ་གསུམ་རིག་འཛིན་བརྒྱུད་པའི་ཚོགས་སྤྱི་དང་ཁྱད་པར་ནུབ་ཕྱོགས་བདེ་བ་ཅན་དང་། ཨོ་རྒྱན་མཁའ་འགྲོའི་གླིང་རྔ་ཡབ་གླིང་ཕྲན་ཟངས་མདོག་དཔལ་གྱི་རི་བོ་ལ་སོགས་པ་ནས་བདུད་འདུལ་ཀརྨ་གུ་རུ་ལ་རྩ་བ་གསུམ་གྱི་ལྷ་ཚོགས་ཀྱིས་བསྐོར་བ་ཁ་བ་བུ་ཡུག་འཚུབས་པ་ལྟ་བུ་དཔག་ཏུ་མེད་པ་སྤྱན་དྲངས་ཏེ་ཁྱེད་རང་རྣམས་ཀྱི་ལུས་ངག་ཡིད་གསུམ་ལ་སིབ་སིབ་ཐིམ་པས་བྱིན་གྱིས་བརླབས་པའི་མོས་པ་མཛོད། ཚིལ་ཆེན་དང་གུ་གུལ་བདུག །རོལ་མོ་དབྱངས་དང་བཅས་ལས་བྱང་གི་སྤྱན་འདྲེན་སྔགས་བཅས་ཚར་གསུམ། རྩ་སྔགས་ལན་ཉེར་གཅིག་བརྗོད། ས་མ་ཡ་ཨཱ་བེ་ཤ་ཡ་ཨ་ཨཱཿ ཞེས་པས་བྱིན་དབབ། དམ་ཡེ་གཉིས་མེད་དུ་གྱུར་པ་དེ་བྱང་ཆུབ་མ་ཐོབ་ཀྱི་བར་དུ་བརྟན་པར་བྱས་པར་མོས། ཏིཥྛ་བཛྲ། ཞེས་སྤྱི་བོར་རྡོ་རྗེ་རྒྱ་གྲམ་དུ་བཞག །དེ་ནས་ཁྱེད་རང་རྣམས་བདུད་འདུལ་དྲག་པོ་ཀརྨ་གུ་རུ་དངོས་སུ་གསལ་བ་ལ་མདུན་བསྐྱེད་ཀྱི་ཕྱག་མཚན་གཉིས་པ་མར་མེ་གཅིག་ལས་གཉིས་མཆེད་ཀྱི་ཚུལ་དུ་གཏད་པའི་མོས་པ་མཛོད། ཉོན་མོངས་བདུད་བཞི་འདུལ་བའི་རྡོ་རྗེ་འདི། །སྐལ་ལྡན་བུ་ལ་ཐབས་ཀྱི་ཕྱག་རྒྱར་སྦྱིན། །ཨོཾ་བཛྲ་སཏྭཾ་བྷ་ཡ་ནན། ཞེས་སྣ་ཚོགས་རྡོ་རྗེ་ལག་གཡས་སུ་གཏད། ཕྲིན་ལས་ཡོངས་སྒྲོལ་སེང་ལྡེང་ཕུར་པ་འདི། །ཤེས་རབ་སྙིང་རྗེས་བསྒྲལ་བའི་རྫས་སུ་གཏད། །ཧཱུྃ་བཛྲ་ཀཱི་ལི་ཀཱི་ལ་ཡ་མཱ་ར་ཡ་རྦད། ལག་གཡོན་དུ་གཏད། སྒྲུབ་གཏོར་ཐོགས་ལ། གཏོར་སྣོད་དུར་ཁྲོད་རོལ་པ་གནམ་ལྕགས་འབར་བའི་གཞལ་ཡས་ཁང་དུ་གཏོར་རྫས་བླ་མ་རིག་འཛིན་ཀརྨ་གུ་རུ་མངོན་སུམ་ཉིད་དུ་བཞུགས་པ་ལ་མོས་གུས་གདུང་བ་བྱས་པས་ཁྱོད་རང་རྣམས་ཀྱི་སྤྱི་བོར་བྱོན་ནས། སྐུ་དགྱེས་པའི་གར་མཛད། གསུང་སྔགས་ཀྱི་སྒྲ་འབྲུག་སྟོང་ལྟར་ལྡིར། ཐུགས་ཟབ་གསལ་གཉིས་སུ་མེད་པའི་ཡེ་ཤེས་མཆོག་ཏུ་འབར་བའི་གཟི་བྱིན་གྱིས། ལུས་ངག་ཡིད་གསུམ་གྱི་སྡིག་སྒྲིབ་སོགས་གནས་སྐབས་དང་མཐར་ཐུག་གི་འགལ་རྐྱེན་བར་གཅོད་མི་མཐུན་པའི་ཕྱོགས་ཐམས་ཅད་སྦྱངས། སྐུ་གསུང་ཐུགས་ཡེ་ཤེས་རྡོ་རྗེའི་བྱིན་རླབས་དང་དངོས་གྲུབ་ཐམས་ཅད་ཆར་ལྟར་ཕབ་པས་དབང་བཞི་རྩལ་རྫོགས་སུ་ཐོབ་པའི་མོས་པ་མཛོད། ཧཱུྃ། དཔལ་ཆེན་ཐུགས་ཀྱི་སྤྲུལ་པ་ཕྲིན་ལས་བདག །ལོག་འདྲེན་གདུག་པ་ཀུན་འདུལ་མ་ཧཱ་གུ་རུ། །ཀརྨ་དྲག་པོ་རྩལ་གྱི་སྐུ་གསུང་ཐུགས། །ཡོན་ཏན་ཕྲིན་ལས་བྱིན་རླབས་ནུས་པའི་རྩལ། །རིགས་ཀྱི་བུ་ལ་ད་ལྟ་ཉིད་དུ་སྦྱིན། །ཨོཾ་ཨཱཿཧཱུྃ་ཀརྨ་མ་ཧཱ་གུ་རུ་ཀརྨ་སིདྡྷི་ཧཱུྃ། ཞེས་རྩ་སྔགས་མང་དུ་བརྗོད་ཅིང་། གཏོར་མའི་ལྷ་ལས་མར་མེ་གཅིག་ལས་གཉིས་མཆེད་ཀྱི་ཚུལ་དུ་བྱོན་ནས་ཁྱེད་རང་རྣམས་ཀྱི་སྤྱི་བོར་ཐིམ་པས་བདུད་འདུལ་ཀརྨ་གུ་རུ་དང་གཉིས་མེད་དུ་གྱུར་བར་མོས་ཤིག །བཟླས་ལུང་སྦྱིན་པ་ནི། དེ་ནས་སྲོག་གི་སྙིང་པོ་སྦྱིན་པར་གསུངས་པའི་དོན་དུ་དམིགས་པ་འདི་ལྟར་མཛོད། སློབ་དཔོན་དང་མདུན་བསྐྱེད་ཀྱི་ཐུགས་ཀར་རྡོ་རྗེ་མཐིང་ནག་གི་ལྟེ་བར་ཧཱུྃ་ཡིག་སྔགས་ཕྲེང་དང་བཅས་པ། ཁྱེད་རང་རྣམས་ཀྱང་ལྷར་གསལ་བའི་ཐུགས་ཀར་རྡོ་རྗེ་མཐིང་ནག་གི་ལྟེ་བར་ཧཱུྃ་ཡིག་མཐིང་ཀའི་མཐར་སྔགས་ཕྲེང་ཁ་དོག་ལྗང་ནག་གཡས་སྐོར་དུ་འཁོར་བ། ཉི་མ་ལྟ་བུའི་གཟི་བརྗིད་འབར་བ་གསལ་ཐོབ། སློབ་དཔོན་དང་མདུན་བསྐྱེད་ལྷའི་ཐུགས་ཀ་ནས་སྔགས་ཀྱི་ཕྲེང་བ་གྲངས་མེད་པ་ཆད། སྐུའི་དབྱིབས་བརྒྱུད་ཞལ་ནས་འཐོན། ཁྱེད་རང་རྣམས་ལྷར་གསལ་བའི་ཞལ་དུ་ཞུགས་ཐུགས་ཀའི་སྔགས་ཕྲེང་ལ་སིབ་སིབ་ཐིམ་པས་སྔགས་ཀྱི་མེ་ལྕེས་ནད་གདོན་སྡིག་སྒྲིབ་བར་གཅོད་སོགས་གཞོབ་ཐུལ་གྱིས་བསྲེགས་པར་མོས་པའི་ངང་ནས་རྗེས་ཟློས་ཀྱི་ཚུལ་དུ་སྔགས་བརྒྱ་རྩ་གསུང་བར་ཞུ། བྱས་ལ་རུ་རཀྴའི་ཕྲེང་བ་ནས་བགྲང་དུ་བཅུག་ལ་སྙིང་པོ་བརྒྱ་རྩ་བཟླར་གཞུག །རྩ་སྔགས་དང་སྦྲེལ་བའི་ལས་སྔགས་ཚར་གསུམ་རྗེས་ཟློས་དང་། ཨད་ཊ་སད་ཊ་གཏོར་ནག་སྔགས་ཀྱང་ཁ་ཅིག་གིས་རྗེས་ཟློས་བྱ་བར་བཤད་པས་སྤྲོ་ན་བྱ་ཆོག །མཐར་ཕྲེང་བ་མགོ་ཐོག་ཏུ་བཞག་སྟེ། བླ་མ་ཀརྨ་གུ་རུའི་སྐུ་གསུང་ཐུགས་ཀྱི་བྱིན་རླབས་ནུས་མཐུ་མ་ལུས་པ་རྡོ་རྗེའི་སློབ་མ་འདི་རྣམས་ཀྱི་རྒྱུད་ལ་འཇུག་པར་གྱུར་ཅིག །ཅེས་བརྗོད། དབང་འདི་རྐྱེན་སེལ་ཙམ་ལ་བསྐུར་ན་འདིའི་འཕྲོས་སུ་གཤམ་གྱི་བཀའ་འབོག་པའི་གཏོར་དབང་སྦྱར་བས་འཐུས་ཤིང་། ཉམས་ལེན་མཁན་གྱི་སྔགས་པ་སོགས་ལ་བསྒྲལ་དབང་དང་ཟོར་དབང་བྱེད་ན་བཟླས་ལུང་འཕྲོས་སུ། གཏོར་མའི་འོག་གི་བདུད་བཞི་སློབ་མའི་མདུན་དུ་བཀོད། སྤྲོས་བཅས་ཆེན་པོ་དགོས་ན། གསེར་སྐྱེམས། མཁྱེན་གསོལ། གཟུ་དཔང་། ཧོམ་བསྐྱེད། འགུགས་གཞུག་ལྷུག་པ་བཅས་བྱང་ལུགས་སམ་སྟབས་བདེ་འབྲེལ་ཆགས་བཏང་། རྩ་བའི་དགོངས་དོན་དཀྱུས་ལ་འདི་ཙམ་གྱིས་ཆོག་སྟེ། ཨེ་ཡཾ་ཛྭ་ལ་རཾ། བྲུབ་ཁུང་ཡངས་ཤིང་གཏིང་ཟབ་པའི་ནང་དུ་ནྲྀ་དང་ཏྲི་ལས་དགྲ་བགེགས་དམ་སྲི་དངོས་སུ་གསལ་བར་གྱུར། ཧཱུྃ་ནྲྀ་ཏྲི་ཛཿཛཿ མཆོག་གསུམ་སྐུ་གསུམ་སོགས་ལས་བྱང་གི་ཚོགས་ཐ་མ་ལྟར་འགུགས་བསྟིམ་ལན་གསུམ་བྱ། སློབ་དཔོན་གྱིས་སེང་ལྡེང་ཕུར་བུ་གདེངས་ཚུལ་ཙམ་བྱས་ནས་སློབ་མ་ལ་གཏད་དེ། ཁྱེད་རང་རྣམས་ཡང་གསང་དྲག་པོ་ཀརྨ་གུ་རུ། ཕུར་བུ་པདྨ་ཀཱི་ལ་ཡ། མདུན་གྱི་ལིངྒ་དགྲ་བགེགས་དངོས་སུ་གསལ་བ་ལ། ཕུར་བུ་བསྒྲིལ་བཞིན་བཏབ་པས་ཕུར་བུའི་འོད་ཀྱིས་ཁོའི་གཟུགས་ཕུང་འབྱུང་ལྔའི་དྭངས་མ་རིམ་བཞིན་འདུས་ཏེ་ཡལ། ཚེ་རྟེན་ཨ་དཀར་གྱི་རྣམ་པར་གནས་པ་དེ་ཕུར་རྩེས་ཡེར་གྱིས་བླངས་ཏེ་རང་ལ་བསྟིམས་པས་ཁོའི་བཀྲག་མདངས་གཟི་བརྗིད་ཐམས་ཅད་རང་ལ་ཐིམ་པར་བསམ་པ་ནི་ཚེ་ལུང་། སླར་ཡང་ཕུར་བུ་བཏབ་པས་རྣམ་ཤེས་ནྲྀའི་རྣམ་པར་འདུས་པ་ཕུར་རྩེའི་ཧཱུྃ་གིས་བླངས་ཏེ་ཕཊ་ཅེས་འཕངས་པས་ཕུར་པའི་ཁོང་སེང་བརྒྱུད་ལས་ངན་ཐམས་ཅད་སྦྱངས་ཏེ། རྒྱ་མདུད་ཀྱི་མགོར་རྣམ་ཤེས་རྡུལ་ཕྲན་དྭངས་མའི་ཐིག་ལེ་ཧཱུྃ་གི་རྣམ་པར་རྒྱངས་ཀྱིས་འཐོན་ཏེ་ཆོས་ཀྱི་དབྱིངས་སུ་འཕངས་པ་ནི་ཁྲུས་ལུང་སྟེ། དེ་ལྟར་གསལ་བ་གསུམ། ལུང་གཉིས། ལྟ་བ་ཆོས་ཉིད་ཀྱི་རྫོང་། སྒོམ་པ་བསྐྱེད་རྫོགས་ཀྱི་འཕྲང་། སྤྱོད་པ་སྙིང་རྗེའི་སྲོག་དང་ལྡན་པས་བསྒྲལ་བའི་ལས་རིམ་ལ་འཇུག་པར་ཞུ། ཧཱུྃ། སྐུ་སྟོད་ཡང་གསང་སོགས་དང་དྲག་སྔགས་བརྗོད་ལ་ཕུར་བུ་འདེབས་པ་དང་རལ་གྲིས་གཏུབས་སུ་གཞུག །བསྒྲལ་པའི་ཤ་ཁྲག་བདུད་རྩིའི་དྭངས་མར་སྤར་བ་ཁྱེད་རང་ལྷར་གསལ་བས་རོལ་བར་མོས་ཤིག །ལིང་རོ་སློབ་མ་ལ་སྦྱིན་ཏེ། ཧཱུྃ༔ སྲིན་པོའི་རྒྱལ་པོ་ཡལ་གམ་ཅན༔ གྷུ་རུ་ཀརྨ་དྲག་པོ་རྩལ༔ གནམ་ས་ཙམ་གྱི་ཞལ་ཕྱེས་ཤིག༔ གངས་རི་ཙམ་གྱི་མཆེ་གཙིགས་ལ༔ གློག་དམར་ཙམ་གྱི་ལྗགས་རྐྱོངས་ཤིག༔ དགྲ་བགེགས་བསྒྲལ་པའི་ཤ་ཁྲག་རུས༔ དུག་གསུམ་ཤ་ཁྲག་མཆོད་པ་བཞེས༔ ཨོཾ་ཨཱཿཧཱུྃ་ཀརྨ་མ་ཧཱ་གྷུ་རུ་ཀརྨ་སིདྡྷི་ཧཱུྃ༔ གནོད་བྱེད་ཀྱི་ཤ་ཁྲག་རུས་པ་ལ་ཁ་རཾ་ཁཱ་ཧི༔ ཞེས་བརྗོད། དེ་ནས་ཟོར་དབང་ནི། ཁྱེད་རང་རྣམས་ཀརྨ་གུ་རུ་ཆེ་བཙན་འགྲན་ཟླ་དང་བྲལ་བ་དེ་ཉིད་སྐད་ཅིག་གནས་འགྱུར་ཏེ། རང་ཉིད་དབང་ཕྱུག་ཆེན་པོའི་སྐུ །སོགས་གོང་གསལ་ཟོར་སྒྲུབ་སྐབས་ལྟར། ཚིག་པར་བསམ། །བར་བརྗོད། དེ་ལྟར་གསལ་བའི་སྐུ་ཡི་འོད་ཟེར་མེ་ལྕེ་ལྟ་བུ་ལས་སྔགས་ཀྱི་རང་སྒྲ་སྒྲོག་པར་བསམས་ལ་ཟོར་སྔགས་ཀྱི་རྗེས་ཟློས་ལན་གསུམ་མཛོད། ཨད་ཊ་སད་ཊ་སོགས་ཟོར་སྔགས་དྲག་ཏུ་བརྗོད། ཕྱི་རོལ་དུ་ཐེབས་དང་བསྟུན་ལ་འཕེན་དུ་གཞུག །ཧཱུྃ། རང་ཉིད་ཀརྨ་གུ་རུར་གསལ་བ་ཡི་སོགས་ལས་བྱང་ལྟར་བརྗོད་ལ་སྲུང་འཁོར་བསྒོམ་པ་དང་གཏོར་སྣོད་སྦུབས་ལ་བྲོ་བརྡུང་བ་སོགས་ཕྱག་ལེན་རྒྱས་པའི་ཕྱོགས་ཡིན་པས་སྤྲོ་ན་བྱ། མ་བྱས་ཀྱང་ཆད་སྐྱོན་མེད། མཐར་བཀའ་བསྒོ་བ་ནི། སྒྲུབ་གཏོར་ཐོགས་ལ། ཁྱེད་རང་རྣམས་དབང་ཕྱུག་ཏུ་གསལ་བ་གནས་འགྱུར་ཏེ་བླ་མ་ཀརྨ་གུ་རུ་དངོས་སུ་གསལ་བའི་སྤྱི་བོར་གཏོར་སྣོད་གནམ་ལྕགས་འབར་བའི་གཞལ་ཡས་ཁང་གཏོར་མ་ཉིད་ཡང་གསང་དྲག་པོ་ཀརྨ་གུ་རུ་རྩ་གསུམ་རྒྱ་མཚོའི་སྤྲིན་ཕུང་འཕྲོ་བ་མངོན་སུམ་བཞིན་དུ་བཞུགས་པ་ལ་མོས་གུས་དྲག་ཏུ་བྱས་པས་སྐུ་གསུང་ཐུགས་ཡོན་ཏན་་་ཕྲིན་ལས་མི་ཟད་པ་རྒྱན་གྱི་འཁོར་ལོའི་བྱིན་རླབས་རྩལ་རྫོགས་སུ་གནང་ཞིང་མཆོག་དང་ཐུན་མོང་གི་དངོས་གྲུབ་སྟན་ཐོག་འདི་ཉིད་དུ་ཐོབ་པའི་མོས་འདུན་མཛོད་ཅིག །དཔལ་ཆེན་ཀརྨ་ཧེ་རུ་ཀ །ཕྲིན་ལས་གྲུབ་པའི་རིག་འཛིན་པྲ་བྷ་ཧསྟི། སངས་རྒྱས་གཉིས་པ་པདྨ་ཐོད་ཕྲེང་རྩལ། རྒྱལ་ཡུམ་ཡེ་ཤེས་མཚོ་རྒྱལ། ཆོས་རྒྱལ་ཁྲི་སྲོང་ལྡེའུ་བཙན། མེ་ཉག་བྱང་པ་ཆོས་རྒྱལ་དབང་པོའི་སྡེ། ཐུགས་སྲས་ངག་དབང་རིག་འཛིན་རྡོ་རྗེ་ལ་སོགས་པ་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་དང་། བདུད་འདུལ་ཀརྨ་དྲག་པོའི་སྐུ་གསུང་ཐུགས་ཡོན་ཏན་ཕྲིན་ལས་ཀྱི་སྒོ་ནས་རྡོ་རྗེའི་སློབ་མ་འདི་ལ་བྱིན་གྱིས་རློབས་ཤིག །ལུས་ཀྱི་ན་ཚ། སེམས་ཀྱི་སྡུག་བསྔལ། བསམ་པའི་བར་ཆད། ཆག་ཆེ་ཉམ་ང་སྟེང་འོག་བར་གསུམ་གྱི་གདོན་བགེགས་འབྱུང་པོ། མཐའི་དམག་དཔུང་སོགས་གཟུགས་ཅན་དགྲའི་གནོད་པས་མཚོན་ཏེ་བར་གཅོད་མི་མཐུན་པའི་ཕྱོགས་ཐམས་ཅད་ལས་སྲུང་སྐྱོབ་སྦ་བའི་ཕྲིན་ལས་མཛོད། མཐུན་རྐྱེན་ཚེ་དང་བསོད་ནམས། དཔལ་འབྱོར་མངའ་ཐང་། ལུང་རྟོགས་ཀྱི་ཡོན་ཏན་སོགས་འཕེལ་ཞིང་རྒྱས་པར་བྱིན་གྱིས་བརླབ་ཏུ་གསོལ། རྩ་སྔགས་མཐར། ཀཱ་ཡ་སིདྡྷི་ཨོཾ། ཝཱ་ཀ་སིདྡྷི་ཨཱཿ ཙིཏྟ་སིདྡྷི་ཧཱུྃ། སརྦ་སིདྡྷི་ཧྲཱིཿ སྐུ་རྟེན་ཙཀླི་དང་ཡེ་ཤེས་པ་དབྱེར་མེད་ནམ་མཁར་བཏེགས། གཏོར་མའི་དམ་ཚིག་པ་འོད་དུ་ཞུ་ནས་ཁྱེད་རང་རྣམས་ལ་ཐིམ་པར་མོས་ཤིག་བྱས་ལ་གཏོར་ཟན་དུམ་བུ་དངོས་གྲུབ་ཏུ་སྦྱིན། མེ་ཏོག་འཐོར་ལ། བལྟས་པ་ཙམ་གྱིས་སྲིད་གསུམ་དབང་དུ་སྡུད། །བསྡིགས་པ་ཙམ་གྱིས་སྡེ་བརྒྱད་བྲན་དུ་འཁོལ། །བསམ་པ་ཙམ་གྱིས་དངོས་གྲུབ་ཆར་དུ་འབེབ། །ཨོ་རྒྱན་བརྒྱུད་པར་བཅས་པའི་བཀྲ་ཤིས་ཤོག །ཅེས་སོགས་ཤིས་པ་བརྗོད། དེ་ལྟར་སྔ་འགྱུར་བསྟན་པའི་སྣང་བྱེད་ཆེན་པོ་བྱང་བདག་བཀྲ་ཤིས་སྟོབས་རྒྱལ་གྱི་གཏེར་བྱོན་ཡང་གསང་དྲག་པོ་ཀརྨ་གུ་རུའི་བྱིན་རླབས་སྲོག་གཏད་ཀྱི་རིམ་པ་ལེགས་པར་གྲུབ་པ་ཡིན་པས་སོགས་ཀྱིས་མཚམས་སྦྱར་ལ། གཙོ་བོས་ཇི་ལྟར་སོགས་གཏང་རག་མཎྜལ་སོགས་སྤྱི་ལྟར་བྱ། གསུམ་པ་རྗེས་ཀྱི་བྱ་བ། ཚོགས་ལ་རོལ་ཞིང་ལས་བྱང་ལྟར་ལྷག་མ་གཏང་བ་ནས་རྟ་བྲོའི་བར་དཀྱུས་བཞིན་ལ། གཏང་རག་མཆོད་བསྟོད། བཟོད་གསོལ། སྐུ་རྟེན་ཡོད་ན་བརྟན་བཞུགས་དང་མེད་ན་གཤེགས་གསོལ། བསྔོ་སྨོན་ཤིས་བརྗོད་བཅས་ཀྱིས་གྲུབ་བོ། །ཀརྨ་དྲག་པོས་བདག་སོགས་འགྲོ་ཀུན་ལ། །གསང་གསུམ་བྱིན་རླབས་གཟི་བྱིན་རབ་བསྩལ་ནས། །ཉོན་མོངས་བདུད་བཞིའི་དཔུང་ལས་རྣམ་པར་རྒྱལ། །ཕྲིན་ལས་སྟོབས་ཀྱིས་སྲིད་པའི་གཡུལ་ཟློག་ཤོག །སྨིན་བྱེད་འདིའི་ཕྱག་བཞེས་རྩ་བ་ལྔ་པ་རིན་པོ་ཆེའི་གསུང་ཉིད་ཚིག་སྣ་བསྡུས་ཆེས་པས་རང་འདྲའི་བློ་དམན་ལ་བཀླག་ཆོག་མས་ཉམས་ཕན་ཆེ་བར་བསམས་ནས། བློ་གྲོས་མཐའ་ཡས་པའི་སྡེས་རྫོང་གསར་བཀྲ་ཤིས་ལྷ་རྩེར་བགྱིས་པ་དགེ་ལེགས་འཕེལ།། །།\nRetrieved from "http://rtz.tsadra.org/index.php?title=Terdzo-NA-032&oldid=127966"\nThis page was last edited on4February 2019, at 14:42.


Scattered Tibetans around Kathmandu & Swayambunath - Nepal\nScattered Tibetans around Kathmandu & Swayambunath\nA brief story of scattered Tibetans Communities around Kathmandu & Swayambunath\nThe famouse ancient Swayambunath Stupa. You can see steeps steps of the stupa obscured by trees.\nདེ་ཡང་ཕྱི་ལོ་ ༡༩༥༩ ལོར་བོད་ནང་དུ་ཛ་དྲག་གི་རྐྱེན་ངན་བྱུང་རྗེས་བོད་མི་རྣམས་རྒྱ་གར་དང། འབྲུག བལ་ཡུལ་བཅས་ཀྱི་ས་མཚམས་གང་ཉེ་བརྒྱུད་ནས་བཙན་བྱོལ་དུ་ཡོང་དགོས་བྱུང་བ་བཞིན་འདི་གའི་གཞིས་མི་རྣམས་ཀྱང་ཁུམ་བུ་སྟོད་སྨད་བར་གསུམ། གློ་བོ། དོལ་པོ། ཐང་ཤིང་སོགས་གང་སར་བོད་མི་བཙན་བྱོལ་བ་ཉིས་ཁྲི་ཡས་མས་ཤིག་འབྱོར་བའི་ཁོངས་སུ་ཁ་འཐོར་གནས་སྡོད་བྱས་ཡོད།\nརིམ་བཞིན་ཁ་འཐོར་ཁག་ལ་གཞིས་ཆགས་བཙུགས་པ་སོགས་ཀྱིས་མི་མང་གི་འཚོ་བའི་དཀའ་ངལ་ཡང་གང་ལ་གང་འཚམས་སེལ་ཐུབ་པ་བྱུང་ཞིང། རང་རང་ས་ཁང་ཉོ་སྒྲུབ་དང་གནང་སྤོ་བྱས་ཏེ་མི་འབོར་ཉུང་དུ་སོང་ཡོད་སྟབས་ད་བར་མི་འབོར་རྒྱལ་སའི་འོག་རོབ་རྩིས་བྱས་ན་ ༧༧༢ དང་འཕགས་པ་ཤིང་ཀུན་ལ་ ༡༧༦༧ བཅས་ཁྱོན་བསྡོམས་གྲངས་ ༢༥༣༩ ཡོད། རྒྱལ་ས་དང་འཕགས་པ་ཤིང་ཀུན་ས་གནས་འགོ་འཛིན་འདི་ནི་ཕྱི་ལོ་ ༢༠༠༦ ཟླ་ ༦ ཚེས་ ༣༠ ཉིན་དངོས་སུ་ཟུར་འཛུགས་བྱས་ནས་ད་བར་ལོ་གཉིས་དང་ལྔ་ལྷག་འགྲོ་བཞིན་ཡོད། དེའི་སྔ་རོལ་དུ་བལ་ཡུལ་སྐུ་ཚབ་དོན་གཅོད་ཁང་ནས་ཐད་ཀར་འཛིན་སྐྱོང་གནང་ཡོད། བལ་ཡུལ་ནང་ས་གནས་འགོ་འཛིན་འདི་ནི་གསར་ཤོས་དེ་ཡིན། བོད་མི་གནས་སྡོད་བྱས་པའི་ས་གནས་འདི་གཉིས་ཀྱི་འགོ་འཛིན་ལས་ཁུངས་ཚུགས་ཡུལ་ནི་བལ་ཡུལ་རྒྱལ་ས་ཀ་ཐ་མན་གྲུ་རྒྱལ་སའི་དཀྱིལ་ན་ལ་ཛིམ་པཊི་ཞེས་པ་བལ་ཡུལ་དོན་གཅོད་ཁང་གི་ཁང་མིག་གཅིག་ནང་སྔ་གཡར་བྱས་ཏེ་ལས་ཁུངས་ཚུགས་ཡོད་པ་ལས་རང་བདག་མཁར་དབང་ལས་ཁུངས་། ལས་ཤག ཚོགས་ཁང། མི་མང་སྡོད་གནས་སོགས་གང་ཡང་མེད།\nས་ཁུལ་འདི་རྒྱ་མཚོའི་ངོས་ནས་མཐོ་ཚད་མི་ཊར་ ༢༧༠༠ ནས་ ༣༠༠༠ བར་དང། དབྱར་དུས་ཚ་ཚད་ ༢༢ ནས་ ༣༧ བར། དགུན་དུས་གྲང་ཚད་ ༡༢ ནང་ ༡༥ བར་ཡིན། འགོ་འཛིན་ཁྱབས་ཁོངས་སུ་ས་འཐུས་དང་རང་ཚོགས་སྒྲིག་འཛུགས་སོགས་ས་གནས་སོ་སོར་ལོགས་སུ་ཡོད།\nས་གནས་འདིར་ཁ་འཐོར་མི་མང་ཐོག་མར་གནས་སྡོད་བྱེད་དུས་ས་གནས་གཞུང་ནང་ས་ཁང་གནང་བ་བྱུང་མེད་ཀྱང་རྒྱ་གྲམ་དམར་པོ་ཚོགས་པ་ནས་ས་ཆ་སྤུས་གཟིགས་ཀྱིས་རྗེས་སུ་ཚོགས་པ་ཁུ་བསྡུས་གནང་སྐབས་བལ་ཡུལ་རྒྱ་གྲམ་དམར་པོར་རྩིས་སྤྲོད་བྱས་ཏེ་དུས་ཡུན་རིང་པོ་སོང་རྗེས་ད་ཡོད་ཁང་པ་དམར་པོ་ཟེར་བ་འདི་ཕྱི་ལོ་ ༡༩༧༥ ལོ་ཙམ་ནང་བོད་མི་སྐྱབས་བཅོལ་པའི་ཆེད་དུ་གནང་ཡོད་ཀྱང་བགོ་སྤྲོད་སྐབས་དམིགས་ཡུལ་གཞིར་བཟུང་མ་བྱུང་བའི་གླེང་རྙོག་མང་ཙམ་བྱུང་ཡོད་འདུག\nསྐབས་དེར་མང་ཚོགས་ཀྱི་འཚོ་བའི་གནས་སྟངས་མང་ཆེ་བ་རུམ་གདན་བཟོ་གྲྭའི་ལས་མི་དང་། རིམ་བཞིན་ཚོང་ཙག་ཙིག་རྒྱག་པ་སོགས་བྱས་ཏེ་རང་འཚོར་གནས་ཐུབ་པ་བྱས་འདུག དེང་སྐབས་ཚོང་འབྲེལ་རང་ཡིན་པ་ལས་ཁ་འཐོར་ལ་ས་ཆ་གང་ཡང་མེད་པས་ཞིང་ཁ་ཐོན་སྐྱེད་སོགས་ཀྱི་ཡོང་ཁུངས་གང་ཡང་མེད། ས་གནས་འདིར་ཐོག་མར་སྒེར་ཁྱིམ་འགའ་ཤས་ནས་འགོ་འཛུགས་ཀྱིས་ད་ཆ་ ༢༠༠༨།༣།༣༡ བར་མི་འབོར་རིབ་རྩིས་ ༢༥༣༩ ཙམ་ཡོད།\nས་གནས་སུ་རྒས་གསོ་ཁང་ཆེ་ཆུང་གཉིས་ཡོད་པ་ལས་ཆེ་བ་དེ་ས་གནས་བུད་མེད་ཚོགས་པ་ནས་འཛིན་སྐྱོང་གནང་བཞིན་རྒས་འཁོགས་ཕོ་མི་གྲངས་ ༥༠ ལྷག་ཙམ་དང། ཆུང་བ་དེ་ནང་ཆེན་ཉེར་ལྔ་ནས་འཛིན་སྐྱོང་གནང་བཞིན་དེར་མི་གྲངས་ ༡༠ ལྷག་ཡོད་འདུག\nད་ལྟའི་ཆར་མི་མང་མཉམ་འབྲེལ་མེད་ཀྱང་ཕྱི་ལོ་ ༡༩༧༢ ནང་ཆིག་སྒྲིལ་ཚོགས་པ་དང་གློ་སྒྲིག་མཉམ་མཐུན་ཐོག་རུམ་གདན་བཟོ་གྲྭ་ཞིག་ཆེད་འཛུགས་ཞུས་པ་ཕྱི་ལོ་ ༡༩༨༠ བར་འཛིན་སྐྱོང་ཞུས་རིང་ས་གནས་བོད་མིར་འཚོ་ལས་དང་སྤྱི་ཚོགས་བདེ་དོན་། ཁྱད་པར་དུ་བོད་ནས་གསར་འབྱོར་པ་རྣམས་ལ་འཕྲལ་སེལ་འཚོ་ལས་སྤྲད་པ་དང། བལ་དོན་ཁང་དུ་སྣུམ་འཁོར་གསར་ཉོའི་ཆེད་ཞལ་འདེབས་སྒོར་ཆིག་འབུམ་ཕུལ་བ་སོགས་ཕན་ཐོགས་གང་ལེགས་བྱུང་ཡོད།\nདེ་ཡང་བོད་ནས་གསར་དུ་འབྱོར་བར་དམིགས་ཏེ་སྣེ་ལེན་ཁང་ཞིག་ཡོད་པ་དེའི་འགྲོ་སོང་ཆ་ཚང་རྒྱལ་སྤྱི་ནས་བལ་ཡུལ་གཞུང་འབྲེལ་མ་ཡིན་པའི་ཚོགས་པ་ཞིག་བརྒྱུད་གནང་བཞིན་ཡོད། སྣེ་ལེན་ཁང་འདིས་བོད་རིགས་གསར་འབྱོར་བ་རྣམས་ལ་གང་ལེགས་ཀྱིས་སྣེ་ལེན་བྱས་ཏེ། རྒྱ་གར་དུ་རིམ་གཏོང་སོགས་ལས་འགན་གང་ཡོད་ལ་འབད་བརྩོན་བྱེད་བཞིན་ཡོད།\nཐོག་མར་འཕགས་ཤིང་ཁུལ་གནས་བཙན་བྱོལ་བོད་མིའི་བུ་ཕྲུག་འགའ་གནས་མཆོག་འཕགས་པ་ཤིང་ཀུན་གྱི་ནུབ་ངོས་ནས་དབུ་རྩེར་ཕེབས་ལམ་གྱི་འགྲེམ་སྟོན་ཁང་གི་འཁྲིས་སུ་ཡོད་པའི་ཉིན་སློབ་ནང་བོད་ཕྲུག་རྣམས་ཀྱི་སློབ་གཉེར་གནང་འདུག དེ་རྗེས་ཕྱི་ལོ་ ༡༩༨༡ ཙམ་ལ་འཕགས་པ་ཤིང་ཀུན་གྱི་ལྷི་ངོས་ནས་བྱ་རྒོད་ཕུང་པོ་རིའི་རྩེར་རྣམ་རྒྱལ་སློབ་གྲྭ་ཞེས་པ་འདི་རང་གཞུང་ཤེས་རིག་ལས་ཁུངས་ནས་གསར་འཛུགས་གནང། སློབ་གྲྭ་འདི་ནས་སློབ་མཐར་སོན་པ་ཁག་བལ་གཞུང་སློབ་གྲྭ་ཁག་དང། དེ་མིན་རྒྱ་གར་ནང་ཆེད་གཏོང་གནང་འདུག ཡང་རང་གཞུང་ཤེས་རིག་ལས་ཁུངས་ཀྱིས་མཛད་ཇུས་བཞིན་གནས་མཆོག་འཕགས་པ་ཤིང་ཀུན་གྱི་ནུབ་བྱང་དུ་ཡོད་པའི་ཨི་ཅང་ཀུ་ཞེས་པའི་ས་གནས་སུ་ཕྱི་ལོ་ ༡༩༩༧ ལོ་ཙམ་ནང་རྣམ་རྒྱལ་འབྲིང་རིམ་སློབ་གྲྭ་རྒྱ་བསྐྱེད་བྱས། འཛིན་གྲྭ་བརྒྱད་པ་ཐོན་རྗེས་རྣམ་རྒྱལ་མཐོ་སློབ་དུ་གཏོང་བཞིན་ཡོད། སློབ་ཡོན་སོགས་འགྲོ་སོང་སློབ་གྲྭའི་ལས་ཁུངས་ནས་ཐབས་ཤེས་གནང་བཞིན་པ་དང་འཕྲོས་གངས་སེང་ཚོགས་པ་ནས་རོགས་རམ་གནང་བཞིན་ཡོད།\nདེ་སྔ་ཕྱི་ལོ་ ༡༩༧༥ ལོ་ནས་ ༡༩༨༠ བར་བདེ་ལེགས་སྨན་ཁང་གི་ཡན་ལག་སྨན་ཁང་ཞིག་ཆེད་འཛུགས་གནང་བ་གཙོ་བོ་གློ་ནད་ཀྲི་སྦི་སྨན་ཁང་ཞིག་ཡོད་པ་མང་ཚོགས་ལ་ཕན་ཐོགས་གང་ལེགས་བྱུང་ཡོད་མོད། རྗེས་སུ་སྒོ་བརྒྱབ་ཟིན་པས་དེ་ནས་ས་གནས་འདིར་སྨན་ཁང་འདི་ཡིན་མེད་པ་དང། སྐབས་དེའི་སྨན་པ་ཚེ་རིང་ལགས་ད་ལྟ་མཆོད་རྟེན་དུ་ཡོད། ས་གནས་འདིར་ཡོད་པའི་སྡེ་ཚན་མང་པོ་ཞིག་གི་འཛིན་སྐྱོང་ནི་སྒེར་བདག་ནས་གནང་བཞིན་པ་ལས་འགོ་འཛིན་ལས་ཁུངས་ཀྱིས་ཐད་ཀར་འཛིན་སྐྱོང་ལ་ཐེ་ཇུས་གནང་སྲོལ་སྔོན་མ་ནས་མེད་པ་ཡིན་འདུག །།


ཁ་བརྡ། | སྲིད་འཛིན་ཊོམ་ཕི་ད་དུང་ཕམ་མེད་ལ། དུས་ནམ་ཡང་ཕམ་མི་སྲིད།\n← འུ་ག་ཚོད་ཐུག་ཀྱང་། རྫུན་བཤད་ན་ཡོང་ཡ་མེད།\nརྭ་འཕྲིན། ༼ ཨ་རི། ༽\nདེ་རིང་ཁ་སང་ཨ་རིའི་སྲིད་འཛིན་ལ་མི་འོས་པའི་འོས་མི་ཇོ་བྷེ་ཌིན་ཐོབ་སོང་ཞེས་སྐད་ངན་ཞིག་ས་ཁྱབ་གནམ་ཁྱབ་བྱེད་བཞིན་པའི་སྐབས་ཤིག་རེད། སྤྱིར་ཡིན་ན་ཐེངས་འདིའི་ཨ་རིའི་སྲིད་འཛིན་སྐོར་ལ་རྩོམ་ཡིག་གསུམ་འབྲི་ཁུལ་བྱས་ཟིན་མོད། ཡང་ཁ་སང་རྒྱ་ནག་གི་མག་པ་བཟང་པོ Mitch McConnell ལགས་ཀྱིས་གསལ་བསྒྲགས་དང་འབྲེལ་བའི་སྐད་ཆ་ཁ་ཤས་ཤིག་བཤད་ན་འདོད།\nMitch McConnell ཟེར་བའི་རྒད་པོ་འདིའི་ལུང་ལོ་རྒྱུས་མདོར་བསྡུས་ཤིག་གླེང་ན། སྤྱིར་རྒད་པོ་འདི་ཨ་རིའི་སྤྱི་མཐུན་རིང་ལུགས་པའི་ཕྱོགས་ཁག་རེད། སྤྱི་ལོ་༡༩༨༥ ནས་ད་ལྟའི་བར་དུ་གྲོས་ཚོགས་གོང་མའི་འཐུས་མིའི་འགན་ཁུར་ཡོད། ཁོ་ནི་ཝ་ཞིན་ཊོན་གྱི་ན་འདམ་ནང་གི་ཆབ་སྲིད་པ་རྒན་རབས་པའི་གྲས་ཤིག་ཡིན་ཟེར་ན་འོས་འཚམས་འདྲ་བོ་ཞིག་ཡོད་རེད། འོན་ཀྱང་ད་ཐེངས་ཁོས་རང་མདོག་ངོ་མ་དེ་ཕྱིར་བཏོན་ཏེ། ཊོམ་ཕི་དང་སྤྱི་མཐུན་རིང་ལུགས་ཕྱོགས་ཁག་ལ་ཕྱི་མགོ་ནང་བཙོང་གི་རྒྱབ་འགལ་བྱས་པ་རེད། ཁོའི་ཆུང་མ་ Elaine Chao 趙小蘭 ནི་ཐེ་ཝན་ནས་སྐྱེས་ཤིང་། ལོ་ན་ཆུང་དུས་སུ་ཁོ་མོའི་ཨ་ཕ་ James S. C. Chao\n趙錫成 གཙོས་ཁྱིམ་མི་ཡོངས་ཨ་རིར་སླེབས་པ་ཞིག་རེད། ཕྱིས་སུ་ཁྱིམ་ཚང་འདིའི་ Foremost Group ཟེར་བའི་མཚོ་ཐོག་སྐྱེལ་འདྲེན་ཁེ་ལས་ཤིག་གསར་འཛུགས་བྱས་ཏེ་ཚོང་ལས་གཉེར་བ་དང་། རྒྱ་ནག་གཞུང་དང་ཚོང་དོན་དང་། སྒེར་དོན་གང་ཅིའི་ཐད་ནས་འབྲེལ་བ་གཏིང་ཟབ་ཡོད་པ་མ་ཟད། མཐར་དེད་ན་ Foremost Group ཟེར་བའི་ཁེ་ལས་འདིའི་སྦྱིན་བདག་དང་ཚོང་གྲོགས་ཆེ་ཤོས་དེ་རྒྱ་ནག་དམར་གཞུང་ཆགས་བསྡད་ཡོད།\nསྐབས་འདིར་ཁྱིམ་ཚང་འདི་གླེང་དོན་ཅི་ཡིན་ཞེ་ན། འདི་ཨ་རིའི་གྲོས་ཚོགས་གོང་མའི་ཚོགས་མི་ཞིག་དང་འབྲེལ་བའི་ཁྱིམ་རྒྱུད་ཅིག་རེད། ཁོང་ཚོའི་རྒྱབ་ལྗོངས་ན་རྒྱ་ནག་གཞུང་ཡོད་པ་རེད། ད་ཨ་རིའི་གནས་སྟངས་གང་འདྲ་ཆགས་སོང་སོམས་དང་། སྲིད་འཛིན་ཊོམ་ཕི་མཆོག་ལ་སྐུ་ཁག་ཡོད་མ་རེད། ཝ་ཞིན་ཊོན་གྱི་ན་འདམ་ནང་ན་ Mitch McConnell ལྟ་བུའི་རུལ་སུངས་པ་གཅིག་གིས་ག་ལ་ཚད། ཉེ་ཆར་ཨ་རིའི་ཁྲིམས་དོན་སྤྱི་ཁྱབ་བློན་ཆེན་ William Barr མཆོག་གི་རྩ་དགོངས་ཞུས་པ་གཅིག་པུས་མཚོན་ཐུབ། ཁོང་ལྟ་བུ་ཡིན་ན་ཡག་ཐོག་རྒྱན་ཐོག་ནས་རྩ་དགོངས་ཞུས་ཏེ་བུད་སོང་བ་རེད་མ་གཏོགས། ཁྲིམས་ཀྱིས་ཉེས་ཆད་བཅད་ན་བཙོན་ཁང་ནང་འགྲོ་དགོས་ཐུག་མི་སྲིད་པ་རེད། Domino འོས་བསྡུ་འཕྲུལ་ཆས་ལས་ཁུངས་ཀྱིས་ངོས་ནས་ཁོ་ལ་ཨ་སྒོར་ས་ཡ་ཁ་ཤས་སྤྲད་ཟིན་པ་རེད། གང་ལྟར་ཁོས་མ་མཐའ་རྩ་དགོངས་སྙན་ཞུ་ཡག་པོ་ཞིག་བྲིས་ནས་བུད་སོང་བ་རེད། དེའི་ཕྱིར་སྲིད་འཛིན་མཆོག་གིས་ཀྱང་ཁོ་ལ་བཀྲ་ཤིས་པའི་ཁ་གཡང་ཞིག་བོས་ནས་འགྲོ་བཅུག་པ་རེད།\nད་དུང་གསལ་བཤད་ཞུ་རྒྱུ་ཞིག་ནི། ཐེངས་འདིའི་ཨ་རིའི་སྲིད་འཛིན་འོས་མིའི་འགྲན་རྩོད་ད་དུང་མཇུག་སྒྲིལ་ཡོད་མ་རེད། ཟླ་འདིའི་ཚེས་བཅྭོ་བརྒྱད་ཉིན། སྤྱི་ལོ་༢༠༡༨ ལོར་སྲིད་འཛིན་ཊོམ་ཕི་མཆོག་གི་འོས་བསྡུ་བཅའ་ཁྲིམས་སམ་བཀའ་རྒྱ་ཞིག་བཏང་ཡོད་པ་ལྟར། སྤྱི་ཟླ་བཅུ་གཅིག་པའི་ཚེས་གསུམ་ནས་བཟུང་ཉིན་ཞེ་ལྔའི་ནང་ད་ལོའི་འོས་བསྡུའི་ཁྲོད་རྒྱལ་ཁབ་གཞན་གྱིས་ལྐོག་ནས་ཐེ་གཏོགས་བྱས་ཡོད་མེད་ཐག་གཅོད་དགོས་པ་རེད། གལ་སྲིད་ཁྲིམས་འདི་དྲང་བདེན་ཐོག་འགྲོ་ཐུབ་པ་ཡིན་ན་ཇོ་བྷེ་ཌིན་ཐོབ་ཀྱི་མ་རེད། གང་ཡིན་ཞེ་ན། ཐེངས་འདིའི་འོས་བསྡུའི་ཁྲོད་རྒྱལ་ཁབ་གཞན་པས་ཐེ་གཏོགས་དང་ཤུགས་རྐྱེན་ཐེབས་ཡོད་པ་མ་ཟད། རྒྱ་ནག་གི་ནད་ཡམས་དང་། གསང་ཉུལ། བསླུ་བྲིད་ཀྱི་ཤུགས་རྐྱེན་བཅས་ནི་ད་ལོའི་འོས་བསྡུའི་ཁྲོད་ཀྱི་གནད་དོན་གཙོ་བོ་ཡིན་པ་བསྒྲགས་ཡོད། རྒྱ་ནག་གིས་ཤི་བོ་ཆོས་ལ་འཁྲེང་བ་བཞིན་ཇོ་བྷེ་ཌིན་ཨ་རིའི་སྲིད་འཛིན་ལ་སྡོད་ཐབས་བྱེད་ཀྱིན་ཡོད་པ་རེད། ཐབས་བརྒྱ་ཇུས་སྟོང་བཀོལ་གྱི་ཡོད་པ་རེད། གང་ལྟར་ཚེས་བཅྭོ་བརྒྱད་སྐབས་ཐག་གཅོད་མ་ཐུབ་རུང་། ད་དུང་སྤྱི་ཟླ་དང་པོའི་ཚེས་དྲུག་ནས་བརྒྱད་ཀྱི་བར་མཐའ་མཇུག་གི་གྲོས་ཚོགས་གོང་འོག་གི་ཐག་གཅོད་ཅིག་ཡོང་གི་རེད། སྐབས་དེར་གཙོ་འཛིན་ལས་ཐོག་སྲིད་འཛིན་གཞོན་པ་ Mike Pence མཆོག་ཡིན་པ་རེད། རྩ་ཁྲིམས་ལྟར་ན་ཉིན་དེར་ལས་ཐོག་པ་སྲིད་འཛིན་གཞོན་པ་གཙོ་འཛིན་ལ་སྡོད་དགོས་པ་ཞིག་རེད། སྐབས་དེར་ཆེས་མཐའ་མཇུག་གི་རྒྱལ་ཁ་གསལ་བོ་ཆགས་ངེས་ཡིན། དེ་རིང་ཁ་སང་གི་གསལ་བསྒྲགས་ལ་ལྟོས་པ་དེ་ཙམ་མེད། འོན་ཀྱང་གོ་སྐབས་འདི་ན་འདམ་ནང་གི་རུལ་སུངས་པ་ཚོས་རང་གཟུགས་མངོན་དུ་འཇུག་པའི་ཐབས་ལེགས་ཤོས་ཤིག་རེད་སྙམ།\nགལ་སྲིད་སྐབས་དེར་ད་དུང་ཝ་ཞིན་ཊོན་གྱི་ན་འདམ་ནང་གི་རུལ་སུངས་པ་ཚོ་རྒྱལ་སོང་བ་ཡིན་ན། ཆེས་མཐའ་མཇུག་གི་སྲིད་དབང་ limited martial law ཞེས་པ་དེ་བཀོལ་ནས་རུལ་སུངས་པ་ཡོངས་སུ་རྫོགས་པ་གཙང་བཟོ་བྱེད་ཆོག་གི་ཡོད་པ་རེད། ཡིན་ནའང་དབང་ཤུགས་འདི་ཟླ་གཉིས་རིང་མ་གཏོགས་བཀོལ་མི་ཆོག་ལ། འདི་ནི་རྒྱལ་ཁབ་འདིའི་ཆགས་འཇིག་ལ་ཐུག་དུས་བཀོལ་དགོས་པ་ཞིག་ཡིན། རྩ་ཁྲིམས་འདི་ཧ་ཅང་གི་གནད་འགག་ཆེན་པོ་ཡིན་སྟབས། ལག་ལེན་འདེབས་མིན་སྐོར་ལ་རྩོད་པ་ཧ་ཅང་ཆེན་པོ་འདུག\nཁོ་བོའི་བསམ་ཚུལ་ལ། ཐབས་མེད་ན་མཇུག་མཐར་དབང་ཤུགས་དེ་བཀོལ་དགོས་པ་རེད་སྙམ། གང་ཡིན་ཞེ་ན། གལ་ཏེ་འོས་བསྡུ་འདི་ཤོར་བ་ཡིན་ན་ཐེངས་འདིའི་སྲིད་འཛིན་གཅིག་པུ་མ་ཡིན་པར། སྤྱིར་ཨ་རིའི་རང་དབང་དང་དམངས་གཙོ། རྩ་ཁྲིམས་སོགས་ཚང་མ་ཤོར་སོང་བ་རེད། དེ་ཤོར་དུས་རྒྱལ་ཁབ་ཤོར་སོང་བ་དང་གཅིག་མཚུངས་རེད། ཡིན་ནའང་། ཁྱོད་ཤི་ང་གསོན་གྱི་གཡུལ་དགྱེད་དངོས་ཞིག་ཡིན་སྟབས། བློ་རྒྱ་དང་མཐོང་རྒྱ་ཆེ་བ། སྤོབས་པ་ཆེན་པོ་ཡོད་པ། རྣམ་དཔྱོད་དང་ཤེས་རབ་ཀྱིས་ཕྱུག་པའི་མི་བུ་ཞིག་མིན་ན་དོན་དག་འདི་འདྲ་བ་ཐག་གཅོད་དཀའ། གང་ལྟར། སྲིད་འཛིན་ཊོམ་ཕི་དེ་ལྟ་བུའི་མི་བུ་ཞིག་ཡིན་མིན་གཞི་ནས་བལྟ་རྒྱུ་རེད། གལ་ཏེ་ཁོས་ཐེངས་འདིར་ཨ་རི་དཀའ་ངལ་འདི་ལས་ཐར་ཐབས་བྱེད་ཐུབ་པ་ཡིན་ན། ཨ་རིའི་ལོ་རྒྱུས་ཁྲོད་ཀྱི་སྲིད་འཛིན་སྐད་གྲགས་ཅན་ལེན་ཁིན Lincoln མཆོག་གི་བྱས་རྗེས་དང་ཁྱད་མ་མཆིས་སོ། །\nམཐའ་དོན་ནི། ང་རང་སྐབས་འདིའི་སྲིད་འཛིན་འོས་བསྡུ་ཁྲོད་མཐའ་གཅིག་ཏུ་ཊོམ་ཕི་མཆོག་ལ་རྒྱབ་སྐྱོར་བྱེད་མཁན་ཞིག་ཡིན། ངས་ཁོང་ལ་རྒྱབ་སྐྱོར་བྱེད་དོན་ནི། ཁོའི་འཐབ་ཕྱོགས་ཀྱི་ལམ་ཁ་དེ་ཡིན། Make American Great Again ཟེར་བ་འདི་ལ་ནང་དོན་ཧ་ཅང་ཟབ། ཨ་རིའི་བོད་པ་ཞིག་ཡིན་པའི་ཆ་ནས་ང་འདི་ལ་ཧ་ཅང་དགའ། ཡང་བོད་པ་ཞིག་ཡིན་པའི་ཆ་ནས་སྲིད་འཛིན་མཆོག་གི་རྒྱ་ནག་དམར་ཤོག་པའི་ཐོག་ལ་བཟུང་བའི་སྲིད་ཇུས་ལ་དགའ། ད་སྐབས་ང་ཚོ་བོད་ཀྱི་སྤྱི་ཚོགས་ཁྲོད་ནས་ཁག་ཅིག་གིས། ང་ཊོམ་ཕི་ལ་དགའ་བོ་མེད། ཁོ་སྨྱོན་པ་ནང་བཞིན་རེད་ཅེས་གང་ཟག་སྒེར་གྱི་ཀུན་སྤྱོད་ཙམ་གཙོ་བོར་བཟུང་ནས་སྲིད་འཛིན་འདེམས་པ་འདི་ནོར་འཁྲུལ་རེད་བསམ། ཁྱོ་ག་དང་ཆུང་མ་འདེམས་ཀྱིན་ཡོད་ན་ཅི་ཁག འོན་ཀྱང་རྒྱལ་ཁབ་ཅིག་གི་དབུ་ཁྲིད་འདེམས་པའི་སྐབས་སུ་ཁོའི་སྲིད་ཇུས་དང་། ཁ་ཕྱོགས། ལས་ཀའི་ནུས་པ་སོགས་འདེམས་ཀྱིན་ཡོད་པ་རེད། གང་ཟག་སྒེར་གྱི་ཀུན་སྤྱོད་སྣང་བ་འགྲོ་མིན་ལ་ཐུག་ཡོད་མ་རེད། རང་ཉིད་ལ་མཚོན་ན་ཉིས་སྟོང་ཉེར་གཅིག་པའི་སྤྱི་ཟླ་དང་པོའི་ཚེས་ཉི་ཤུ་མ་ཐོན་བར་དུ་སྲིད་འཛིན་ཊོམ་ཕི་ཤོར་སོང་ཞེས་ག་ཚོད་བསྒྲགས་རུང་ཡིད་ཆེས་ཅི་ཡང་མེད་ལ། གལ་སྲིད་ཁོ་མ་ཐོབ་རུང་ཁོང་གི་སྲིད་ཇུས་དང་ཁ་ཕྱོགས་ནོར་ཏེ་ཕམ་པ་རེད་རྩ་བ་ཉིད་ནས་བསམ་གྱི་མེད།\nགང་ལྟར། ཐེངས་འདིའི་འོས་བསྡུ་འདི་བརྒྱུད་དེ་ཨ་རི་ཞེས་པའི་སྐད་གྲགས་ཅན་གྱི་དམངས་གཙོ་རྒྱལ་ཁབ་འདིའི་རུལ་སུངས་མཐོང་སོང་། ད་དུང་Washington Swamp ཝ་ཞིན་ཊོན་གྱི་ན་འདམ་ནང་གི་ཆུ་སྲིན་སྡུག་ཅན་ཁག་ཅིག་ཀྱང་དངོས་སུ་ལྷང་ངེར་བུད་ཡོད། ད་དུང་ག་ཚོད་ཡོད་དམ། ངས་བསམ་བློ་གཏོང་མ་ཕོད། དེར་མ་ཟད་ Deep State ཞེས་པའི་གཏིང་ཕུག་ཞིག་ན་ཨ་རི་དང་ཐ་ན་འཛམ་གླིང་གི་བདག་པོ་ཁོང་ཚོ་ཡིན་ཟེར་མཁན་གྱི་མི་བུ་ཧམ་སེམས་ཅན། དབང་ཆེན་སྟོབས་ཆེན་བློ་ཡུལ་ལས་འདས་པ་དག་ཤིན་ཏུ་ལྐོག་གྱུར་གྱི་གནས་ཤིག་ན་ཁུ་སིམ་པོར་ཉལ་བསྡད་ཡོད་པ་གཞི་ནས་ཤེས་སོང་། ཡོད་ཚད་འཇིགས་སུ་རུང་བ་རེད། ཡིན་ནའང་། སྲིད་འཛིན་ཁྱེད་ཉིད་ཐེངས་འདིའི་འོས་བསྡུའི་མཇུག་མཐར་ཤོར་བའི་དབང་དུ་བཏང་རུང་། སྐུ་ཉིད་ཀྱི་རྒྱལ་གཅེས་ལྷག་བསམ་དང་དམངས་གཙོའི་འཐབ་རྩོད་ནི་དུས་ནམ་ཡང་ཉམས་པ་མེད་ལ། ས་སྟེང་གོ་ལ་ཟླུམ་པོའི་ཐོག་ནས་དུས་རྟག་ཏུ་འོད་སྟོང་འཕྲོ་ངེས་སོ། །\nསྤྱི་ལོ་༢༠༢༠ ཟླ་༡༢ ཚེས་ ༡༦ ཉིན་ཨ་རིའི་རྒྱལ་སར་ཁ་བ་བབས་པའི་ཉིན་མོར་བྲིས།\n2020 Dec 18, in བསམ་ཚུལ། |\n“ སྲིད་འཛིན་ཊོམ་ཕི་ད་དུང་ཕམ་མེད་ལ། དུས་ནམ་ཡང་ཕམ་མི་སྲིད། ”སྐོར་ལ་མཆན་ 39 འདུག\nDecember 20th, 2020 at 9:30 pm\n#2 རྭ་འཕྲིན ་ལགས་ཀྱིས་སྤེལ་དོན།:\nསྐུ་ཚེ་ཁྲི་ལོ་བརྟན་པར་ཤོག་ཟེར་དུས་ལོ་ཁྲི་ལ་སྡོད་ཐུབ་ཟེར་གི་ཡོད་མ་རེད། བླ་ན་མེད་པ་ཟེར་དུས་གོང་ན་གཅིག་ཀྱང་མེད་ཟེར་གི་ཡོད་མ་རེད། དུས་ནམ་ཡང་ཕམ་མི་སྲིད་ཟེར་དུས་ཕམ་རྒྱུ་མེད་པའི་ངེས་པ་ཡང་ཡོད་མ་རེད། ཆེ་བརྗོད་ཙམ་རེད། དོན་གོ་བ་བྱོས། དྲང་སྲོང་ཡིན་མིན་མི་ཤེས་མོད་གཅེར་བུ་ཡིན་པ་གསལ་བོ་རེད།\n#3 བན་དེ་བ། ་ལགས་ཀྱིས་སྤེལ་དོན།:\nDecember 21st, 2020 at 7:58 pm\nའཐོམ་བུ་་་་ཕམ་ཟིན་ནས་འཛམ་གླིང་གི་རྒྱལ་ཁབ་ཡོངས་ཀྱི་དབུ་ཁྲིད་ཁག་ནས་བྷ་ཊིན་ལ་བཀྲ་ཤིས་བདེ་ལེགས་ཀྱི་འཚམས་འདྲི་ཞུས་ཟིན་པ་རེད། ཨ་རིའི་འོས་བསྡུ་ལྷན་ཁང་ནས་འཐོམ་བུ་ཕམ་ཟིན་པའི་གསལ་བསྒྲགས་བྱས་པ་རེད། ཨ་རིའི་ཁྲིམས་ཁང་དབུས་དང་མངའ་སྡེ་ཁག་མང་པོ་ནས་འཐོམ་བུ་ཕམ་ཟིན་པ་དང་བྷ་ཊིན་རྣམ་པར་རྒྱལ་བའི་ངོས་འཛིན་བྱས་པ་རེད། ད་དུང་ཡང་འཐོམ་བུ་ཨུ་ཚུགས་ཀྱིས་མི་མང་ལ་རྒྱུད་བསྐུལ་གྱིས་ངོ་རྒོལ་དང་དམངས་གཙོ་རྡོག་རོལ་གཏོང་གི་ཡོད། སྤྱི་མཐུན་ཚོགས་མི་ཕལ་ཆེ་བས་ངོ་དང་ལྐོག་གང་རུང་ནས་བྷ་ཊིན་ལ་འཚམས་འདྲི་ཞུས་འདུག ད་དུང་ཡང་འཐོམ་བུ་དང་འཐོམ་བུའི་རྗེས་འབྲེངས་པ་ཉུང་ཤས་ཤིག་ནས་ལྐུགས་པ་ཨུ་ཚུགས་བྱས་ནས་བསྡད་ཡོད། དཔེ་རེད་མི་འདི་ཚོ་ལ་རྒྱལ་པོའི་བཀའ་ལས། བློན་པོའི་དབྱུག་པ་བཙན་ཞེས་པ་ལས་འགྲོ་ས་མེད།\n#5 རྭ་འཕྲིན ་ལགས་ཀྱིས་སྤེལ་དོན།:\nDecember 21st, 2020 at 9:56 pm\nབན་དེ་དང་གཅེར་བུ་གཉིས་ཀའི་མཆན་ལན་དུ་དྲི་བ་གཅིག་ཡོད། དེ་མ་གཏོགས་རྩོད་པ་རྒྱག་འདོད་མེད། ཚིག་ངན་བཤད་འདོད་དེ་བས་ཀྱང་མེད། ག་ལེར་ལྟ་ཡ་རེད།\nར་འཕྲིན་ལགས་ང་རང་འདུག་ས་ཨ་རིར་ཡིན། བྱས་ཙང་ལོ་འདི་ཡི་ནང་དུ་འཐོམ་བུས་མི་རིགས་དབྱེ་འབྱེད་ཕྱི་མ་ཚོར་མཐོང་ཆུང་ཆོས་ལུགས་ལ་དབྱེ་བྱེད། ཨ་རི་ནི་ཕྱི་མི་གཞིས་ཆགས་པའི་རྒྱལ་ཁབ་དམིགས་བསལ་ཞིག་ཡིན་མོད། འཐོམ་བུས་དེ་དག་ལ་བཀག་འགོག་དང་ཁ་བྲལ་བཏང་ཡོད། ཁོ་རང་ཡང་ཡུ་རོབ་ནས་སླེབས་པའི་ཕྱི་མི་ཡིན། ས་སྐྱེས་རྡོ་སྐྱེས་ཀྱི་ཨ་རི་བ་མ་ཡིན། ཁོ་རང་སྐྱེས་དམན་ཡང་ཡུ་རོབ་ནས་སྐྱབས་བཅོལ་ཞུས་པ་ཡིན། རྒྱུ་མཚན་གཞན་ཡང། ཁོས་འགྲོ་བ་མི་ཡི་ཐོབ་ཐང་ཟེར་བ་དང། ཁོར་ཡུག་སྲུང་སྐྱོབས་ཟེར་བ་སོགས་ཁས་ལེན་བྱེད་ཀྱི་མེད། ཁོས་འཛམ་གླིང་གང་སར་གོ་མཚོན་ཚོང་བཞིན་ཡོད་པས་་་་ཁོས་ནི་འཛམ་གླིང་ཞི་བདེ་ལ་རྡོག་རོལ་གཏོང་མཁན་ཞིག་ཡིན། ཁོས་རྒྱ་ནག་ལ་གནོན་ཤུགས་འགའ་ཞིག་སྤྲད་པ་དེ་ཚོར་མངགས་བརྗོད་ཡོད་དེ་མིན་ཁོའི་བྱས་རྗེས་ཟེར་བ་སྐར་མ་གཅིག་མེད། ཏོག་དབྱིབས་རིམས་ནད་སྐོར་ལ་ཁོས་ཚན་རིག་པ་དང་སྨན་པ་མཁས་པས་སྔོན་འགོག་གི་ལམ་སྟོན་བྱས་པར་ཁོས་དེ་ཚོར་ཁས་ལེན་ཕར་ཞོག་དགག་པ་རྒྱབ་ཡོད། ད་ལྟ་འཛམ་གླིང་ཡོངས་ནས་ཨ་རི་ནི་ཏོག་དབྱིབས་ནད་ཚང་ཞིག་ཏུ་གྱུར་ཡོད། ཁོས་ཏོག་དབྱིབས་རིམས་ནད་གང་ཡང་སྐྱོན་གྱི་མ་རེད་ང་རང་ལ་ཉམས་མྱོང་ཡོད་ཟེར། ཁྲམ་སྐད་དེ་འདྲ། ཁོ་མི་གཅིག་ལ་སྨན་པ་བཅཇ་གྲངས་དང་ནད་གཡོག་བཅུ་གྲངས་དང་ཨ་རིའི་འཕྲུལ་ཆས་ཨང་དང་པོ་དང་སྨན་ཁང་ཨང་དང་པོའི་ཨ་རིའི་དམག་གི་སྨན་ཁང་ནང་དུ་སྐྱིད་ཉལ་བྱས་པ་དེ་ཚོར་མི་དམངས་སྐྱུས་མ་ཚོར་དཔེར་འཇོག་པ་ནི་ཁྲེལ་མེད་ཀྱི་སྐད་ཆ་རང་རེད། ད་དུང་མང་པོ་ཡོད། མི་གོ་བ་གཅིག་ལ་ཚིག་གཅིག རྟ་འགྲོ་བ་གཅིག་ལ་ལྕག་གཅིག ཟེར་བ་ལྟར་རེད། ཁྱེད་རང་གིས་གསན་ཡོད་ཀྱི་རེད། ཨེ་ཤའི་རླུང་འཕྲིན་ཁང་ནས་ཨ་རིར་ཡོད་པའི་བོད་མི་ཁག་གཅིག་ལ་བྷ་ཊིན་ལ་རྒྱབ་སྐྱོར་བྱེད་དགོས་པའི་རྒྱུ་མཚན་གང་ཡིན་མིན།\nDecember 22nd, 2020 at 5:35 am\nDecember 22nd, 2020 at 6:55 am\n#10 རྭ་འཕྲིན ་ལགས་ཀྱིས་སྤེལ་དོན།:\nDecember 22nd, 2020 at 9:54 am\nཊོམ་ཕི་སྲིད་གཞུང་ལ་མ་ཐོབ་ན་ཨ་རི་ཕར་ཞོག མ་འོངས་བར་འཛམ་གླིང་ཡོངས་སྤྱི་ཚོགས་རིང་ལུགས་སུ་གྱུར་ཏེ་མཐའ་མཇུག་སྒེར་གཅོད་ལ་འགྲོ་རྒྱུ་རེད། དེ་ནས་འཛམ་གླིང་གི་བདག་པོ་མུ་བུ་ཁ་ཤས་ཤིག་ཆགས་ཡ་རེད། ཕུག་དེ་རེད། གཏིང་ཟབ་མོ་ཧ་ལས་བ་ཞིག་འདུག\nཡ་ཡ་་་་་་ང་ཡང་སྐྱར་ཁྱེད་ཀྱི་ཁ་བརྡའི་འཁོར་ཡུག་ལ་ཡོང་ཡོད་། དེ་རིང་ཁྱེད་ཀྱིས་སྐད་ཆ་བདེན་པ་གཅིག་བཤད་སོང་། Mitch McConnell་ཡི་ནག་མོ་རྒྱ་ནག་གཞུང་སྒེར་གཉིས་ལ་ཚོང་འབྲེལ་དམ་ཟབ་ཡོད་པ་བདེན་པ་རེད་། ཁྲོང་ཐུང་རང་ཉིད་ཀྱང་དེ་དེ་བཞིན་རེད་། དེར་བརྟེན་། ཁྲོ་ཐུང་གིས་གོ་སྐབས་དེ་བཟུང་ནས་ Elaine Chao་ཨ་རིའི་འགྲིམ་འགྲུལ་ལས་ཁུངས་ཀྱི་འགན་འཛིན་ལ་བཞག་པ་རེད་། ཞིབ་མོ་བཤད་ན་། དེ་ལ་རྒྱུ་མཚན་གཉིས་ཡོད་པ་རེད་། ༡༽མོ་རྒྱ་ནག་ལ་ངན་འབྲེལ་བཟང་བོ་ཡོད་པ་དང་། ༢༽ཁོས་ཁྲིམས་མེད་ལུགས་ཀྱི་སྤྱོད་ངན་སྦ་གསང་བྱེད་པར་ McConnell་མེད་དུ་མི་རུང་བ་ཡིན་པ་དེ་རེད་། གལ་སྲིད་ཆ་རྐྱེན་དེ་གཉིས་ཚང་མེད་ན་མོ་ལ་གོ་སྐབས་དེ་ཡོད་པ་མ་རེད་། བྱེད་སྟངས་དེའི་རིགས་ལ་ཁྱི་སྤྱང་ལག་སྤྲེལ་བཤད་པ་རེད་།\nགཞན་ཁྱེད་ཀྱིས་Lincoln་དང་ཁྲོ་ཐུང་བསྡུར་བ་ནི་། འུ་ཚོ་ཆུང་དུས་་སུ་སྙན་ངག་སྦྱང་སྐབས་བསྟོད་པའི་ཆ་ནས་སྨད་པ་ཟེར་བ་དེ་རེད་། རྒྱུ་མཚན་ནི་། Lincoln གྱིས་ཨ་རི་གཅིག་བསྒྲིལ་བྱས་བ་དང་། ཁྲོ་ཐུང་དེའི་ལྡོག་ཕྱོགས་རེད་། གལ་སྲིད་ཁྲོ་ཐུང་ཨ་རིའི་སྲིད་འཛིན་གཞན་དང་བསྡུར་དགོས་བ་ཡིན་ན་། Richard Nixon དང་ཁོའི་སྲིད་འཛིན་གཞོན་པ་ Spiro Agnew ཟུང་ལ་བསྡུར་ན་ཧ་ཅང་མཚུངས་བ་རེད་། རྒྱུ་མཚན་ནི་དེ་གཉིས་པོ་ལྐོག་ཟ་དང་ཁྲིམས་འགལ་མཁན་རེད་།\n#12 རྭ་འཕྲིན ་ལགས་ཀྱིས་སྤེལ་དོན།:\nDecember 22nd, 2020 at 1:54 pm\nབཞག་ལྡོམ་གི་རྒྱ་རྒན་མའི་སྐོར་དེ་བདེན། ཊོམ་ཕི་མཆོག་གི་བསྐོ་བཞག་གནང་བའི་གནད་ཡོད་མི་སྣ་མང་པོ་རུལ་སུངས་རེད། ཧ་ཅང་མང་པོ་རེད། ཁྱད་པར་དུ་赵小兰 ཟེར་བའི་རྒྱ་མོ་འདི་ཚང་རྒྱ་ནག་གི་ཕྱོགས་ཁོ་ན་རེད།\nགང་ལྟར་སྤྱི་ཟླ་དང་པོའི་ཚེས་དྲུག་ཉིན་ཐག་གི་ཆད་ཨེ་ཡོང་རེ་བ་བརྒྱབ་བསྡད་ཡོད། མུ་མཐུད་ནས་བསམ་བློ་ཐོངས། ངན་ཕྱོགས་རྐྱང་རྐྱང་ལ་བལྟས་ན་སངས་རྒྱས་ཡིན་རུང་དུད་འགྲོར་སྣང་གི་རེད།\n#13 རྭ་འཕྲིན ་ལགས་ཀྱིས་སྤེལ་དོན།:\nMitch McConnell དང་རྒྱ་མོ་赵小兰 གཉིས་ཊོམ་ཕི་དང་འབྲེལ་བ་ཡོད་རབས་བཤད་འདུག དེ་ཡིན་ན་ཐབས་བརྒྱ་ཇུས་སྟོང་བཀོལ་ཏེ་རྒྱབ་སྐྱོར་བྱེད་གི་རེད་མ་གཏོགས་རྒྱབ་འགལ་བྱེད་གི་མ་རེད།\nབུ་རྒོད་ཊོམ་ཕི་རྒྱལ་གཅེས་བ་ཞིག་རེད། བུ་ཟེར་ན་འདི་འདྲ་སྐྱེ་དགོས། རྒྱལ་ཁབ་འདིའི་དོན་དུ་ཁོ་སྲིད་འཛིན་ལ་བསྡད་པ་རེད་མ་གཏོགས་གཞན་གང་ཡང་མ་རེད། འོན་ཀྱང་ལས་ངན་མང་པོ་ཞིག་གི་མཐོང་གི་ཡོད་མ་རེད།\n#14 གསལ་ལེ་རྒྱལ། ་ལགས་ཀྱིས་སྤེལ་དོན།:\nDecember 23rd, 2020 at 4:24 am\nརྭ་འཕྲིན་ཡིན་ན་འདིའི་མགོ་ན་རྭ་ཞིག་ཡོད་ས་རེད། ཨུ་ཚུགས་མཛོ་ཡི་བཙོག་རེད། ནག་པོར་བལྟས་ནས་དཀར་བོ་རེད་ཟེར་གི་ཡོད་ག\n#15 རྭ་འཕྲིན ་ལགས་ཀྱིས་སྤེལ་དོན།:\nགསལ་ལེ་རྒྱལ་ཐོན་ཡོད་ག། ཧ་ཧ་ཧ་་་་་ དོན་རྟོགས་སོང་ནི་རེད་ཡ། ཁྱེད་ཚོར་ཁག་མེད། ཨ་རི་ན་ཡོད་མཁན་ཚོ་མང་ཆེ་བ་འཐོམ་བསྡད་ཡོད་རེད། གང་ལྟར་ད་མཐའ་མཇུག་གི་གཡུལ་འགྱེད་རན་ལ་ཡོད་གི། སྤྱི་ཟླ་དང་པོའི་ཚེས་དྲུག་ཉིན་ལ་ལྟོས། སྐབས་དེར་རེ་བ་ཞིག་མ་ཡོད་དུས་ཨ་རི་ཚར་ཐལ།\n#16 ཇ་མ།་ ་ལགས་ཀྱིས་སྤེལ་དོན།:\nDecember 24th, 2020 at 11:36 am\nདགྲ་གནོན་ཁྲོ་ཕུར་ད་དུང་ལོ་བཞིར་ཨ་རིའི་སྲིད་འཛིན་བྱུང་བ་ཡིན་ན། བོད་དང་ཤར་ཏིར། ཐེ་ཝན་སོགས་ལ་ཕན་ཐོག་ཞིག་འབྱུང་བར་མཐོང་། དེ་བས་དགེ་མཚན་མང་ནའང་བརྗོད་མི་ཚར།\n#17 རྭ་འཕྲིན ་ལགས་ཀྱིས་སྤེལ་དོན།:\nDecember 24th, 2020 at 1:45 pm\nཇ་མ་བདེན་ནོ། བོད་ལ་ཀླད་སྟོང་ཚོས་ཨ་རིའི་གཏིང་ཟབ་སྲིད་དབང་གི་ཆབ་སྲིད་ད་ཕར་ཞོག ཐ་ན་ཁོ་མུ་མཐུད་སྲིད་འཛིན་ལ་སྡོད་ཐུབ་ན་སོ་སོར་ཁེ་ཕན་ཡོད་པ་ཙམ་ཤེས་ཀྱིན་མི་འདུག ཅི་འདྲའི་ཡིད་སྐྱོ་དགོས་བ་ཞིག་རེད་ཨང་།\nDecember 24th, 2020 at 4:47 pm\nཡ་མཚན་པ་ཞིག་ལ། རྒྱ་ནག་དམར་ཤོག་རིང་་ལུགས་པ་དང་གཅིག། ཁ་ཆེ་འཇིགས་བསྐུལ་རིང་ལུགས་པ་གཉིས་ནས་སྡང་ཟུག་ཆེན་པོས་ Trump ལ་གཞི་མེད་སྐྱོན་བརྗོད་བྱས་པ་བཞིན་ Biden ཕྱོགས་གཏོགས་པ་ཚོས་ཀྱང་སྡང་ཟུག་ཆེན་པོས་གཞི་མེད་སྐྱོན་དཀྲིས་བྱེད་མཁན་མང་པོ་རེད། དེའི་ནང་ལ་བོད་པ་དང་ཨ་རི་བ། ཁ་ཆེ་ཕལ་ཆེ་བ་རེད།\n#19 རྭ་འཕྲིན ་ལགས་ཀྱིས་སྤེལ་དོན།:\nདེ་ག་རེད་བཀྲ་ཤིས། རྒྱ་ནག་དམར་ཤོག་ཁོ་བོར་མི་དགའ་བ་ཅི་ཁག ཁ་ཆེ་དྲག་སྤྱོད་རིང་ལུགས་པ་ཚོ་ཁོ་བོར་མི་དགའ་བ་ཅི་ཁག ཨ་རིའི་རུལ་སུངས་བ་ཚོ་ཁོ་བོར་མི་དགའ་བ་ཅི་ཁག འོན་ཀྱང་བོད་པ་ཚོ་ཁོའི་སྲིད་ཇུས་ལ་མི་དགའ་བ་ཅི་ཁེད་་་་ཧཧཧཧ་་་\nDecember 24th, 2020 at 7:11 pm\n#21 བན་དེ་བ། ་ལགས་ཀྱིས་སྤེལ་དོན།:\nཨ་རིའི་སྲིད་འཛིན་རིམ་པས་ཉེས་ཡངས་གཏོང་གི་ཡོད་པའི་བཙོན་པ་རྣམས་ནི་དུད་ནག་འཐེན་ནས་ངན་ལོབས་སུ་སོང་བ་དང་མ་ཉེས་ཁ་གཡོག་བྱུང་སྟེ་བཙོན་ཁང་དུ་བཅུག་པ། ལོ་མང་རིང་བཙོན་འཇུག་གི་ཉེས་ཆད་ཁུར་ཟིན་པ་སོགས་སྤྱི་དམངས་ཀྱི་བདེ་འཇགས་ལ་ཉེན་ཁ་མེད་པ་ཚོར་ཉེས་ཡངས་གཏོང་བའི་ལམ་སྲོལ་ཞིག་ཡོད་མོད། འོན་ཀྱང་སྲིད་འཛིན་ཊམ་གྱིས་རང་གི་ཁེ་ཕན་སྒྲུབ་མཁན་དང་རང་ལ་རྒྱབ་སྐྱོར་བྱེད་མཁན། རང་གི་ཕྱོགས་གཏོགས་པ་ཉེས་ཅན་རྫབ་ཆེན་ཚོའི་ནག་ཉེས་རྣམས་ཆག་ཡང་བཏང་སྟེ་ཨ་རིའི་སྲིད་འཛིན་ལ་ཉེས་ཡངས་ཀྱི་དབང་ཚད་ཅིག་ཡོད་པ་བཀོལ་སྤྱོད་ལོག་པ་གཏོང་གི་ཡོད་པར་མ་ཟད། སྲིད་འཛིན་ཌོ་ནལ་ཊམ་གྱིས་རང་གི་བུ་ཕྲུག་རྣམས་དང་སོ་སོ་རང་ལ་ཉེས་ཡངས་གཏོང་རྩིས་ཡོད་པའི་གནས་ཚུལ་ཞིག་འཐོན་གྱི་ཡོད་པ་བདེན་པ་ཡིན་ཚེ། ཁོ་ཚོ་ཅི་ཞིག་ལ་སྐྲག་གི་ཡོད་པ་དང་ཁྲིམས་འགལ་ཅི་ཞིག་བྱས་ཡོད་མེད། ཌོ་ནལ་ཊམ་ཕ་བུ་རྣམས་བཙོན་ཁང་དུ་འཇུག་སྲིད་པའི་ནག་ཉེས་ཅི་ཞིག་བསགས་ཡོད་མེད་རྣམས་དོགས་སློང་བྱ་དགོས་པ་ཞིག་ཏུ་གྱུར། སྲིད་འཛིན་ཌོ་ནལ་ཊམ་གྱིས་རང་གི་དགའ་ཉེ་གྲོགས་པོ་དང་རྒྱབ་སྐྱོར་བ་རྣམས་ཉེས་ཡངས་གཏོང་གི་ཡོད་པར་སྤྱི་མཐུན་ཚོགས་པའི་འཐུས་མི་ཚོས་ཀྱང་སྐྱོན་བརྗོད་བྱེད་ཀྱི་ཡོད་ཅིང་། དཔེར་ན་ནེ་བྷ་ར་སི་ཁ་མངའ་སྡེའི་སྤྱི་མཐུན་ཚོགས་པའི་གྲོས་ཚོགས་གོང་མའི་འཐུས་མི་བྷན་ས་སིས་གསར་འགོད་གསལ་བསྒྲགས་ཐུང་ཐུང་ཞིག་སྤེལ་ནས་ནང་སྙིང་བར་དུ་རུལ་སུངས་སུ་གྱུར་འདུག་ཅིག་བསྒྲགས། མུ་ལར་གྱི་ཞིབ་འཇུག་ཚོགས་ཆུང་གི་ལས་སྣེ་ཝེ་སི་མན་གྱིས་སྲིད་འཛིན་ཌོ་ནལ་ཊམ་གྱིས་ཉེས་ཡོངས་གཏོང་གི་ཡོད་པ་ནི་ཇག་གཙོ་ཞིག་ལ་ཉེས་ཡངས་ཀྱི་དབང་ཆ་ཐོབ་པ་དང་གཅིག་མཚུངས་རེད་ཅེས་ཊོས་ཊར་དྲྭ་ལམ་དུ་འཕྲིན་ཐུང་ཞིག་སྤེལ།།\n#22 བན་དེ་བ། ་ལགས་ཀྱིས་སྤེལ་དོན།:\nDecember 24th, 2020 at 7:16 pm\nཁ་སང་གཟའ་ལྷག་པའི་ཉིན་སྲིད་འཛིན་ཊམ་གྱིས་ཉེས་ཡངས་བཏང་བའི་ཕོལ་མཱེ་ན་ཧྥོར་དང་རོ་ཇཱེར་སི་ཊོན་གཉིས་ནི་བཙོན་ཁང་དུ་བཅུག་ནས་ཟླ་བ་འགའ་ཞིག་ལས་ཕྱིན་མེད། རོ་བྷར་ཊི་མུ་ལར་གྱི་མུ་ལར་ཞིབ་འཇུག་ཚོགས་ཆུང་གིས་ཞིབ་འཇུག་བྱས་ནས་༢༠༡༦་ལོའི་ཨ་རིའི་སྲིད་འཛིན་འོས་འདེམས་དུས་སུ་ཨུ་རུ་སུ་ལ་འབྲེལ་བ་བྱས་པ། ཁོ་ཚོས་ཨུ་རུ་སུ་ལ་འབྲེལ་བ་བྱས་པ་རྣམས་ཨ་རིའི་དབུས་ཞིབ་གཅོད་ལས་ཁུངས་དང་ཁྲིམས་འཛིན་ལྷན་ཁང་ལ་སྦ་གསང་བྱས་པ་ཕྱིས་སུ་རྩད་གཅོད་ཐུབ་སྟེ་ནག་ཉེས་ཆེན་པོ་ཕོག་ནས་བཙོན་འཇུག་གི་ཁྲིམས་ཐག་བཅད། སྲིད་འཛིན་ཌོ་ནལ་ཊམ་གྱིས་འཕྲལ་དུ་མི་དེ་དག་གི་ནག ཉེས་ཡང་དུ་གཏོང་དགོས་པའི་དམིགས་བསལ་དབང་ཚད་ལག་ལེན་བསྟར། ད་ལྟ་སྲིད་འཛིན་ཊམ་གྱིས་རྦད་དེ་ཕོལ་མཱེ་ན་ཧྥོར་དང་རོ་ཇཱེར་སི་ཊོན་གཉིས་ཀྱི་ནག་ཉེས་ཆག་ཡང་བཏང་ཞིང་། སྲིད་འཛིན་ཌོ་ནལ་ཊམ་གྱིས་ཉེས་ཡངས་བཏང་བའི་གྲས་ཀྱི་རྒྱལ་སྲུང་སློབ་སྟོན་པ་ཟུར་པ་མེ་ཁེལ་ཧྥི་ལིན་དང་༢༠༡༦་ལོའི་ཌོ་ནལ་ཊམ་གྱི་འོས་འདེམས་ལས་འགུལ་ཁང་གི་མཐོ་རིམ་ལས་སྣེ་ཕཱ་ཕཱ་ཌོ་ཕུ་ལ་སི། ཕོལ་མཱེ་ན་ཧྥོར་དང་རོ་ཇཱེར་སི་ཊོན་བཞི་ཐད་ཀར་སྲིད་འཛིན་ཊམ་གྱི་འོས་འདེམས་ལས་འགུལ་དང་ཨུ་རུ་སུ་གཉིས་འབྲེལ་བ་བྱུང་སྟེ་ནག་ཉེས་ཕོག་པ་ཤ་སྟག་ཡིན་འདུག དེང་སྐབས་མེ་ཁེལ་ཧྥུ་ལིན་གྱིས་འཇོར་ཇཱི་ཡ་དང་པེན་སིལ་ཝྭེ་ཎི་ཡ། མཱི་ཆི་གྷན་དང་ཝི་སི་ཀོན་སན། ཨ་རི་ཛོ་ན་དང་ནེ་ཝྭ་དྷ་བཅས་སྲིད་འཛིན་ཌོ་ནལ་ཊམ་ལ་ཕམ་ཉེས་འགྲོ་ཡུལ་མངའ་སྡེ་དྲུག་གི་ནང་དུ་དམག་ཁྲིམས་བསྡམས་ནས་བསྐྱར་དུ་སྲིད་འཛིན་འོས་འདེམས་བྱེད་དུ་འཇུག་དགོས་ཞེས་ངན་སྐུལ་བྱེད་ཀྱི་ཡོད་པས་ཨ་རིའི་རྒྱལ་སྲུང་ལྷན་ཁང་གི་དམག་སྤྱི་ཚོས་མི་མང་གི་ཁྲིམས་མཐུན་འོས་འདེམས་བྱས་པར་དམག་གིས་ཐེ་གཏོགས་བྱས་ནས་འོས་འདེམས་ཀྱི་གྲུབ་འབྲས་འཕྲུ་སློག་གཏོང་འདོད་མེད་ཅེས་སྔོན་བརྡ་གསལ་པོ་ཞིག་གཏོང་དགོས་བྱུང་འདུག\n#23 བན་དེ་བ། ་ལགས་ཀྱིས་སྤེལ་དོན།:\nDecember 24th, 2020 at 7:17 pm\nཕོལ་མཱེ་ན་ཧྥོར་སོགས་ཀྱིས་༢༠༡༦་ལོར་ཨུ་རུ་སུའི་གསང་ཉུལ་ཚོར་འབྲེལ་བ་བྱས་ཏེ་སྐབས་དེའི་ཨ་མི་རི་ཀའི་སྲིད་འཛིན་འོས་འདེམས་ལ་འབྲེལ་བ་ཡོད་པའི་ནང་ཁུལ་གྱི་ཡིག་ཆ་རྣམས་མཁོ་སྤྲོད། ཨ་མི་རི་ཀའི་སྲིད་འཛིན་འོས་འདེམས་ལ་ཨུ་རུ་སུའི་གསང་བའི་ལས་ཁང་གིས་ཐེ་གཏོགས་བྱས་པར་ངན་འབྲེལ་བྱུང་ཡོད་པའི་ནག་ཉེས་ཕོག ཕོལ་མཱེ་ནར་ཧྥོར་གྱིས་སྲིད་འཛིན་ཌོ་ནལ་ཊམ་ལ་བསྟོད་པ་འཐེན་ནས་ཁྱོད་ཀྱི་མཛད་རྗེས་ལོ་ནི་རྒྱུས་ནང་དུ་ནག་སུབ་གཏོང་ཐབས་བྲལ། ཨ་རིའི་སྲིད་འཛིན་སྔོན་མ་སུ་གཅི་གིས་ཀྱང་གྲུབ་མྱོང་མེད་པའི་མཛད་རྗེས་ཤིག་ཌོ་ནལ་ཊམ་གྱིས་བཞག་ཡོད་ཅེས་འཕྲིན་ཐུང་ཞིག་སྤེལ། ཡིན་ནའང་ནེའུ་ཡོཀ་གྲོང་ཁྱེར་གཞུང་གིས་ཕོལ་མཱེ་ན་ཧྥོར་གྱིས་ས་ཁང་ཉོ་ཚོང་གི་བུ་ལོན་བསྐྱིས་པའི་དུས་སུ་གཡོ་ཁྲམ་བྱས་པའི་ནག་ཉེས་ལ་བསྐྱར་དུ་ཞིབ་འཇུག་བྱ་དགོས་ཞེས་གྲོང་ཁྱེར་གྱི་ཆེས་མཐོའི་ཁྲིམས་ཁང་ལ་ཞུ་གཏུག་བྱས་འདུག ཁོ་པས་ཨུ་རུ་སུའི་གསང་ཉུལ་ཚོར་འབྲེལ་བ་བྱས་ནས་༢༠༡༦་ལོའི་ཨ་རིའི་སྲིད་འཛིན་འོས་འདེམས་ལ་ཐེ་གཏོགས་བྱེད་དུ་བཅུག་པའི་ནག ཉེས་ནས་ཐར་ཀྱང་ནེའུ་ཡོཀ་གྲོང་ཁྱེར་གཞུང་གིས་ཐར་པ་གཏོང་རྒྱུ་ཡིན་མིན་བཤད་དཀའ། གལ་སྲིད་ནེའུ་ཡོཀ་གྲོང་ཁྱེར་གཞུང་གིས་ཁྲིམས་ཁང་ལ་ཞུ་གཏུག་བྱས་པའི་ཁ་མཆུ་དེར་ཁྲིམས་ཁང་གིས་བདག་པོ་བརྒྱབ། ཁྲིམས་ཁང་གིས་བསྐྱར་དུ་ཞིབ་འཇུག་བྱས་ནས་ནག་ཉེས་འཐོན་ན་སྲིད་འཛིན་ཌོ་ནལ་ཊམ་གྱི་ཉེས་ཡངས་ཀྱིས་ཕོལ་མཱེ་ན་ཧྥོར་སྲུང་སྐྱོབ་བྱེད་མི་ཐུབ། སྲིད་འཛིན་གྱི་ཉེས་ཡངས་དེས་དབུས་གཞུང་གིས་ཁྲིམས་གཅོད་བྱ་རྒྱུ་འགོག་ཐུབ་ཀྱང་མངའ་སྡེ་ཁག་དང་གྲོང་ཁྱེར། ས་གནས་ཁག་གིས་ཁྲིམས་གཅོད་རྣམས་འགོག་མི་ཆོག ལྷག་པར་དུ་རོ་ཇཱེར་སི་ཊོན་ལ་མཚོན་ན་སྲིད་འཛིན་ཌོ་ནལ་ཊམ་གྱི་བཀའ་ཡི་བློན་པོ་ཨ་རིའི་སྤྱི་ཁྱབ་ཁྲིམས་འཛིན་པ་ཟུར་པ་བྷིལ་བྷར་གྱིས་ཐད་ཀར་ཁྲིམས་དཔོན་ལ་གནོན་ཤུགས་སྤྲད་ནས་ཁྲིམས་ཐག་ལྕི་མོ་གཅོད་དུ་བཅུག་མེད་པ་རེད།།\nDecember 24th, 2020 at 7:19 pm\n#25 བན་དེ་བ། ་ལགས་ཀྱིས་སྤེལ་དོན།:\nDecember 24th, 2020 at 7:21 pm\nDecember 24th, 2020 at 10:04 pm\n་་་་་་་་་་་་་ ཌོ་ནལ་ཊམ་ཕ་བུ་རྣམས་བཙོན་ཁང་དུ་འཇུག་སྲིད་པའི་ནག་ཉེས་ཅི་ཞིག་བསགས་ཡོད་མེད་རྣམས་དོགས་སློང་བྱ་དགོས་པ་ཞིག་ཏུ་གྱུར། ་་་་་་་་་་་་་་་་་་་ ཟེར།\nDecember 24th, 2020 at 10:24 pm\nཊོ་རོམ་ནི། ཚོང་ཤུགས་ཀྱིས་ཐོག་ནས་སྲིད་སྟེགས་སུ་འཛེགས་པ་རེད། སྤྱིར་སྟངས་ཁོ་ལྐུགས་སང་ངེ་ཐོག་ལ། མི་དྲང་པོ་ཞིག་ཀྱང་རེད་དེ། ཆབ་སྲིད་ཀྱི་ཁོག་རྒྱ་རིང་པོ་མེད་པ་དང་གཅིག རང་ཕྱོགས་ལ་ངོ་ཚ་ཁྲེལ་མེད་ཐོག་ནས་ཕན་བཏགས་ཐུབ་མཁན། ང་ཚོའི་སྲིད་སྐྱོང་གིས། ཉི་སྟོང་བཅུ་དྲུག་ནས་བྱས་པ་དང་གཅིག་མཚུངས་རེད། གཞན་ཕྱོགས་ལ་སྡང་གཟུགས་བྱེད་སྟངས་ཡང་བློ་སེང་དང་གཅིག་པ་རེད། ད་ཁོང་གཉིས་ཀ་འཁྱུར་རན་པ་སོང་ཙང་མི་མངས་ཚོ་བློ་བདེ་པོར་བྱས་ནས་སྡོད་ཨ།\n#28 བཀྲ་ཤིས། ་ལགས་ཀྱིས་སྤེལ་དོན།:\nཆུ་གཅིག་ལ་རིགས་དྲུག་གི་མཐོང་སྣང་མི་མཐུན་པ་བཞིན་དུ་ཆོས་དང་སྲིད་གང་སྤྱིའི་ཐད་ལ་རྩོད་གཞི་གཅིག་གི་སྟེང་དུ་རྩོད་ལུགས་མི་མཐུན་པ་འབྱུང་བ་འདི་ཆོས་ཉིད་ཡིན་པ་འདྲ། དཔེར་ན་ཆུ་གཅིག་ལ་ཡང་དམྱལ་བའི་སེམས་ཅན་གྱི་ཁྲོ་ཆུ་འཁོལ་མ་མཐོང་བ་དང། ཡི་དག་གི་མཐོང་ངོར་རྣག་ཁྲག་ མི་ཡི་མཐོང་ངོར་ཆུ། ལྷ་ལ་བདུད་རྩི། སངས་རྒྱས་བྱང་སེམས་རྣམས་ནས་མ་མ་ཀིར་གཟིགས་པ་སོགས་མཐོང་གཞི་གཅིག་ལ་མཐོང་ལུགས་མི་འདྲ་བ་བཞིན་དུ་རྩོད་གཞི་ Trump འདི་ལ་ཡང་མི་མཐུན་པའི་རྩོད་པ་འབྱུང་བཞིན་པ་གཙོ་བོ་ནི་རྒྱལ་གཅེས་པ་ཚོས་སྲིད་འཛིན་གི་ཡོན་ཏན་དང། ཁ་གཏད་ཚོགས་པའི་སྲིད་འཛིན་ལ་ཡོན་ཏན་སྣ་གཅིག་མེད་པ་སྐྱོན་གྱི་གོང་བུར་མཐོང་བའི་ཉེར་ལེན་ལ་བརྟེན་ནས་བྱུང་བ་ཡིན་པ་འདྲ། དེས་ན་རྒྱལ་གཅེས་པ་དང་ཡང་ན་ཁ་གཏད་ཚོགས་པ་གང་རུང་ཞིག་གིས་ཆུ་ལ་ཆུར་མི་མཐོང་ནས་རྣག་ཁྲག་དང་ཁྲོ་ཆུ་འཁོལ་མ་མཐོང་བ་རེད།\n#29 རྭ་འཕྲིན ་ལགས་ཀྱིས་སྤེལ་དོན།:\nDecember 25th, 2020 at 1:36 pm\nརྒྱའོ་བྷེ་ཌིན་རྒྱལ་ན་རྒྱ་ནག་རྒྱལ་སོང་བ་རེད། ཁོའི་རྒྱབ་ལོག་གི་གོ་སྒྲིག་པ་Deep State ནང་གི་རུལ་སུངས་བ་ཚོ་རྒྱལ་སོང་བ་རེད། བྷེ་ཌིན་ལས་ངན་པོ་ཁོང་ཚོས་རྩེད་ཆས་ཙམ་རེད།\nཊོམ་ཕི་ཕམ་སོང་ན་བདེན་པ་ཕམ་སོང་བ་རེད། རང་དབང་ཕམ་སོང་བ་རེད། ཨ་རི་ཕམ་སོང་བ་རེད། མི་དམངས་ཕམ་སོང་བ་རེད། མདོར་བསྡུས་ན་དེ་རེད།\n#30 རྭ་འཕྲིན ་ལགས་ཀྱིས་སྤེལ་དོན།:\nDecember 25th, 2020 at 1:38 pm\nབན་དེ་བ། ངའི་སྲིད་འཛིན་ཊོམ་ཕི་ལ་ཞིབ་འཇུག་གང་ལ་གང་ཙམ་བྱས་ཡོད། དེ་ཙམ་གྱིས་ང་མགོ་སྐོར་གཏོང་ཐུབ་གི་མ་རེད། དེའི་མི་ཚད་ཚད་མཐོད་ཡོད་མཁན་ཞིག་ཡིན།\n#31 བཞག་ལྡོམ་ལྗང་ལོ་། ་ལགས་ཀྱིས་སྤེལ་དོན།:\nDecember 25th, 2020 at 5:26 pm\nཁྱེད་ཀྱིས་ཁྲོ་ཐུང་སྐོར་ལ་ཞིབ་འཇུག་ཡག་པོ་བྱས་ཡོད་པས་ངས་ཁྱེད་ལ་དྲི་བ་ཉུང་ཙམ་བྱེད་། ༡༽ཐེབས་རྩ་ཁང་གང་ཞིག་གིས་དངུལ་བསླངས་བ་རང་གི་དངུལ་ཁུག་ཆེད་མ་ཡིན་པར་གཞན་པའི་ཆེད་དུ་་གཏོང་དགོས་ཀྱི་ཡོད་། ཁྲོ་ཐུང་ཐེབས་རྩང་ཁང་གིས་སུ་ཆེད་དུ་ཞལ་འདེབས་བེད་སྤྱོད་བྱས་འདུག་།?\n༢༽ཁྲོ་ཐུང་གི་campaign གྱིས་Nazi མཚོན་རྟགས་བེད་སྤྱོད་བྱས་དགོས་བ་གང་ཡིན་ནམ་།?\nཁྲོ་ཐུང་གིས་ལོ་ངོ་བཞི་ཙམ་ལ་སྲིད་འཛིན་བྱེད་པའི་སྐབས་འདིར་། ཨ་རིར་ཁྲིམས་མཐུན་(Legal Immigrants) གཞིས་སྤོ་བ་རྒྱ་ཆ་ལྔ་བཅུ་ཟིན་ཙམ་མར་བཅགས་ཡོད་པ་དེའི་ནང་ན་བོད་པ་གང་ཙམ་ཡོད་པ་ཡིན་པས་། ཁྱེད་ཉིད་ཨ་རིར་ཡོང་སྐབས་ཀྱི་ལུས་སེམས་ཟུང་གི་ཉམས་མྱོང་གཞིར་བཞག་ནས་བོད་མི་དེ་ཚོར་ཁྲོ་ཐུང་སྲིད་འཛིན་བྱེད་ན་བཟང་ཚུལ་གང་ཞིག་བཤད་ཀྱི་ཡོད་དམ་།?\nཨ་རིའི་ཕྱོགས་་རིས་ཅན་ཚོའི་ལྟ་ཚུལ་ལས་རྒལ་ནས་རྒྱལ་སྤྱིའི་རྒྱ་ནག་ལ་རྒྱུས་མངའ་ཡོད་པ་ཚོས་བཤད་ན་རྒྱ་ནག་ལ་དགོས་བའི་སྲིད་འཛིན་ནི་ཁྲོ་ཐུང་རེད་ཟེར་། རྒྱུ་མཚན་ནི་། ཁྲོ་ཐུང་གིས་ཨ་རིའི་མནའ་མཐུན་རྒྱལ་ཁབ་ཚོའི་བར་འགལ་བྱས་བར་བབརྟེན་ནས་རྒྱ་ནག་གིས་མ་རྩའི་་ཁྲོམ་ར་དང་དམག་དོན་རང་དབང་ངང་རྒྱལ་སྤྱིའི་སྟེང་རྒྱ་སྐྱེད་བྱེད་ཀྱི་ཡོད་ཟེར་།\n#32 རྭ་འཕྲིན ་ལགས་ཀྱིས་སྤེལ་དོན།:\nབཞག་ལྡོམ་ལགས་ནས་དྲ་བ་ཁ་ཤས་དྲིས་འདུག གནད་འགག་གཅིག་ཀྱང་མཐོང་མ་སོང་མོད། ལན་མ་བརྒྱབ་ན་གུས་མེད་འདྲ་བོ་ཞིག་ཆགས་སོང་།\nཐེབས་རྩ་ཚོགས་པའི་དངུལ་ཅི་ལྟར་བེད་སྤྱད་ན་དེ་ཚོགས་པའི་རང་དབང་རེད། གཙོ་བོ་རུལ་སུངས་མིན་ན་འགྲིག་བསྡད་ཡོད་རེད། རྒྱལ་ཁབ་དང་འབྲེལ་བ་ཡོད་མ་རེད།\ncampaign མཚོན་རྟགས་དེ་ནཱ་ཛིའི་མཚོན་རྟགས་འདྲ་བོ་འདུག་ཟེར་ནས་གཞི་མེད་སྐྱོན་འཛུགས་བྱེད་ཀྱིན་ཡོད་རེད། ནཱ་ཛིའི་མཚོན་རྟགས་ཐིག་ན་ཨ་རིའི་རྒྱལ་དར་མེད་པ་མི་ཤེས་སམ།\nlegal immigration ཉུང་རུ་བཏང་ན་ཨ་རི་ལ་ཕན་གི་རེད། ཡུ་རོབ་ལ་ལྟོས་དང་ཤེས། ཁ་ཆེ་བའི་ཁེངས་བསྡད་ཡོད་རེད། དེ་ཚོ་ཚང་མ་ཁྲིམས་མཐུན་ཐོག་ཡོང་བ་རེད། legal immigration རེད། ཊོམ་ཕི་མཆོག་གི་དམིགས་ཡུལ་གཙོ་བོ་དེ་ཁ་ཆེ་བ་དང་རྒྱ་མི་གཉིས་འགོག་རྒྱུའི་ཆེད་དུ་རེད། བོད་པ་ལ་སྐྱོན་གི་མ་རེད། འོན་ཀྱང་དེ་གཉིས་རིགས་སུ་བཀར་ཏེ་འགོག་ས་འགྲོ་ནི་མ་རེད། འདིའི་མིང་ལ་རྣམ་དཔྱོད་ཟེར།\nརྒྱ་དོན་རྒྱ་ཡིས་ཤེས། རྒྱལ་སྤྱིའི་རྒྱ་དོན་མཁས་བ་ཟེར་བ་དེ་མིང་ཙམ་རེད། ཁྱོད་གཡོན་ཕྱོགས་པའི་ཕྱིས་རྣམ་པ་ཙམ་གྱིས་མགོ་སྐོར་འོག་ལ་ཤོར་འདུག་སྙམ།\n#33 བཞག་ལྡོམ་ལྗང་ལོ་། ་ལགས་ཀྱིས་སྤེལ་དོན།:\nDecember 26th, 2020 at 2:04 pm\n༡༽ཐེབས་རྩ་ཚོགས་པའི་དངུལ་”གཙོ་བོ་རུལ་སུངས་མིན་ན་འགྲིག་བསྡད་ཡོད་རེད་།” ཟེར་བ་བདེན་གི་། ཡིན་ཡང་ཁྲོ་ཐུང་དེའི་སྐོར་ནས་རུལ་སུངས་སུ་གྱུར་འདུག་པ་ནེའུ་ཡོག་ཉེན་རྟོག་གི་དྲྭ་ཚིགས་ན་གསལ་བོ་འདུག་པ་འདི་རེད་།\n༢༽ Nazi མཚོན་རྟགས་ཡོད་པ་གསལ་བོ་མ་ཤེས་ན་འདི་ན་མེ་ལོང་བཞིན་འདུག་། https://mobile.twitter.com/jewishaction/status/1273482511918616578/photo/1?prefetchtimestamp=1609007089490\n༣༽ ཁྱེད་རང་ཨ་རིར་སླེབས་ན་བོད་མི་གཞན་པ་ཡོང་མ་ཐུབ་ན་སྐྱོན་ཡོད་ས་མ་རེད་། གང་ལྟར་legal immigration་སྐོར་”ཊོམ་ཕི་མཆོག་གི་དམིགས་ཡུལ་གཙོ་བོ་དེ་ཁ་ཆེ་བ་དང་རྒྱ་མི་གཉིས་འགོག་རྒྱུའི་ཆེད་དུ་རེད།” སྐད་ཆ་འདི་དོན་དངོས་སུ་འགལ་པ་བཤད་ན་།༡༽ ཁྲོ་ཐུང་གིས་ཁ་ཆེ་རྒྱལ་ཁབ་བདུན་བཀག་འདོམས་བྱས་བའི་ནང་ལ་Saudi་མེད་པ་དང་། རྒྱལ་ཁབ་དེ་ནི་འཇིག་སྐུལ་བའི་བསམ་བློ་དང་དངུལ་གྱི་རྒྱབ་སྐྱོར་ཡོང་ཁུངས་གཙོ་བོ་ཡིན་པ་མ་ཟད་། ཨ་རིའི་ས་ནས་9/11 རྗེས་སུ་རྒྱལ་ཁབ་གཞན་པའི་ཁ་ཆེས་འཇིགས་སྐུལ་བྱས་མཁན་དང་བོ་Saudi ནས་ཡིན་པ་FBI དྲྭ་བ་ན་འདུག་འདི་རེད་།\nAir Base Shooting an ‘Act of Terrorism’ | Federal Bureau of Investigation\n༤༽ རྒྱའི་སྐོར་ནས་ཁྲོ་ཐུང་ནང་མིས་EB-5 visa་ཟེེར་བ་རྒྱའི་འབྱོར་ལྡན་པ་དང་བུ་མེད་མངལ་འཁོར་བ་ཚོར་ལས་སླ་བོ་བྱས་ནས་ཡོང་ཆོག་པ་བྱེད་ཀྱི་པ་འདི་རེད་། https://www.washingtonpost.com/world/in-a-beijing-ballroom-kushner-family-flogs-500000-investor-visa-to-wealthy-chinese/2017/05/06/cf711e53-eb49-4f9a-8dea-3cd836fcf287_story.html\nམཐའ་མ་། ངས་བཀོད་དེ་རྣམས་ཁྱེད་ཀྱིས་གཡས་ཕྱོགས་པ་བཤད་སྲིད་། གང་ངའ་ལྟས་ན་ཁྱེད་ཀྱི་བསམ་བློ་ཡོང་ཁུངས་དང་གཞི་བཅོལ་ས་ ཁྲོ་ཐུང་གི་Twitter དད་Steve Bannon་། Guo Wengui 郭文贵; ད་དུང་Nigel Farage་དང་Fox ཁོ་ན་མིན་པའི་རེ་བ་ཡོད་། གནས་ལུགས་འཚོལ་བའི་ཤེས་ཡོན་པ་ཚོར་ནམ་ཡང་ངའ་ཕྱོགས་སྒོ་མོ་ཕྱེ་ནས་ཡོད་།\n#34 བཞག་ལྡོམ་ལྗང་ལོ་། ་ལགས་ཀྱིས་སྤེལ་དོན།:\nDecember 26th, 2020 at 2:10 pm\n#35 རྭ་འཕྲིན ་ལགས་ཀྱིས་སྤེལ་དོན།:\nDecember 27th, 2020 at 8:30 pm\nཐེབས་རྩ་རུལ་སུངས་ཟེར་ན་དེ་འདྲ་བ་ཞིག་ལ་ཟེར་གྱིན་མེད། Clinton Foundation འདྲ་བོ་ཡིན་ན་ད་གཟོད་རུལ་སུངས་རེད་ཟེར་ཆོག་སྙམ། ས་ཡ་སྟོང་ཕྲག་མང་པོ་ཡོང་ཁུངས་གཙང་མ་ཡོད་མ་རེད།\nཟུར་གསུམ་ཐམས་ཅད་ལ་ནཱ་ཛིའི་མཚོན་རྟགས་རེད་ཟེར་དགོས་ན་ཅུང་ཐད་དྲག་པ་ཨེ་ཡིན་ན། གཙོ་བོ་ཁོས་བྱ་སྤྱོད་དང་ཀུང་སློང་གང་འདྲ་ཡིན་མིན་དེ་གལ་ཆེན་པོ་རེད། ཁོ་རྒྱལ་གཅེས་བ་ཞིག་རེད།\nཁ་ཆེ་བ་འགོག་ན་ཡོད་དོ་ཅོག་འགོག་དགོས་ཡོད་མ་རེད། ཚང་མ་བགག་ན་འགྲིག་གི་མ་རེད། ཐབས་ལ་མཁས་བ་ཞིག་བྱེད་དགོས་བ་རེད་བསམ།\nEB-5 Visa ཟེར་བ་དེ་ཁྱོད་རྦད་དེ་ནོར་འདུག་བསམ་སོང་། འདིར་ལྟོས་དང་གསལ།\nརྒྱ་ནག་གོང་ཁྲན་ཏང་གི་ཏང་ཡོན་ཞིག་ཡིན་ཕྱིན་ཚང་མ་བཀག་ཟིན་པ་རེད། རང་ཉིད་གཅིག་པུ་མ་ཡིན་པ། འཁོར་དང་བཅས་བ་བཀག་ཚར་རེད། དེ་གོ་ཡོད་དམ། རྒྱ་ནག་གི་དཔིན་རིགས་ཚོར་མཚོན་ན་སྲིད་ཇུས་འདི་སྙིང་ཁར་གྲིས་བརྒྱབ་པ་ནང་བཞིན་གནོད་ཡོད་རེད།\n#36 བཞག་ལྡོམ་ལྗང་ལོ་། ་ལགས་ཀྱིས་སྤེལ་དོན།:\nDecember 27th, 2020 at 8:48 pm\n#37 རྭ་འཕྲིན ་ལགས་ཀྱིས་སྤེལ་དོན།:\nངའི་བཤད་དོན་གཙོ་བོ་དེ་ཊོམ་ཕི་སྐྱོན་ཀུན་བྲལ་ཞིག་ཡིན་ཟེར་གི་མེད། ཐེངས་འདིའི་སྲིད་འཛིན་ལ་ཁོ་ལ་མ་ཐོབ་ན་ཨ་རིའི་དམངས་གཙོ་དང་རང་དབང་སོགས་མེད་པ་ཆགས་རྒྱུ་རེད་ཟེར་བ་དེ་ཡིན། བདེན་པའི་རྒྱ་རྩར་ལངས་ན་ཁོ་རྒྱབ་སྐྱོར་བྱེད་དགོས་བ་རེད། ཡིན་ཙང་ངའི་རྩོམ་དང་པོ་ཁ་དང་པོའི་ནང་ལ་༧ གོང་ས་མཆོག་དང་ཁོང་གཉིས་མཇལ་འཕྲད་གནང་ཐབས་བྱ་དགོས་བ་ཟེར་བ་ཡིན། གཉིས་པའི་ནང་ལ་བོད་པའི་སྐྱབས་གཏད་ས་དེ་ཊོམ་ཕི་སྲིད་གཞུང་རེད་ཞེས་བཤད་པ་ཡིན། གསུམ་པའི་ནང་ལ་ཨ་རི་རུལ་སུངས་རེད། བོད་པ་ཚོའི་ཊོམ་ཕི་ལ་རྒྱབ་སྐྱོར་མ་བྱས་ན་ལས་རྒྱུ་འབྲས་དང་རུང་ས་མ་རེད་ཞེས་བཤད་ཡིན། བཞི་བ་དེ་འདི་རེད། ངའི་ཁོ་ཕམ་སོང་རྩ་བ་ཉིད་ནས་བསམ་གི་མེད། ད་དུང་རེ་བ་ཡོད་རེད།\n#38 རྭ་འཕྲིན ་ལགས་ཀྱིས་སྤེལ་དོན།:\nDecember 27th, 2020 at 9:15 pm\nགོང་ནས་ལན་གཅིག་བརྗེད་སོང་བ་འདྲ། ངའི་གཞི་འཛིན་ས་དེ་ཊོམ་ཕི་ཁོ་རང་གི་ Twitter ཡིན།\n郭文贵 ཟེར་བ་དེ་དང་པོ་ཨ་རིར་སླེབས་མ་ཐག་རེ་བ་ཞིག་བརྒྱབ་ཡིན། འོན་ཀྱང་ཁོས་ལམ་སང་རྐུབ་བཏོན་སོང་། ངའི་ཁོ་རྒྱ་མའི་གསང་ཉུལ་བ་ཞིག་ལ་ངོས་འཛིན་བྱེད་ཀྱིན་ཡོད།\n#39 རྭ་འཕྲིན ་ལགས་ཀྱིས་སྤེལ་དོན།: